প্ৰধানমন্ত্ৰী মোডীয়ে ৮০লাখ টকা খৰচ কৰি মেক আপ আৰ্টিষ্ট লৈছে নে? DB FACT CHECK\nপ্ৰধানমন্ত্ৰী মোডীয়ে ৮০লাখ টকা খৰচ কৰে মেক আপ কৰাৰ নামত? সঁচা নে মিছা? DB FACT CHECK\nBy দৈনন্দিন বাৰ্তা\t Last updated Apr 29, 2021\nপ্ৰধানমন্ত্ৰী মোডীয়ে ৮০লাখ টকা খৰচ কৰি এগৰাকী মেক আপ আৰ্টিষ্ট লোৱা বুলি অসমৰ বহুতেই ফেচবুকত পোষ্ট শ্বেয়াৰ কৰা দেখা গৈছে। ভাইৰেল হৈ পৰিছে।\nপোষ্টকেইটাত এখন ফটো লগোৱা হৈছে, য’ত এগৰাকী মহিলাই মোডীৰ মুখত মেক আপ সানি থকাৰ দৰে দেখা গৈছে আৰু তাত লিখা হৈছে যে মোডীয়ে ৮০লাখ টকা ব্যয় কৰে মেক আপত।\nআমি জানিব পাৰিলো যে ফটোখন ২০১৬ৰ, যেতিয়া মেডাম টুছডৰ মমৰ সংগ্ৰহালয়ৰ এদল কৰ্মীয়ে মোডীৰ মুৰ্তি বনাবৰ বাবে তেখেতৰ দেহৰ জোখ মাপ ল’বলৈ তেখেতৰ বাসভৱনলৈ আহিছিল।\nআমি ফটোখন লৈ গুগল ৰিভাৰ্ছ ইমেজ ছাৰ্চ কৰোতে Eye Punjab নামৰ প্ৰোফাইল এটাই ২০১৭চনৰ ৭এপ্ৰিলত আপলোড কৰা এটা ইউট্যুৱ লিংক পালো য’ত লিখা আছিল(………)। ভাইৰেল ফটোখনত দেখা মহিলাগৰাকী আৰু মোডীৰ সাজপোচাকৰ লগতে বেকগ্ৰাউণ্ডো ভিডিঅ’টোৰ সৈতে একেই।\nইয়াৰ পিছত আমি প্ৰাসংগিক শব্দ কৈ চাৰ্ছ কৰি চাওতে ২০১৬চনৰ এই ফটোখন পালো,যেতিয়া মেডাম টুছড ৱেক্স মিউজিয়ামৰ দলে আহি মোডীৰ জোখমাপৰ লগত অন্য তথ্য সংগ্ৰহ কৰিছিল,তেওঁলোকৰ সংগ্ৰহালয়ত মোডীৰ মুৰ্তি বনোৱাৰ বাবে।\nফটোত দেখা মহিলাগৰাকীয়ে মোডীৰ মুখমণ্ডলৰ গঠন আৰু চুলিৰ ধৰণ অধ্যয়ন কৰি আছিল আৰু। একেধৰণৰ ভিডিঅ’ এটা মেডাম টুছডছৰ ইউট্যুৱ চেনেলতো পোৱা যায়।\nচিংগাপুৰৰ মেডাম টুছড মিউজিয়ামত মোডীৰ মমৰ মুৰ্তি উন্মোচন হোৱাৰ পিছত ইণ্ডিয়ান এক্সপ্ৰেছে প্ৰকাশ কৰা এটা বাতৰি এয়া।\nবিজনেছ ইনছাইডাৰে তাৰকাসকলৰ মমৰ মুৰ্তি নিৰ্মান কৰা ২০০ বছৰীয়া পদ্ধতি সম্পৰ্কত প্ৰস্তুত কৰা এটা ভিডিঅ’ ও আমি পালো। এই ভিডিঅ’টোত কোৱা হৈছে যে চুলি,চকু আৰু চালৰ ৰঙৰ লগতে ২৫০টা জোখমাপ সংগ্ৰহ কৰা হয়।\nগতিকে এইটো স্পষ্ট যে সেই ফটোখন ২০১৬চনত মেডাম টুছড ৱেক্স মিউজিয়ামৰ দলে মোডীৰ দেহৰ জোখমাপ লৈ মোডীৰ এটা মমৰ মুৰ্তি বনোৱাৰ বাবে অহাৰ সময়ৰ আৰু সেয়া মোডীয়ে মেক আপ কৰি থকা ফটো নহয়। লগতে তেওঁ মেক আপত ৮০ লাখ টকা ব্যয় কৰাৰ কোনো তথ্য নাই।\nব্যক্তিগত চিকিৎসালয়ত এগৰাকী মহিলাই জন্ম দিলে চাৰিটাকৈ সন্তান\nশান্তি নিৱাসৰ অনাথৰ সতে ওপজা দিন উদযাপন প্ৰবীণ খেলুৱৈ জিতেন্দ্ৰ শৰ্মাৰ


corruption|Asamiya News | Online Asamiya News | Asamiya News Live | Assam News | Asamiya News | Asamiya News | Ann news Asamiya\nসাৰদা কেলেংকাৰীত জামিনপালে মনোৰঞ্জনা সিঙে\nFriday, February 10, 2017 2:04 AM IST\nঅৱশেষত জামিন পালে বহুহেজাৰ কোটিটকীয়া সাৰদা ছীটফাণ্ড কেলেংকাৰীৰ অন্যতম অভিযুক্ত প্ৰাক্তন কেন্দ্ৰীয় মন্ত্ৰী মাতংগ সিঙৰ পূৰ্বেৰ পত্নী মনোৰঞ্জনা সিঙ ।সংবাদ প্ৰতিষ্ঠানৰ বাতৰি মতে দীৰ্ঘদিন ধৰি কাৰাৰুদ্ধ হৈ থকা সাৰদা ছীটফাণ্ড কেলেংকাৰীৰ অন্যতম অভিযুক্ত মনোৰঞ্জনা সিঙৰ জামিন সোমবাৰে মঞ্জুৰ কৰে উচ্চতম ন্যায়ালয়ে ।উল্লেখ্য যে কলকাতা উচ্চ ন্যায়ালয়ে জামিন আবেদন নাকচ কৰাৰ পাছতসেই ৰায়ক প্ৰত্যাহ্বান জনাই উচ্চতম ন্যায়ালয়ৰ শৰণাপন্ন হৈছিল মনোৰঞ্জনা সিঙ ।সৰ্বোচ্চ ন্যায়ালয়ৰ জামিন মঞ্জুৰ কৰি তেওঁক কাৰাগাৰৰ পৰা মুক্ত হোৱাৰ পথ প্ৰশস্ত কৰিলে ।\nঅবৈধভাৱে আধাৰ কাৰ্ড প্ৰস্তুত কৰা ৱেবছাইটৰ বিৰুদ্ধে কঠোৰ চৰকাৰ\nWednesday, February 8, 2017 5:28 PM IST\nঅবৈধভাৱে আধাৰ কাৰ্ড প্ৰস্তুত কৰা আৰু ইয়াৰ বাবদ মাচুল আদায় কৰা একাংশ সংস্থাৰ বিৰুদ্ধে কঠোৰ স্থিতি গ্ৰহণ কৰিছে চৰকাৰে ।ভাৰতীয় একক পৰিচয় প্ৰাধিকৰণ চমুকৈ ইউ আই ডি এ আয়ে ইতিমধ্যে এনে ১২টা ৱেবছাইট আৰু ১২ টা মোবাইল এপ্লিকেচন বন্ধ কৰাৰ নিৰ্দেশ দিছে ।লগতে এনে ২৬টা অবৈধ ৱেবছাইট আৰু মোবাইল এপ্লিকেচন বিৰুদ্ধে ব্যৱস্থা গ্ৰহণ কৰাৰ নিৰ্দেশ দিছে ।\nগগৈ চৰকাৰে জনসংখ্য়া বৃদ্ধিৰ ভুল তথ্য় দিছিল শ্বেতপত্ৰত:পাটোৱাৰী\nবাংলাদেশৰপৰা অসমলৈ হোৱা বাংলাদেশীৰ অবাধ অনুপ্ৰৱেশ সন্দৰ্ভত ভুল তথ্য় দিছিল পূৰ্বৰ তৰুণ গগৈ নেতৃত্বাধীন কংগ্ৰেছ চৰকাৰে। এই শ্ৱেতপত্ৰত ৰাজ্য়ৰ জনসংখ্য়া বৃদ্ধি সম্পৰ্কে তেওঁলোকে ভুল তথ্য় দি বিভ্ৰান্তিৰ সৃষ্টি কৰিছিল। এই বিস্ফোৰক অভিযোগ সংসদীয় পৰিক্ৰমা মন্ত্ৰী চন্দ্ৰমোহন পাটোৱাৰীৰ।কালি বিধানসভাৰ মজিয়াত পূৰ্বৰ চৰকাৰে প্ৰকাশ কৰা শ্বেতপত্ৰ আৰু লোকগণনা সঞ্চালকালয়ে প্ৰকাশ কৰা লোকপিয়লৰ তথ্য়সম্বলিত প্ৰতিবেদনখন দেখুৱাই এই অভিযোগ উত্থাপন কৰে। মন্ত্ৰীগৰাকীয়ে উত্থাপন কৰা এই অভিযোগৰ লগে লগে সদনৰ ভিতৰচ'ৰাত উত্তপ্ত পৰিস্থিতিৰ সৃষ্টি হয়। কংগ্ৰেছ দলৰ সদস্য়সকলে চৰকাৰৰ এই ভাষ্য়ৰ কঠোৰ প্ৰতিবাদ কৰাৰ লগতে বিষয়টো সন্দৰ্ভত বিধানসভাৰ অধ্য়ক্ষৰ হস্তক্ষেপ দাবী কৰে।দুয়োপক্ষৰ মাজত হোৱা বাক-বিতণ্ডাৰ পিছত অধ্য়ক্ষ হিতেন্দ্ৰনাথ গোস্ৱামীয়ে বিষয়টো পৰীক্ষা কৰিব বুলি ঘোষণা কৰাৰ পিচতহে পৰিস্থিতি শান্ত হয়।\nএজনীয়া শিক্ষাৰ্থীৰে নলবাৰীৰ ৬০ প্ৰাথমিক বিদ্য়ালয়\nপূৰ্বৰ তৰুণ গগৈ ১৫ বছৰীয়া কংগ্ৰেছ চৰকাৰৰ দৰেই জাতি-মাটি-ভেটি ৰক্ষাৰ প্ৰতিশ্ৰুতিৰে ক্ষমতালৈ অহা বিজেপি চৰকাৰৰ আঠমহীয়া কাৰ্যকালতো ৰাজ্য়ৰ মাতৃভাষা মাধ্য়মৰ চৰকাৰী বিদ্য়ালয়ৰ শ্মশানযাত্ৰা অব্য়াহত আছে। কংগ্ৰেছছ চৰকাৰৰ লগতে বিজেপি চৰকাৰৰ আমোলতো বিগত প্ৰায় ১ দশক ধৰি শিক্ষা বিভাগৰ দায়িত্ৱত থকা কেবিনেট মন্ত্ৰী ড. হিমন্ত বিশ্ৱ শৰ্মাৰ কাৰ্যকালত এতিয়া ৰাজ্য়খনৰ বুজনসংখ্য়ক জিলাত অসমীয়া মাধ্য়মৰ চৰকাৰী বিদ্য়ালয়সমূহৰ অস্তিত্বলৈকে চৰম সংকট নামি অহা দেখা পোৱা গৈছে। চমক সৃষ্টিৰে প্ৰতিনিয়ত শিক্ষা বিভাগত নিত্য়-নতুন অভিলাষী আঁচনি গ্ৰহণ কৰিলেও অসমৰ আটাইতকৈ দীঘলীয়া কাৰ্যকালৰ শিক্ষামন্ত্ৰী ড. হিমন্ত বিশ্ৱ শৰ্মাই অতি উদ্ৱেগজনকভাৱে চৰকাৰী বিদ্য়ালয়সমূহৰ অধোগতি ৰোধ কৰাত কাৰ্যকৰী ব্য়বস্থা গ্ৰহণ কৰা পৰিলক্ষিত হোৱা নাই। খিক্ষা মন্ত্ৰীজনে মুখেৰে অসমৰ উঠি অহা প্ৰজন্মক মাত্ৰভাষা মাধ্য়মৰ চৰকাৰী বিদ্য়ালয়ৰ প্ৰতি আকৰ্ষিত কৰাৰ চেষ্টা কৰিলেও অতি লক্ষণীয়ভেৱে নিজৰ সন্তানক কিন্তু বাহিৰৰ বিলাসবহুল বিদ্য়ালয়তহে পঢ়োৱাইছে। এইখিনিতে গুৰূত্ব দিলগীয়া কথাটো হ'ল যে শিক্ষামন্ত্ৰীজনৰ নিজ পিতৃগৃহ নলবাৰী জিলাত বৰ্তমান ৬০খন বিদ্য়ালয়ত এজন ছাত্ৰৰে বিদ্য়ালয় চলিছে। এনে কাণ্ডই জাতি-মাটি-ভেটি ৰক্ষাৰ প্ৰতিশ্ৰুতিৰে…\nউপৰ্যুপৰি গঁড় হত্য়াৰ মাজত বন বিভাগৰ আধুনিকীকৰণৰ ফোপোলা স্ৱৰূপ\nমন্ত্ৰী প্ৰমীলাৰাণী ব্ৰহ্মৰ বিতৰ্কিত কৰ্মকাণ্ডক লৈ সৰ্বত্ৰ ব্য়াপক প্ৰতিক্ৰিয়া অব্য়াহত থকাৰ সময়তে ঢাল-তৰোৱালবিহীন নিধিৰাম চৰ্দাৰলৈ পৰ্যবসিত হৈছে ৰাজ্য়ৰ বন বিভাগ।যি সময়ত ৰাজ্য়ত গঁড়হত্য়াই ভৱাবহ ৰূপ ধাৰণ কৰিছে ৰাজ্য়খনত,হাতী-মানুহৰ সংঘাতে ৰাইজক উদ্ৱিগ্ন কৰি তুলিছে তথা নিৰ্বিঘ্নে বন সম্পদ ধ্ৱংস কৰা হৈছে,সেই সময়ত বন বিভাগৰ ফোপোলা স্ৱৰূপ উন্মোচিত হৈছে খোদ বিভাগীয় তথ্য়তেং। । এফালে পৰ্যাপ্ত সুৰক্ষা কৰ্মীৰ অভাৱ আৰু আনফালে সুৰক্ষাকৰ্মীৰ হাতত অত্য়াধুনিক মাৰণাস্ত্ৰ নোহোৱাৰ ঘটনাই কাৰ্যত: বনমন্ত্ৰী তথা বনজ সম্পদৰ সুৰক্ষাৰ নামত অব্য়াহত থকা ভেকোঁভাৱনাকে প্ৰকট কৰি তুলিছে।…\nকাৰ্যবাহী অভিযন্তা কনিষ্ঠ অভিযন্তা দুই ঠিকাদাৰৰ বিৰূদ্ধে চাৰ্জশ্ৱিট\nSaturday, February 4, 2017 2:39 PM IST\nপ্ৰাক্তন কৃষি মন্ত্ৰী নীলমণি সেন ডেকাৰ দিনৰ ৭০০ কোটিটকীয়া কৃষি কেলেংকাৰীক লৈ বিশেষ আদালতত আংশিক অভিযোগনামা দাখিল কৰিছে চি আই ডিয়ে। কেলেংকাৰী সন্দৰ্ভত ৰূজু হোৱা ৫৬/২০১৪ গোচৰৰ অধীনত চি আই ডিৰ তদন্তকাৰী বিষয়াই কালি দাখিল কৰা অভিযোগনামাত অভিযুক্ত কৰিছে শিলচৰৰ কাৰ্যবাহী অভিযন্তা ফখৰুদ্দিন লস্কৰ,কনিষ্ঠ অভিযন্তা শ্য়ামাপ্ৰসাদ পুৰকায়স্থ,আৰু দুই ঠিকাদাৰ ক্ৰমে শংকৰ ৰয় আৰু মাজাহাৰ উদ্দীন বৰভুঞাক। …\nশিক্ষা বিভাগক জবাবদিহি হাইক’ৰ্টৰ\nFriday, February 3, 2017 3:21 PM IST\nস্ৱাস্থ্য় বিভাগত ভুৱা নিযুক্তিৰ ভয়ংকৰ কেলেংকাৰীৰ তদন্ত মুখ্য়মন্ত্ৰীৰ তদাৰকী শাখাই অব্য়াহত এইবাৰ শিক্ষা বিভাগত ওলাইছে ভুৱা প্ৰাদেশীকৃত বিদ্য়ালয় আৰু ভুৱা শিক্ষক। বিদ্য়ালয়ো ভুৱা,শিক্ষকো ভুৱা। পিচে এই ভুৱা বিদ্য়ালয়, শিক্ষকৰ নামত ঠিকেই ব্য়য় হৈছে ৰাজকোষৰ ধন। সততে কঠোৰ মন্ত্ৰী হিচাপে জাহিৰ কৰি অহা হিমন্ত বিশ্ৱ শৰ্মা কংগ্ৰেছৰ আমোলত শিক্ষা মন্ত্ৰী হিচাপে থকা সময়ত সংঘটিত ভুৱা বিদ্য়ালয়ৰ ছবিখন ফাদিল হৈছে গুৱাহাটী উচ্চ ন্য়ায়ালয়ৰ মঝিয়াত। এই সমগ্ৰ জালিয়াতি,কেলেংকাৰী খোদ ন্য়ায়ালয়ৰ মজিয়াত উন্মোচিত হৈছে হাইলাকান্দিৰ এখন অস্তিত্ৱহীন বিদ্য়ালয়ক কেন্দ্ৰ কৰি। বিদ্য়ালয়ৰ নাম হাইলাকান্দিৰ টিলাপাৰা এম ভি স্কুল। এইখন বিদ্য়ালয়তে ২০১২ চনৰ ১১ ছেপ্তেম্বৰত প্ৰাথমিক শিক্ষা সঞ্চালকে দিয়া এক নিৰ্দেশমৰ্মে সন্ধ্য়া দত্ত নামৰ শিক্ষয়িত্ৰী যোগদানৰ বাবে কৈছিল।…\nকাজিৰঙাত খড়গসহ চোৰাংচিকাৰী ধৃত\nFriday, February 3, 2017 12:47 PM IST\nকাজিৰঙা ৰাষ্ট্ৰীয় উদ্যানত গঁড় নিধনৰ সৈতে জড়িত থকা এটা এটা চোৰাংচিকাৰীক যোৱা নিশা বন বিভাগৰ লোকে আৰক্ষীৰ সহযোগত গঁড়ৰ খড়গ আৰু গুলীসহ কৰায়ত্ত কৰিবলৈ সক্ষম হয় ।ৰাষ্ট্ৰীয় উদ্যানখনৰ বন সংমণ্ডল বিষয়া ৰোহিনী শইকীয়াই জানিবলৈ দিয়া মতে কাগিৰঙা ৰাষ্ট্ৰীয় উদ্যানৰ উত্তৰ-বনাঞ্চলৰ দায়িত্বত থকা বন বিষয়াই গোপন সূত্ৰৰ পম খেদি ভৰালি চাপৰি গাঁও নিবাসী নুৰ ইছলামৰ পুত্ৰ টোটা মিঞাক নিজা বাসগৃহৰ পৰা কৰায়ত্ত কৰিবলৈ সক্ষম হয় ।কাজিৰঙাত গঁড় নিধনত জড়িত…\nচাৰ্জশ্বিটত ৰাজেশ জালানৰ জালিয়াতিৰ তথ্য\nFriday, February 3, 2017 12:29 PM IST\nসুৰা মাফয়া ৰাজেশ জালানৰ বিৰুদ্ধে চি আই ডিয়ে ইতিমধ্যে প্ৰাৰম্ভিক চাৰ্জশ্বিট দাখিল কৰিছে যদিও গোচৰৰ লগত সাঙোৰ খাই পৰা বহু বিষয়া-আমোলাৰ বিৰুদ্ধে তথ্য উদঘাটনৰ বাবে তদন্ত অব্যাহত ৰাখিছে বি আই ডিয়ে ।তাৎপৰ্যপূৰ্ণভাৱে দাখিল হোৱা চাৰ্জশ্বিটত জালানে সংঘটিত কৰা ভয়াবহ জালিয়াতিৰ তথ্য সম্প্ৰতি উন্মোচিত হৈছে ।জালানৰ স্বাক্ষৰৰ ফৰেনছিক পৰীক্ষাৰ পাছত ফৰেনছিক পৰীক্ষাগাৰে দিয়া তথ্যৰ ভিত্তিত চি আই ডিয়ে প্ৰকাশ কৰিছে এই তথ্য ।চি আই ডিৰ চাৰ্জশ্বিটত উল্লেখ কৰা অনুসৰি লখৰাত ২০১২ চনত বন্তি গগৈ নামৰ মহিলাগৰাকীৰ নামত অনুজ্ঞা লাভ কৰা এটা বি…\nসাধ্বীৰ ঘৰত উদ্ধাৰ ১.২৬ কোটি টকা, ২.৪ কিলোগ্ৰাম সোণ\nThursday, February 2, 2017 12:08 PM IST\nসাধ্বীৰ ঘৰৰ পৰা উদ্ধাৰ হ'ল নগদ ১.২৬ কোটি টকা ।এই ঘটনা সংঘটিত হৈছে গুজৰাটৰ বানাছকাণ্ঠা জিলাৰ সদৰ চহৰ পালনপুৰতা ।বৃহস্পতিবাৰে পুৱা চহৰখনৰ মহন্ৰ জয়শ্ৰী গিৰি নামৰ সাধ্বীগৰাকীৰ ঘৰৰ পৰা এই বৃহৎ পতিমাণৰ নগদ ধনৰ উপৰি ২.৪ কিলোগ্ৰাম সোণো জব্ধ কৰা হয় ।ইতিমধ্যে আৰক্ষীয়ে সাধ্বীগৰাকীক গ্ৰেপ্তাৰ কৰিছে আৰু আয়কৰ বিভাগে সমস্ত ঘটনাটোৰ অনুসন্ধান আৰম্ভ কৰিছে ।এই বিষয়ে জানিবলৈ দি জিলাখনৰ আৰক্ষী অধীক্ষক নিৰজ বডগুজৰে কয় যে সাধ্বীগৰাকীৰ ঘৰৰ পৰা ৬৩০০খনদুহেজাৰটকীয়া নোট আৰু ১০০ গ্ৰাম ওজনৰ ২৪খন সোণৰ বিস্কুট জব্দ কৰা হয় ।\nসমাজ কল্য়াণত চলিছিল এক তৃতীয়াংশৰ কমিচনৰাজ\nWednesday, February 1, 2017 11:59 AM IST\nসমাজৰ পাছপৰা শ্ৰেণীৰ কল্য়াণৰ হকে বিভিন্ন আঁচনিৰ নামত বছৰি বৃহৎ অংকৰ পুঁজি ব্য়য় কৰা ৰাজ্য়ৰ সমাজ কল্য়াণ বিভাগটোক পূৰ্বৰ চৰকাৰসমূহৰ দিনত কিদৰে লুণ্ঠনৰ থলীলৈ পৰ্যবসিত কৰা হৈছিল তাৰ তথ্য় লাভ কৰিছে আৰক্ষীৰ দুৰ্নীতি নিৰীক্ষণ আৰু নিবাৰণ সঞ্চালকালয়ে। বিগত প্ৰায় ১২ বছৰত সমাজ কল্য়াণ বিভাগত সংঘটিত কমেও দুহেজাৰ কোটিটকীয়া কেলেংকাৰী সংক্ৰান্তীয় গোচৰৰ তদন্ত অব্য়াহত ৰখা…\nএপিএছচি কেলেংকাৰীৰ চাৰ্জশ্বিটত চৰকাৰী চাকৰি বিক্ৰীৰ বিস্ফোৰক তথ্য\nSaturday, January 28, 2017 11:24 AM IST\nলাখ লাখ শিক্ষিত নিবনুৱাৰ ভনিষ্যৎ অন্ধকাৰলৈ ঠেলি দি চাকৰিৰ মুকলি বজাৰলৈ পৰ্যবসিত হোৱা অসম লোকসেৱা আয়োগত প্ৰতিটো চাকৰিৰ নামত চলিছিল পালবাহিনীৰ লুণ্ঠনৰাজ ।সম্প্ৰতি ডিব্ৰুগড় আৰক্ষীয়ে দাখিল কৰা চাৰ্জশ্বিটৰ পাতে পাতে উন্মোচিত হৈছে দিৰ্নীতি সম্ৰাট ৰাকেশ পাল এণ্ড কোম্পানীৰ চৰকাৰী চাকৰি বিক্ৰীৰ বিস্ফোৰক তথ্য ।লক্ষনীয় কথা যে বিগত সময়ত অপসাৰিত অধ্যক্ষ ৰাকেশ পাল আৰু সদস্য ছামেদুৰ ৰহমানৰ মাজত মত পাৰ্থক্য সৃষ্টি কৰি দুয়োজন অভিযুক্তই পৰস্পৰক ষড়যন্ত্্ৰ বলি কৰাৰ দাবী কৰিছিল যদিও বিগত প্ৰায় তিনি মাহজোৰা তদন্তৰ অন্তত দাখিল কৰা চাৰ্জশ্বিটত আৰক্ষীয়ে দুই পলাতকসহ ১০জনক অভিযুক্ত কৰাই নহয়,এই আটাইকেইজন অভিযুক্তৰ পাৰস্পৰিক সু-সম্পৰ্ক আৰু বুজাবুজিৰ তথ্য পতিপন্ন কৰিবলৈ সক্ষম হৈছে ।\nসুৰাৰ ৰাগিত গাড়ী চলাই ন্যায়ালয়ৰ ৰোষত পৰিল ত্ৰিপুৰাৰ ন্যায়াধীশ\nSaturday, January 28, 2017 11:08 AM IST\nসুৰামত্ত হৈ গাড়ী চলাই শান্তিৰ সন্মুখীন হ'বলগীয়াত পৰিল ত্ৰিপুৰাৰ ন্যায়াধীশ ।আইন ভংগ কৰাৰ অপৰাধত দিষী সাব্যস্ত কৰি ত্ৰিপুৰাৰ এখন স্থানীয় আদালতৰ ন্যায়াধীশগৰাকীক শাস্তি বিহিলে ৰাজ্যখনৰ উচ্চ ন্যায়ালয়ে ।ন্যায়ালয়ৰ তৰফৰ পৰা সোমবাৰে জাৰি কৰা এক জাননীত এই কথা উল্লৈখ কৰা হৈছে ।আইন অমান্য কৰি উচ্চ ন্যায়ালয়ৰ ৰোষত পৰা…\nআইএএছ-আইপিএছৰ বিৰুদ্ধে তদন্ত ৯০ দিনৰ ভিতৰত সম্পূৰ্ণ কৰিব লাগিব\nFriday, January 27, 2017 9:17 AM IST\nভাৰতীয় -প্ৰশাসনীয় সেৱাৰ বিষয়া বিশেষকৈ আই এ এছ, আই পি এছ আৰু ভাৰতীয় বন বিষয়া (আই এফ অ' এছ)ৰ দুৰ্নীতি তথা অন্যান্য অনিয়ম সন্দৰ্ভত হোৱা সকলো বিভাগীয় তদন্ত প্ৰক্ৰিয়া সৰ্বোচ্চ ৯০ দিনৰ ভিতৰত সম্পূৰ্ণ কৰিব লাগিব ।কেন্দ্ৰীয় চৰকাৰৰ কৰ্মচাৰী মন্ত্ৰালয়ে শেহতীয়াকৈ এই নতুন নিৰ্দেশনা প্ৰস্তুত কৰিছে ।এনে নতুন নিৰ্দেশনা অনুসৰি বিশেষকৈ ভাৰতীয় প্ৰশাসনীয় সেৱা…\nসমাজ কল্য়াণৰ দুহাজাৰ কোটিটকীয়া কেলেংকাৰী:অকণ বৰাক ছঘণ্টীয়া জেৰা\nSaturday, January 21, 2017 12:16 PM IST\nএকেৰাহে ১৫ বছৰ ৰাজ্য় শাসন কৰা কংগ্ৰেছ চৰকাৰৰ দিনত ৰাজ্য়খনৰ সমাজ কল্য়াণ বিভাগত সংঘটিত প্ৰায় দুহাজাৰ কোটিটকীয়া বিয়াগোম কেলেংকাৰীটোৰ সৈতে আনুষ্ঠানিকভাৱে নাম সাঙোৰ খালে প্ৰাক্তন মন্ত্ৰী তথা দিছপুৰ সমষ্টিৰ প্ৰাক্তন বিধায়ক অকণ বৰাৰ। বিগত কংগ্ৰেছ চৰকাৰৰ দ্ৱিতীয়টো কাৰ্যকালৰ শেষাৰ্দ্ধত আৰু তৃতীয়টো কাৰ্যকালৰ বেছিভাগ সময় সমাজ…


অসম সাহিত্য সভাৰ ডিব্ৰুগড় অধিৱেশন, ২০০১. অসম সাহিত্য সভাৰ ৬\nⓘ অসম সাহিত্য সভাৰ ডিব্ৰুগড় অধিৱেশন, ২০০১. অসম সাহিত্য সভাৰ ৬৬তম অধিৱেশন ২০০১ চনত হোমেন বৰগোহাঞিৰ সভাপতিত্বত ডিব্ৰুগড় চহৰত অনুষ্ঠিত হৈছিল। মূল মণ্ডপৰ নামকৰণ পদ্ ..\nⓘ অসম সাহিত্য সভাৰ ডিব্ৰুগড় অধিৱেশন (২০০১)\n1. অধিৱেশন থলী\n২০০১ চনৰ অসম সাহিত্য সভাৰ ডিব্ৰুগড় অধিৱেশনথলীয়ে প্ৰায় ২০০ একৰ মাটি আগুৰি আছিল। ইয়াৰ নাম দিয়া হৈছিল সাহিত্যৰথী ক্ষেত্ৰ। মূল মণ্ডপৰ নামকৰণ পদ্মনাথ গোহাঞিবৰুৱাৰ নামেৰে সাহিত্য কাণ্ডাৰী মণ্ডপ ৰখা হৈছিল। ইয়াত প্ৰায় ৫০,০০০ জন লোক বহিব পৰাৰ ব্যৱস্থা কৰা হৈছিল। আনহাতে, সাহিত্যক্ষেত্ৰলৈ যোৱা মূল তোৰণখনৰ নাম ৰূপকোঁৱৰ তোৰণ ৰখা হৈছিল। মণ্ডপটোৰ লগতে এখন গ্ৰন্থমেলাৰো আয়োজন কৰা হৈছিল। গ্ৰন্থমেলা আয়োজন কৰা মণ্ডপটোৰ নাম মফিজুদ্দিন আহমদ হাজৰিকাৰ নামেৰে জননমালিনী ক্ষেত্ৰ ৰখা হৈছিল।\nপাঁচ দিনৰ কাৰ্য্যসূচীৰে ডিব্ৰুগড় অধিবেশনৰ আৰম্ভণি হৈছিল। এই অধিবেশনত অভ্যৰ্থনা সমিতিয়ে প্ৰতি দিনাই সন্ধিয়া সাংস্কৃতিক সন্ধিয়াৰ অয়োজন কৰিছিল। এই সাংস্কৃতিক সন্ধিয়াত মূলতঃ শাস্ত্ৰীয় সংগীত, নৃত্য আৰু নাটকত গুৰুত্ব দিয়া হৈছিল।\n2.1. কাৰ্যসূচী প্ৰথম দিনা\nঅধিবেশন উদ্বোধন কৰে অৰুণাচল প্ৰদেশৰ অসমীয়া সাহিত্যিক লুম্মেৰ দাইয়ে। অধিবেশনৰ প্ৰথম দিনা বিশিষ্ট অতিথি হিচাপে আছিল ইউনিভাৰ্ছিটি অফ ছুইডেন, ষ্টকহমৰ Indologist ডব্লিউ এল স্মিথ।\n2.2. কাৰ্যসূচী তৃতীয় দিনা\nতৃতীয় দিনা সাংস্কৃতিক শোভাযাত্ৰা অনুষ্ঠিত হয়। এই শোভাযাত্ৰাত বিভিন্ন সম্প্ৰদায়ৰ লোকে নৃত্য-গীত আদি প্ৰদৰ্শন কৰে। অসমৰ সেই সময়ৰ মুখ্যমন্ত্ৰী প্ৰফুল্ল কুমাৰ মহন্তৰ ভাষণেৰে তৃতীয় দিনাৰ সভাৰ আৰম্ভ কৰা হয়। বিভিন্ন ভাষাৰ সংগঠন সমূহৰ সভাপতিসকল আৰু পূব ভাৰতৰ সাহিত্যিকসকলৰ মাজত আলোচনা অনুষ্ঠিত হৈছিল।\n2.3. কাৰ্যসূচী বিশেষ সন্মিলন\nঅসম সাহিত্য সভাৰ বিভিন্ন বঁটাসমূহ প্ৰদান কৰিবৰ বাবে এই অধিবেশনত এক বিশেষ সমাৰোহৰ আয়োজন কৰা হৈছিল। এই সমাৰোহৰ বিশিষ্ট অতিথি ৰূপে আছিল সাহিত্যিক ৰোহিনী কুমাৰ কাকতি।\n2.4. কাৰ্যসূচী অন্যান্য সন্মিলন\nঅধিবেশন অন্যান্য সন্মিলনৰ উপৰিওবিশেষ বুৰঞ্জী সন্মিলন, সাক্ষৰতা, আলোচনাচক্ৰ, কবি সন্মিলন, সাংস্কৃতিক অনুষ্ঠান অনুষ্ঠিত কৰা হয়।\n3. অভ্যৰ্থনা সমিতি\nঅসম সাহিত্য সভাৰ প্ৰাক্তন সভাপতি নগেন শইকীয়াক মুখ্য উপদেষ্টাৰূপে, টংকেশ্বৰ বৰাক সভাপতি ৰূপে লৈ ডিব্ৰুগড় অধিবেশনৰ অভ্যৰ্থনা সমিতি গঠন কৰা হৈছিল। অসমৰ মুখ্যমন্ত্ৰী প্ৰফুল্ল কুমাৰ মহন্ত এই সমিতিৰ মুখ্য পৃষ্ঠপোষক আছিল।\nস ঘৰ জ ল অধ ৱ শন লখ ম অসম স হ ত য সভ ৰ লখ মপ ৰ অধ ৱ শনৰ জনগ ষ ঠ য প ৰবন ধ স কলন, অনন য উত তৰ লখ মপ ৰৰ পৰ উল ৱ স হ ত য আল চন\nWikipedia: অসম সাহিত্য সভাৰ ডিব্ৰুগড় অধিৱেশন (২০০১)


দীপৰ বিলৰ জৈৱ–বৈচিত্ৰ্য ধ্বংসৰ ষড়যন্ত্ৰত লিপ্ত হৈ পৰিছে নেকি ৰে’ল বিভাগ! | ChandubiNews\nHomeARTICLEদীপৰ বিলৰ জৈৱ–বৈচিত্ৰ্য ধ্বংসৰ ষড়যন্ত্ৰত লিপ্ত হৈ পৰিছে নেকি ৰে’ল বিভাগ!\nদীপৰ বিলৰ জৈৱ–বৈচিত্ৰ্য ধ্বংসৰ ষড়যন্ত্ৰত লিপ্ত হৈ পৰিছে নেকি ৰে’ল বিভাগ!\nপ্ৰকাশিত তাৰিখঃ ৩০ এপ্ৰিল, ২০২২\nদীপৰ বিলৰ জৈৱ–বৈচিত্ৰ্য ধ্বংসৰ বাবে আগ্ৰহী নেকি ভাৰতীয় ৰে’ল বিভাগ? আগ্ৰহী বুলি কোৱাৰ কাৰণ হ’ল বিভাগটোৰ গা–এৰা মনোভাৱৰ কাৰণে দীপৰ বিলে বহু হেৰুওৱাব লগা হৈছে। বিগত কালছোৱাত কামাখ্যা–আজাৰা ৰে’লপথত বিগত সময়ছোৱাত ১৫ টাকৈ বনৰীয়া হাতী আৰু অসংখ্য জীৱ–জন্তুৰ মৃত্যূ হৈছে। ৰে’ল বিভাগৰ এনেবোৰ কৰ্ম–কাণ্ডৰ বিৰুদ্ধে দীপৰ বিলৰ দাঁতিকাষৰীয়া ৰাইজে সদায় প্ৰতিবাদ কৰি আহিছে। বিপৰীতে চৰকাৰখনে নিৰৱ দৰ্শক হৈ দীপৰ বিল ধ্বংসৰ ৰং চাই আছে। অকল ৰে’ল বিভাগেই নহয় অসম চৰকাৰেও ঐতিহাসিক বিলখনক মাহী আইৰ দৃষ্টিৰে চাই আহিছে। কিয়নো– দীপৰ বিলৰ সমীপত ডাম্পিং গ্ৰাউণ্ড স্থাপন কৰি দৈনিক শ শ টন জাৱৰ পেলাই এক বিষাক্ত পৰিবেশৰ সৃষ্টি কৰিছে। মৰা–ভৰলুই বিলখনলৈ অহৰহ দুষিত পানী যোগান ধৰি আহিছে।\nবৰ্তমান কামাখ্যা–যোগীঘোপা ৰে’ল লাইনত বৈদ্যুতিকৰণৰ প্ৰক্ৰিয়া চলি আছে। সমান্তৰালভাৱে কামাখ্যা–আজাৰা পথছোৱাত দ্বৈত কৰণৰ প্ৰক্ৰিয়াও চলি আছে। কিন্তু দীপৰ বিলৰ জৈৱ–বৈচিত্ৰ্য সুৰক্ষাৰ প্ৰতি নজৰ ৰাখি ৰাষ্ট্ৰীয় সেউজ ন্যায়াধীকৰণে বিশেষ ব্যৱস্থা গ্ৰহণ কৰিছিল। সেয়ে উপযুক্ত ব্যৱস্থা নোহোৱালৈকে দ্বৈত ৰে’লপথৰ কামকাজ মহামান্য ৰাষ্ট্ৰীয় সেউজ ন্যায়াধীকৰণে বন্ধ ৰাখিবলৈ নিৰ্দেশ দিছে। ন্যায়াধীকৰণৰ বাধা সত্বেও ৰে’ল বিভাগে কামাখ্যা–আজাৰা পথছোৱাত বৈদ্যুতিকৰণৰ প্ৰক্ৰিয়া চলায়েই আছে। শেহতীয়াভাৱে ২৯ এপ্ৰিলত চকৰ্দোৰ ৰে’লৱে ক্ৰ’চিঙৰ কাষত তেনে এটি ঘটনা গ’ল। ঘটনাস্থলীত বন বিভাগৰ দল উপস্থিত হৈ ৰে’ল বিভাগৰ এনে মইমতালিপূৰ্ণ কামকাজত বাধা প্ৰদান কৰে। বন বিভাগৰ এই বাধা প্ৰদানত ক্ষুণ্ণ হৈ পৰে ৰে’ল বিভাগৰ বিষয়া–কৰ্মীৰ দলটোৱে, যাৰ ফলত দুয়োপক্ষৰ মাজত তৰ্ক–বিতৰ্কৰ সূত্ৰপাত ঘটে। যদিও– শেষত বন বিভাগৰ দলটোৰ সন্মুখতে কাম বন্ধ ৰাখিবলৈ বাধ্য হৈ পৰে ৰে’ল বিভাগে। চকৰ্দোস্থিত বন্যপ্ৰাণী সংৰক্ষণ কাৰ্যালয়ৰ বিষয়া–কৰ্মীসকলে ব্যক্ত কৰামতে– ‘আমাৰ আগত ৰে’ল বিভাগে কাম বন্ধ ৰখা বুলি ঘোষণা কৰা বুলি ক’লেও কেইদিনমান পিছত পুনৰ একেখিনি কামকে কৰিবলৈ আহে। এনে ঘটনা বহুকেইটা ঘটি গৈছে’। কৰ্তৃপক্ষৰ কোনো নিৰ্দেশনা লাভ নকৰাকৈয়ে নিজৰ মইমতালিৰে কামকাজবোৰৰ নিৰ্মাণ কাৰ্য চলাই থাকে।\nউল্লেখযোগ্য যে, ভাৰতীয় বন্যপ্ৰাণী সংস্থাৰ বিশেষজ্ঞসকলে ‘Deepor Beel Railway Track Mitigation Plan, December 2021’ অনুসৰি উপযুক্ত ব্যৱস্থা নোহোৱালৈকে বৈদ্যুতিকৰণৰ নিৰ্মাণ কাৰ্য বন্ধ ৰাখিবলৈ নিৰ্দেশ দিছিল, কিয়নো ই বনৰীয়া হাতীক ভয়ানকভাৱে ক্ষতি কৰিব। তদুপৰি ‘Study to assess the Impact of powerlines on Avian species in and around Deepor Beel Ramsar Site, Assam (TR No 2021/12) শীৰ্ষক অধ্যয়নলানীতো উচ্চ ক্ষমতাযুক্ত বিদ্যুৎ সংযোগ প্ৰাণীকুলৰ কাৰণে ক্ষতিকাৰক বুলি প্ৰমাণিত হৈছে। কেবাটাও হস্তী কৰিডৰ থকা তথা পৰিবেশ সংবেদনশীল এলেকা হোৱাৰ পিছতো দীপৰ বিলৰ দক্ষিণপাৰত ৰে’ল বিভাগে নিজৰ মইমতালিৰে নিৰ্মাণ কাৰ্য কৰিব বিচৰা কাৰ্য অতিকৈ ধিক্কাৰজনক। এনে কাৰ্যবোৰ বন্ধ নকৰিলে দীপৰ বিলৰ দাঁতিকাষৰীয়া ৰাইজে তীব্ৰ গণতান্ত্ৰিক আন্দোলন গঢ়ি তুলিব বুলি হুংকাৰ দিছে পৰিৱেশ কৰ্মী প্ৰমোদ কলিতাই।\nPrevious articleকুলশী বনাঞ্চলিক কাৰ্যালয়ৰ বৃহৎ অভিযান\nNext articleমানুহৰ মুক্তিৰ ইতিহাস


এজাক বৰষুণৰ অপেক্ষাত (মিনুৰেখা গগৈ) - সাহিত্য ডট অৰ্গ\nবেলকনিত থকা আৰামী চকীখনত দেহাটো এৰি দি চকু দুটা মুদি দিলে বৈশালী চহৰীয়াই।\nঅস্তাচলৰ আকাশত বেলিটোৱে হেঙুলীয়া ৰং কিছুমান সিঁচি দি অলপ আগতে আঁতৰি গৈছে। গুম গুম শব্দ কিছুমান ভাঁহি আহিছে আকাশৰ পৰা। ৰাতিলৈ বৰষুণ আহিব কিজানি।\nআকাশৰ ফালে চকুযোৰ মেলি ভালকৈ নিৰীক্ষণ কৰিবলৈ চেষ্টা কৰিলে তেওঁ। ডাৱৰ নাই। কিন্তু ক’ব নোৱাৰি, বৰষুণ এজাক দেৰীকৈ হ’লেও আহি যাব পাৰে। ডাৱৰ নোহোৱা আকাশতো হঠাতে কেতিয়াবা কেতিয়াবা ডাৱৰৰ উন্মেষ ঘটে আৰু অভাৱনীয়ভাৱে এজাক বৰষুণে তিয়াই থৈ যায় পৃথিৱীখন। চাদৰ ওপৰত শুকাবৰ বাবে মেলি ৰখা কাপোৰবোৰ আনিবলৈ দৌৰি যায় মানে তিতি শেষেই হয়। কাপোৰো তিতে, কাপোৰ আনিবলৈ যোৱা মানুহজনীও তিতে। যেনেকৈ অলপ আগতে তেনে এজাক বৰষুণতে তিতি জুৰুলি -জুপুৰি হৈছিল বৈশালী চহৰীয়া নামৰ আত্মগৌৰৱত ওফন্দি থকা মহিলাগৰাকী। পাৰ্থক্য এটাই সেই বৰষুণজাকে তেওঁৰ কাপোৰ তিয়াব নোৱাৰিলেও আত্মাৰ ভিতৰলৈকে তিয়াই পেলাইছিল।\nঅলপ আগতে যে আহিছিল লাৱণ্য নামৰ আদবয়সীয়া বুঢ়ীগৰাকী, তেওঁক এজাক বৰষুণৰ দৰেই লাগিল বৈশালীৰ। বতৰৰ বৰষুণ নহয়। অভাৱনীয়ভাৱে অহা এজাক আবতৰীয়া বৰষুণ। যিজাক বৰষুণে তেওঁক এনেদৰে তিয়ালে যে তেওঁৰ কেৱল শৰীৰটোৱেই নিতিতিল, আত্মাটোও তিতি জুৰুলি-জুপুৰি হ’ল।\nতেওঁ কেনেকৈ সাহস পালে বাৰু বৈশালীৰ ঘৰ বিচাৰি আহিবলৈ? কেৱল অহাই নহয়, এক বৃহৎ অংকৰ অৰ্থসাহায্য খুজিবলৈও সাহস কৰিব পাৰিলে বৈশালী চহৰীয়া নামৰ মানুহগৰাকীক। বৈশালীৰ এনেনো কি অন্তৰংগতা আছিল তেওঁৰ স’তে! বা এনে কি বিশ্বাসযোগ্যতা গঢ়ি উঠিছিল বুঢ়ীজনীৰ স’তে যে তেওঁৰ এটা মাত্ৰ মুখৰ কথাতে ইমানখিনি পইছা উলিয়াই দিব। বৈশালীয়ে এইটোও নাজানে বা জানিবলৈ প্ৰয়োজন অনুভৱ কৰা নাই যে বুঢ়ীৰ প্ৰকৃত ঘৰ ক’ত। চহৰখনৰে এটা গলিত থকা টিনৰ চালি দিয়া দুকোঠলীয়া ঘৰ এটাত এজনী ছোৱালী আৰু এটা ল’ৰাৰে স’তে থাকে তেওঁ –কেৱল ইমানেই জানে বৈশালীয়ে।\nঅইনদিনা হোৱাহ’লে সেই সাধাৰণ বুঢ়ীগৰাকীৰ কথা ভাবি বৈশালীয়ে তেওঁৰ মূল্যবান সময়খিনি অপচয় নকৰিলহেঁতেন। অইনদিনা হোৱাহ’লে এই সময়ত তেওঁ বেডৰুমৰ দামী মেহগনি কাঠৰ বিছনাখনত বহি পিঠিত কঁহুৱাকোমল গাৰু এটা দি আঁউজি লৈ ষ্টাৰ প্লাচৰ চিৰিয়েল কেইখন চাই থাকিলহেঁতেন। নতুবা পাকঘৰত সোমাই বৰুৱানীৰ পৰা শিকা নতুন ৰেচিপিটোকে নিজে কৰি চালেহেঁতেন। এনেইও তেওঁ নিতৌ ন-ন ধৰণে ৰান্ধি -বাঢ়ি নিজেও খাই ভাল পায়, আলহীকো খুৱাই ভাল পায়।\nআজি কিন্তু বৈশালীৰ একো কৰিবলৈ মন যোৱা নাই। কাইলৈ সোণা আহিব দিল্লীৰ পৰা। লগত তাইৰ এজন বন্ধুও আহিব। দুয়ো মাজুলীত ৰাস চাবলৈ যাব। ৰাসলৈ মাজত দুদিন আছে মাত্ৰ। তাই তেওঁক নাৰিকলৰ লাড়ু আৰু চিৰা তৈয়াৰ কৰি থ’বলৈ কৈছে। বন্ধুজনে খাই বৰ ভাল পায় হেনো। তেওঁ বজাৰৰ পৰা দহটামান নাৰিকল কিনি আনি বাকলি গুচাই সাজু কৰি থৈছে, দুটামান ৰুকি ৰুকি চেনিৰ লগত সানিও থৈছে। তথাপিতো তেওঁৰ এতিয়া পাছৰ কামখিনি কৰিবলৈ মনত উৎসাহ জগা নাই।\nলাৱণ্য বুঢ়ীক কেতিয়া প্ৰথম লগ পাইছিল তাকেই মনত পেলাবলৈ ধৰিলে তেওঁ। বিশ বছৰৰ আগৰ কথা। হয় হয় বিশ বছৰৰ আগৰেই কথা। তেতিয়া লাৱণ্যবুঢ়ী বুঢ়ী নাছিল। চল্লিশবছৰ মানৰ এগৰাকী ধুনীয়া মহিলা আছিল। বৈশালী আছিল তেতিয়া ত্ৰিশবছৰীয়া। দহবছৰীয়া সোণাৰ মাক।\nবৈশালীৰ পঢ়া-শুনা বেছি নাছিল। পঢ়াত তেওঁৰ বিশেষ মনো নাছিল। কোনোমতে হায়াৰ চেকেণ্ডাৰীটো পাছ কৰি তেওঁ এই চহৰতে এখন বিউটি পাৰ্লাৰত ছমহীয়া বিউটিচিয়ানৰ কোৰ্চ এটা কৰি আছিল। তেনেতেই চিনাকি হৈছিল ডিম্বেশ্বৰ চহৰীয়াৰ লগত। ডিম্বেশ্বৰ নামটো বৈশালীৰ অকণো পচন্দৰ নাছিল। কিন্তু চেহেৰাই-পাতিয়ে, টকাই-পইছাই সকলো আছিল তেওঁৰ। নামটোনো কি কথা, নামেতো নুখুৱায়। বৈশালীয়ে প্ৰেমৰ জালেৰে ডিম্বেশ্বৰ চহৰীয়াক অতি সোনকালেই মেৰিয়াই মেৰিয়াই বান্ধি লৈ এদিন বৈশালী চহৰীয়া হৈ ডিম্বেশ্বৰ চহৰীয়াৰ ঘৰ শুৱনি কৰিলেহি।\nবিয়া হৈ আহিহে ভালকৈ দেখিলে বৈশালীয়ে যে ডিম্বেশ্বৰ মানুহজন এখন খোলা কিতাপৰ দৰে। নাই নাই, খোলা কিতাপ নহয়, এখন খোলা দোকান বুলিলেহে ঠিক হ’ব। চৰকাৰী চাকৰি কৰে, বেছি ডাঙৰ চাকৰি নহয় যদিও সোঁহাতেৰে অহা পইছাতকৈ বাঁওহাতেৰে অহা পইছাই বেছি। কিন্তু কোনো হিচাপ নাৰাখে তেওঁ। বন্ধুবৰ্গ, পৰিয়ালবৰ্গৰ কথা বাদেই, ওচৰ -চুবুৰীয়াইও তেওঁৰ পৰা সততে পইচা বিচাৰি আহে। এই পইছা তেওঁ কোনোদিন ঘূৰাই নিবিচাৰে, কোনোবাই নিজে দিলে লয়।\nবৈশালীয়ে আহি এই আপোনভোলা মানুহজনৰ সকলো যতন ল’বলৈ ধৰিলে। বেংকত একাউণ্ট খুলি, এল.আই.চি. আদিত পইচা জমা কৰি এদিন একঠা মাটি কিনিলে চহৰৰ উপকণ্ঠত আৰু এটা ধুনীয়া ঘৰো সজালে।\nলাহে লাহে আহিল সোণা আৰু মুন্না। সকলোৱে ইংৰাজী মাধ্যমৰ স্কুলত পঢ়ুৱাই কাৰণে বৈশালীয়েও সোণাক এখন ভাল ইংৰাজী মাধ্যমৰ স্কুলত নাম লগাই দিলে। তাই যেতিয়া লাহে লাহে ওপৰ ক্লাচলৈ প্ৰমোচন পাই আহি থাকিল, বৈশালীয়ে পঢ়াব নোৱাৰা হ’ল তাইক। ক্লাচ ফ’ৰৰ পৰাই সোণাক টিউচন দিয়াব লগীয়া হ’ল। আগতে চহৰতে ভাৰাঘৰত থাকোঁতে ভাল আছিল, স্কুল -টিউচনৰ বাবে ওচৰ আছিলে। নিজৰ ঘৰলৈ যোৱাৰ পৰা অহা-যোৱাই এটা সমস্যা হৈ পৰিল। সোণাৰ টিউচন ডেৰঘণ্টা, এইখিনি সময় তাইক টিউচনত থৈ ঘৰলৈ যাবলৈ নিচেই কম হয়, গ’লেও আহিবৰ হয়েই।\nচহৰীয়াই এদিন তাইক চিনাকি কৰি দিলে লাৱণ্যৰ লগত। লাৱণ্য গাভৰুতেই বিধৱা হৈছিল, দুটি এমা-ডিমা ল’ৰা-ছোৱালী লৈ গিৰিয়েকৰ তামোলৰ দোকানখনকে সাৰথি কৰি চলি আছিল গুৱাহাটীত। সন্মুখতে গড়কাপ্তানী বিভাগৰ অফিচটো। অফিচৰ তামোল খোৱা মানুহবোৰে লাৱণ্যৰ ওচৰতে তামোল খায়। পিছলৈ দুই একৰ পৰামৰ্শমতে চাহ আৰু বিস্কুটৰো ব্যৱস্থা কৰিলে। লাহে লাহে কেটলি মুখত দিয়া পিঠা, নাৰিকলৰ লাড়ু আদিও নিজে কৰি চাহৰ লগত দিবলৈ লোৱাত তাইৰ ব্যৱসায় ঠন ধৰি আহিবলৈ ধৰিলে। এতিয়া তাই সুন্দৰকৈ চলি আছে, ল’ৰা -ছোৱালী দুটাও ডাঙৰ হৈছে। ছোৱালীজনীয়েও পাছলৈ পিঠা তৈয়াৰ কৰা কামত মাকক সহায় কৰি দিব পৰা হ’ল।\nলাৱণ্যই ডিম্বেশ্বৰক নিজৰ ভাইৰ দৰে ভাবিছিল বাবে বৈশালীকো ভাই বোৱাৰীৰ দৰে ভাবিছিল। তাই খোৱা চাহকাপৰ কোনো মূল্য নলৈছিল লাৱণ্যই। চাৰি-পাঁচবছৰীয়া পুতেকক লগত লৈ আহিছিল, লাৱণ্যই নিজৰ চকীখন এৰি দি তাক দুঘণ্টালৈকে বহুৱাই ৰাখিছিল আৰু বৈশালীয়ে বান্ধৱীৰ সতে বজাৰে বজাৰে ঘূৰি ফুৰিছিল।\nকিন্তু বৈশালীয়ে এইবোৰ কথাৰ প্ৰতি কেতিয়াও গুৰুত্ব দিয়া নাছিল। লাৱণ্যক তাই সদায় ফুটপাথৰ দোকানী বুলিয়েই গণ্য কৰিছিল।\nডিম্বেশ্বৰে কেতিয়াবা বৈশালীৰ লগত লাৱণ্যৰ কথা পাতিব খুজিছিল যদিও বৈশালীৰ শুনাৰ ইচ্ছা নাছিল। বেছিকৈ ক’লে কৈছিল –“সেই বাটৰ দোকানীজনীৰ কথা ইমানকৈ কিয় বখানিব লাগে। তাই নিজৰ বিজনেচ চলাবলৈ মানুহক মিঠা মিঠা কথা ক’বই দিয়াচোন, তাকে বিশ্বাস কৰি গুৰুত্ব দি থাকিব নেলাগে।“\nডিম্বেশ্বৰ চহৰীয়াৰ মুখৰ কথা মুখতে ৰয়। তেওঁ নিজৰ মাজতে কথাবোৰ জুকিয়াই জুকিয়াই ৰাখি থয়। সেইজনী মানুহ কেৱল দোকানী হ’ব পাৰেনে যিজনীয়ে বাছে-ৰেলে বাটকুৰি বাই অহা ভাগৰুৱা ল’ৰা এটাক আথেবেথে একাপ গৰম চাহ এটা কেটলি পিঠাৰে সৈতে হাতত তুলি দিয়ে প্ৰতিদিনে। খৰধৰকৈ আহোঁতে পইছা পাহৰি অহা ল’ৰা এটাক নিজৰ বেগৰ পৰা এশটকীয়া নোট এখন উলিয়াই দি ঘূৰাই দিলে বেয়া পাম বুলি কোৱা মানুহজনীয়ে ব্যৱসায়ৰ খাতিৰত হে কয়নে তেনে কথা। চহৰীয়া বৰ কষ্টত ডাঙৰ দীঘল হোৱা মানুহ। মমতাৰ মাত তেওঁ চিনি পায়।\nলাৱণ্যৰ মাজত তেওঁ নিজৰ হেৰাই যোৱা বায়েক পূৰ্ণিমাকহে যেন বিচাৰি পায়। বায়েক পূৰ্ণিমা ভৰ যৌৱনতে হেৰাই গৈছিল সিহঁতৰ মাজৰ পৰা। পূৰ্ণিমাৰ কথা মনলৈ আহিলেই এটা কথাই চহৰীয়াৰ মনটো এতিয়াও শোকাকুল কৰি তোলে। তেতিয়া ডিম্বেশ্বৰ দহ কি এঘাৰবছৰীয়া। ডিম্বেশ্বৰ আৰু ভায়েক ৰত্নক লৈ বায়েক পূৰ্ণিমা গৈছিল পাঁচ কি:মি: দূৰৰ পূজা চাবলৈ। পূজাথলীৰ আশে পাশে বহুতো চাহৰ দোকান। তাৰে দোকান এখনৰ সন্মুখত ৰৈ বায়েকে একাপ গাখীৰ দিয়া চাহ কিনি দুই ভায়েকক প্লেটত অলপ অলপকৈ বাকি দি এবাৰ ইটোক এবাৰ সিটোক খাবলৈ দি কাপৰ তলীত লাগি থকাখিনি নিজে খাইছিল আৰু পূজাত সেৱা কৰি দুয়োটাকে বেলুন দুটামান কিনি দি ঘৰলৈ লৈ আহিছিল।\nতাৰ কিছুদিন পিছতে দুদিনৰ জ্বৰতে তাই ঢুকাই থাকিছিল। এতিয়া মহানগৰীত তেওঁৰ সন্মুখত চাহৰ গিলাচ তুলি দিয়া এই মানুহগৰাকীকো তেওঁৰ পূৰ্ণিমা পূৰ্ণিমা লাগিবলৈ ধৰিলে। গ্ৰাহক আৰু দোকানীৰ সমন্ধৰ উৰ্দ্ধলৈ গৈ তেওঁলোক হৈ পৰিল আপোন বায়েক ভায়েকৰ দৰে। তাৰপিছত তেওঁ ঘৰৰ পৰা অহা যোৱা কৰাত কষ্ট পাই লাৱণ্যৰ ওচৰতে এটা ভাৰা কোঠা লৈ ল’লে। লাৱণ্যৰ ছোৱালীজনী আৰু ল’ৰাটোৰ বাবে তেওঁ হৈ পৰিল অতি আপোন মামা। সিহঁতৰ কিতাপ পত্ৰ তথা স্কুলৰ খৰছো তেওঁ গাত পাতি লৈছিল। বিনিময়ত চহৰীয়াই পাইছিল এখন ঘৰৰ নিভাঁজ মৰম, হেৰোৱা বায়েকৰ চেনেহ। চহৰীয়াৰ পিতৃ-মাতৃ দুয়ো অগা-পিছাকৈ ঢুকোৱাৰ পাছত ভায়েক ৰত্নই ঘৰ নচলা হোৱাৰ বাবেই গাঁৱৰে প্ৰেয়সী অনিমাক বিয়া কৰাই ল’লে। এই সকলোবোৰ কামতে লাৱণ্যই নিজৰ পৰিয়ালৰ দৰেই লাগিভাগি দিছিল। ৰত্নৰ লগতো সহৃদয়তা বজাই ৰাখিছিল লাৱণ্যই। সঁচা অৰ্থত লাৱণ্য সিহঁত দুয়ো ভাই-ককাইৰ বাবেই পূৰ্ণিমা হৈ পৰিছিল।\nতেনে সময়তে তেওঁৰ জীৱনলৈ আহি পৰিল বৈশালী। মধ্যবিত্ত পৰিয়ালৰ এজনী উচ্চাকাংখী যুৱতী বৈশালী। বৈশালীৰ আগমনত ডিম্বেশ্বৰ চহৰীয়াৰ জীৱন ধাৰণৰ প্ৰণালীয়েই সলনি হৈ পৰিল। লাৱণ্যৰ কাষৰ একোঠলীয়া ঘৰটো এৰিবলগীয়া হ’ল। এৰিবলগীয়া হ’ল গধূলি গধূলি লাৱণ্যৰ ঘৰলৈ গৈ খোৱা জুতি লগাকৈ দিয়া চাহকাপৰ সোৱাদ। এৰিবলগীয়া হ’ল সিহঁতৰ পৰিয়ালৰ সৈতে সঘন অহা-যোৱা। বৈশালীয়ে সকলোতে লক্ষ্মণৰেখা টানি দিলে। সুন্দৰী পত্নীৰ মিচিকিয়া হাঁহিটোৰ মোহতেই একান্ত বাধ্য ছাত্ৰৰ দৰে নমনীয় হৈ ৰ’ল চহৰীয়া, কিন্তু সন্তুষ্টিৰে নহয়, বৰং পৰম অসন্তুষ্টিৰে।\nএকোঠলীয়া ঘৰটোৰ পৰা ওলাই আহি ডাঙৰ ঘৰ এটা ভাৰাত লৈ, তাৰপিছত তাৰ পৰাও ওলাই নিজা ঘৰলৈ যোৱাৰ বাটটো যিমানেই দীঘল হৈ আহিল সিমানেই দূৰত্ব বাঢ়ি আহিল লাৱণ্যৰ লগত। তেওঁ লাৱণ্যক বাই বুলিয়েই মাতিছিল। হয়তো দুয়ো সমবয়সীয়াই আছিল। বৈশালীৰ স’তে বিয়াৰ কিছু বছৰৰ পিছত চহৰীয়াৰো দূৰৰ অফিচলৈ বদলিকৰণ হ’ল। সংসাৰৰ সকলো বোজা মূৰ পাতি লৈ বৈশালী এজনী সুগৃহিণী হৈ পৰিল আৰু চহৰীয়া হৈ পৰিল এটা টকা ঘটা যন্ত্ৰ। সংসাৰৰ কোনো কথাতেই তেওঁ এটা সিদ্ধান্তও ল’বলৈ নেপালে। সংসাৰত থাকিও তেওঁ দূৰে দূৰেই যেন ৰৈ গ’ল।\nআজি তেওঁ ভাবিছে তেওঁ যি কৰিলে সঠিক কৰিছিলনে? কি জেদত তেওঁ বৈশালীৰ ওপৰতে সকলো এৰি দিছিল। চাদৰ ওপৰত নিশাৰ আন্ধাৰত আৰামী চকী এখনত মূৰটো হেলান দি তেওঁ তৰাভৰ্তি আকাশখনলৈ চাই চাই দিকবিদিক চিন্তাত ভাৰাক্ৰান্ত হৈ উঠিছে। তেওঁ লাৱণ্য আৰু বৈশালীৰ দূৰত্ব কমাবলৈ সদায়েই এখন সাঁকো হৈ থাকিল। থৰক বৰক বাঁহৰ সাঁকো। দুমূৰৰ দুটা সত্বাই কোনেও কাকো নুবুজিলে। তেজৰ সম্পৰ্ক নাথাকিলেও লাৱণ্যৰ পৰিয়ালৰ স’তে চহৰীয়াৰ যিটো আত্মিক সম্পৰ্ক গঢ় লৈ উঠিছিল তাক বৈশালীৰ বাবে হেৰুৱাবলৈ প্ৰস্তুত নাছিল তেওঁ। আনহাতে প্ৰচণ্ড আত্মসন্মানবোধসম্পন্ন লাৱণ্যই বৈশালীৰ স্বৰূপ বুজি পালে যে তেওঁৰ লগত সম্পৰ্ক ছেদ কৰিব সেই কথা জানি বৈশালী সম্পৰ্কে এটা ভালভাৱ সুমুৱাই ৰাখিছিল লাৱণ্যৰ মনত।\nকিন্তু বৈশালীয়ে কেৱল স্বাৰ্থৰ বাবেই ব্যৱহাৰ কৰিলে লাৱণ্যক। সোণাৰ পিছত মুন্নাকো টিউচনলৈ লৈ গৈ বান্ধৱীৰ সৈতে লাৱণ্যৰ দোকানতে সময় কটালে লাৱণ্যই দিয়া ফ্ৰী চাহ খাই খাই। তথাপি এদিনলৈ লাৱণ্যক ভাত এসাঁজ খাবলৈ নেমাতিলে। লাৱণ্যই যদিও অলপ অলপ চিনিছিল বৈশালীক, চহৰীয়াই তাত এখন ধূসৰ পৰ্দা তৰি দিলে। তেওঁ কেতিয়াও লাৱণ্যক জানিবলৈ নিদিলে যে বৈশালীয়ে তেওঁক মানুহ বুলিও গণ্য নকৰে।\nইয়াতেই ডাঙৰ ভুল হ’ল তেওঁৰ। কেৱল ইয়াতেই নে! সংসাৰৰ প্ৰতিটো ঢাপতেই তেওঁ ভুলকেই কৰি অহা নাই জানো। নহ’লে জানো সোণাক হেৰুৱাব লগা হয়। দিল্লীত পঢ়িবলৈ গৈ তাই অন্য ৰাজ্যৰ বন্ধুৰ স’তে লিভিং টুগেডাৰ কৰা বুলি জনাৰ পিছতেই সোণা হেৰাইছিল তেওঁৰ মনৰ পৰা। আৰু মুন্না? সিওতো কলেজ গচকাৰ পাছৰেপৰা গাড়ীখন লৈ ক’ত কি কৰি ঘূৰি ফুৰে তেওঁ নাজানে। সিদিনা এখন হোটেলত ৰেইড কৰোঁতে সি ছোৱালীৰ লগত ধৰা পৰিছে আৰু এতিয়া মানুহৰ পৰা আঁতৰাই থ’বলৈ মাকে তাক বেংগালুৰুলৈ পঢ়িবলৈ পঠিয়ালে। পঢ়াত সি ভালেই আছিলে। বৈশালীৰ কথামতে পৈতৃক সম্পত্তি বিক্ৰী কৰিভায়েক ৰত্নৰ পৰিয়ালৰ লগততো কোনো সম্পৰ্কই বাচি নাথাকিল।\nলাৱণ্যৰ ছোৱালীজনী ভাল ল’ৰালৈকে বিয়া হৈ সুখৰ সংসাৰ কৰি আছে। ল’ৰাটোৱে বি.এ .পাছ কৰি উঠি ঘৰতে বহি থাকি আমনি লাগি ব্যৱসায় কৰিবলৈ মন কৰিছে। পইছাৰ দৰকাৰ হোৱাত চহৰীয়াক খোজাত চহৰীয়াই বাৰু চিধাই না কৰি নিদি কিয় বৈশালীৰ ওচৰলৈ আহিবলৈ ক’লে। তেওঁতো জানিব লাগিছিল যিজনী মানুহে পইছাৰ কাৰণে আপোন মানুহৰ লগতে কাজিয়া কৰিব পাৰে সেইজনী মানুহে বাটৰ দোকানী এজনীক কি যুক্তিত পইছা দিব।\nআজি আবেলি ঘটি যোৱা ঘটনাটোৱে চহৰীয়াক এনেদৰে মষিমূৰ কৰি পেলাইছে যে নিজে পতা মৰণফান্দৰ পৰা নিজকে বচাবৰ বাবে যুক্তি বিচাৰি ফুৰিছে। আচলতে এতিয়া তেওঁ সকলোফালৰ পৰাই এজন ৰিক্ত পুৰুষ।\nকি আছে তেওঁৰ? একো নাই তেওঁৰ একান্ত নিজৰ বুলিবলৈ। সহোদৰ ভাইক হেৰুৱাব লগা হ’ল, ভগ্নীসম লাৱণ্য নামৰ মানুহজনী যাৰ মমতাৰ আঁচলত তেওঁ ঘূৰাই পাইছিল কৈশোৰৰ মৰমৰ ভগ্নীক তেওঁৰ লগতো সম্পৰ্কৰ বান্ধোনডাল কটকটীয়া কৰি ৰাখিব নোৱাৰিলে, নোৱাৰিলে নিজ পুত্ৰ কন্যাক নিজৰ মতে গঢ় দিবলৈ। এই দুখবোৰে তেওঁক এনেকৈ কাবু কৰি পেলাইছিল যে টকা পইছা, ঘৰ দুৱাৰ একোৰে খবৰ তেওঁ নৰখা হৈছিল। এনেকুৱা অৱস্থাতে লাৱণ্যই তেওঁক পইছা খুজোঁতে অভ্যাসবশতঃ তেওঁ কৈ পেলালে বৈশালীয়েহে জানে পইছাৰ কথা।\n–তেওঁ দিব জানো ইমান পইছা? এদিনো আগতে পইছা বিচাৰি পোৱা নাই তেওঁৰ ওচৰত।\nলাৱণ্য সন্দিহান হোৱা দেখি তেওঁ কৈছিল,\n–নিদিব কিয়? থাকিলে দিবই। তই গৈ চাচোন এবাৰ। ময়ো ক’ম বাৰু তাইক।\nকিন্তু চহৰীয়াই বৈশালীক ক’বলৈ পোৱাৰ আগতেই লাৱণ্য আহি পইছাৰ কথা ক’লেহি তাইক। আৰু বৈশালীয়ে পইচা দিবলৈ অস্বীকাৰ কৰাত কথাত কথা বাঢ়ি বাঢ়ি তাই লাৱণ্যক গতিয়াই উলিয়াই পঠিয়ালে। কঁকালত কোব খোৱা ফেটীসাপৰ দৰে লাৱণ্যইও উভতি ধৰিলে বৈশালীক। তেওঁ সোণা আৰু মুন্নাৰ নষ্ট চৰিত্ৰৰ বাবে যে বৈশালীয়েই দায়ী তাকো ক’বলৈ নাপাহৰিলে।\nকিমানদেৰীৰ পৰা কাজিয়াখন হৈ আছিল তেওঁ নাজানে। তেওঁ যি মুহূৰ্ততেই অফিচৰ পৰা আহি বাৰাণ্ডাত থিয় হৈছিলহি সেই মুহূৰ্ততেই বৈশালীৰ মুখৰ পৰা ঠহৰ ঠহৰকৈ ভাঁহি আহিছিল,\n–“মোৰ বিয়াৰ আগলৈকে লুটিপুতি খালি মোৰ মানুহটোক। মই নহা হ’লে চাগৈ ঘৰেই সোমালিহেঁতেন ল’ৰাই-ছোৱালীয়ে। হেঁপাহ নপলালে ন? এতিয়া লাখ টকা বিচাৰি আহিবলৈ সাহস কৰিলি”।\nচহৰীয়াই অনুমানতে কথাবোৰ বুজি লৈ লাৱণ্যৰ আগত দেখা নিদিয়াকৈ পিছ দুৱাৰেদি আহি ভিতৰত সোমালেহি। তেওঁ অহাৰ উমান পাই বৈশালীয়ে এমোকোৰা হাঁহিৰে তেওঁক সদায় সম্ভাষণ জনোৱাৰ দৰে আজিও জনালে যেন একো হোৱাই নাই। চহৰীয়াৰ এনে লাগিল যেন সন্মুখত বৈশালী নহয়, এজনী কালনাগিনীহে থিয় হৈ আছে।\nকিমান সময় আৰু এনেকৈ বহি থকা যায়। এটা সময়ত বৈশালীৰ আমনি লাগিল বহি বহি। কথাবোৰ ভাবি ভাবিও পাৰাপাৰ নোপোৱা হ’ল তেওঁ। কোনোবাখিনিত সঁচাই ভুল হৈ গ’ল নেকি তেওঁৰ? তেওঁওতো এগৰাকী মাতৃ। নিজ সন্তানৰ অমংগল তেওঁ জানো চিন্তা কৰিব? তেওঁ নিজে কৰিবলৈ নোপোৱাখিনি ইহঁতেও নোপোৱাকৈ নাথাকক, নিজে ভোগ কৰিবলৈ নোপোৱাখিনি ইহঁতেও ভোগ নকৰাকৈ নাথাকক- তেওঁ মাত্ৰ তাকেহে বিচাৰিছিল।\nলাৱণ্য কোন তেওঁলোকৰ যে তাইৰ লগত ইমান আত্মীয়তা বজাই ৰাখিব। ফুটপাথত সাধাৰণ দোকান এখন দি চলা দোকানীহে মাত্ৰ। বৈশালীৰ মাকে বৈশালীক বাৰে বাৰে বুজাই থাকিছিল যে লাৱণ্যৰ পৰা যাতে নিজৰ মানুহজনক আঁতৰাই ৰাখে, এনেকুৱা গিৰিহঁত নাইকিয়া মানুহৰ কি বিশ্বাস, চহৰীয়াৰ দৰে হোজা মানুহবোৰক নিজৰ হাতৰ মুঠিত ৰাখি থ’ব বিচাৰে সিহঁতে। তেওঁ মাকৰ কথাই সাৰোগত কৰি চলিছিল। তথাপি ….তথাপি যোগাযোগ বন্ধ হৈ যোৱা নাছিল। তেওঁৰ অগোচৰেই চহৰীয়াই এই যোগসূত্ৰ জীয়াই ৰাখিছিল। কেনেকৈ সহ্য কৰিব পাৰে বৈশালীয়ে? কেনেকৈ?\nমাকে কোৱাৰ দৰে হয়তো লাৱণ্যই কিবা আহুদি খুৱাই থৈছে মানুহজনক। নহ’লে বৈশালীৰ কাষত মন্ত্ৰমুগ্ধৰ দৰে থকা মানুহজনে বৈশালীৰ অগোচৰে কেনেকৈ লাৱণ্যৰ সৈতে সম্পৰ্ক জীয়াই ৰাখিছে।\nএইবোৰ ভাবি থাকিলে নহ’ব। নিজৰ মানুহজনক বোকাত সোমাইছিল বুলিতো এৰি দিব পৰা নেযায়, ধুই-পখালি ল’বই লাগিব। বুজাব লাগিব তেওঁক। তেওঁ বাৰু লাৱণ্যৰ স’তে কথা কটাকটিৰ কিবা ভূ পালেনেকি? কিয় তেওঁ আজি আহিয়েই চাদৰ ওপৰলৈ উঠি গৈ এতিয়াও নামি অহা নাই। মাজতে এবাৰ মনে মনে চাই আহিছিল বৈশালীয়ে, কি যে এক উদ্ভ্ৰান্ত দৃষ্টি আছিল তেওঁৰ দুচকুত। সহজ হ’ব নোৱাৰি গুচি আহিছিল বৈশালী।\nমনত অলপ সাহস গোটাই পুনৰ চাদৰ ওপৰলৈ এখোজ দুখোজকৈ উঠি গ’ল বৈশালী। তেওঁ লাহেকৈ লাৱণ্যৰ বিৰুদ্ধে কথা এষাৰ আৰম্ভ কৰিছিলহে, ডিম্বেশ্বৰ চহৰীয়াই বহি থকা চকীখনৰ পৰা ঘপকৈ উঠি বৈশালীৰ গালতকাণতলীয়া চৰ এটা মাৰি দিলে ।\nথতমত খাই বৈশালী বহি পৰিল।\nবিবাহিত জীৱনৰ দীৰ্ঘ পঁচিছ বছৰত বৈশালীয়ে কেতিয়াও গিৰিয়েকৰ এই ৰূপ দেখা নাই।\nআকাশত প্ৰতিপদৰ জোনৰ মিঠা পোহৰ। ক’তো এচপৰাও মেঘ নাই। কিন্তু ডিম্বেশ্বৰ চহৰীয়া মানুহজন এই ফৰকাল বতৰতো নিজেই মেঘ হৈ পৰিল। তেওঁৰ জীৱনৰ আকাশখনত এনেকুৱা মেঘ বহুবাৰ জমা হৈছিল। বতাহে সেইবোৰ উৰুৱাই উৰুৱাই লৈ গৈছিল।\nআজি বৰষুণ হৈ সৰিল। গাজনি -ঢেৰেকনি আৰু শিলাবৃষ্টিৰে এজাক কলহৰ কাণেৰে ঢলা বৰষুণ। ইমানদিনে তেওঁৰ সংসাৰত কেৱল ৰ’দ আছিল। ৰ’দ, কেৱল ৰ’দ। এই ৰ’দৰ আধিক্যই তেওঁৰ সংসাৰখনৰ সকলো ৰস শুহি শুহি মৰুভূমি কৰি পেলাইছিল। আৰু এই মৰুভূমিত মৰীচিকা খেদি খেদি তেওঁ ভাগৰুৱা হৈ পৰিছিল।\nআজি নিজেই এজাক বৰষুণ হ’বলৈ পাই তেওঁ বহুত সকাহ অনুভৱ কৰিছে। হয়তো কিছু পলম হ’ল, তথাপিতো বৰষুণজাক আহিল।\n← চিনেমা-উদ্যোগ আৰু গ্ৰন্থ-উদ্যোগ (পঙ্কজ জ্যোতি মহন্ত)\nকলৰে পাততে কাউৰী পৰে (মৃগাক্ষী শৰ্মা) →\nপ্ৰহেলিকা (যুগল চন্দ্ৰ বৰা)


ইষ্ট বেংগল ফুটবল ক্লাব - অসমীয়া ৱিকিপিডিয়া\nইষ্ট বেংগল ফুটবল ক্লাব\nEast Bengal F. C.\n১৯২০ (1920) ইষ্ট বেংগল ক্লাব হিচাপে\nচল্ট লে’ক ষ্টেডিয়াম,\nকলকাতা, পশ্চিম বংগ\nইউনাইটেড ব্ৰেৱেৰীছ গ্ৰুপ\n(United Breweries Group)\nইষ্ট বেংগল ফুটবল ক্লাব (ইংৰাজী: East Bengal Football Club) হৈছে ভাৰতৰ সৰ্বাধিক সফল ফুটবল ক্লাববোৰৰ অন্যতম। পশ্চিম বংগৰ কলিকতা চহৰত অৱস্থিত এই ফুটবল ক্লাবটোৱে এতিয়ালৈকে তিনিবাৰকৈ নেশ্যনেল ফুটবল লীগ আৰু আই-লীগ আৰু সাতবাৰ ফেডাৰেশ্যন কাপ জিকিছে। বৰ্তমান ইষ্ট বেংগল ফুটবল ক্লাব ভাৰতৰ সৰ্বোচ্চ ফুটবল লীগ, আই লীগত খেলা ক্লাব সমূহৰ অন্যতম ক্লাব।\n১৯২০ চনত এই ক্লাবৰ প্ৰতিষ্ঠা কৰা হৈছিল। ১৯২০ চনৰ ২৮ জুলাই তাৰিখে মোহন বাগানৰ এখন খেলত ক্লাবৰ পৰিচালকে ডিফেণ্ডাৰ শৈলেস বসুক নেখেলোৱাৰ কথাটোত মোহন বাগান ক্লাবৰ উপাধ্যক্ষ সুৰেশ চন্দ্ৰ চৌধুৰীৰ খং উঠে আৰু তেখেতে মোহন বাগান ক্লাব এৰি দি ১৯২০ চনৰ ১ আগষ্ট তাৰিখে ইষ্ট বেংগল ফুটবল ক্লাব প্ৰতিষ্ঠা কৰে। ১৯৯৭ চনত ইষ্ট বেংগল ক্লাবে এচিয়ান কাপ ৱিনাৰ্ছ কাপত যোগদান কৰা প্ৰথম ভাৰতীয় ক্লাবৰ সন্মান লাভ কৰে।\nইষ্ট বেংগল ফুটবল ক্লাবৰ চিৰবৈৰী ক্লাব হৈছে মোহন বাগান। মোহন বাগান আৰু ইষ্ট বেংগল ক্লাবৰ মুখামুখি খেল বিলাকক কলিকতা ডাৰ্বি বুলি জনা যায়।\n2 প্ৰতীক চিহ্ন\n3 ক্লাবৰ ৰঙ\n4 ক্লাবৰ খেলপথাৰ\n4.1 চল্ট লে’ক ষ্টেডিয়াম\n4.2 ইষ্ট বেংগল গ্ৰাউণ্ড\n8 ক্লাবৰ সামগ্ৰী যোগান ধৰোঁতা আৰু স্প’নছৰ\n১৯২০ চনৰ ২৮ জুলাই তাৰিখে মোহন বাগান ফুটবল ক্লাবে জোৰাবাগান ক্লাবৰ বিৰুদ্ধে কোচবিহাৰ কাপৰ এখন খেলত অৱতীৰ্ণ হৈছিল। সেই খেলখনত মোহন বাগান দলৰ প্ৰথম এঘাৰজন খেলুৱৈৰপৰা কোনো অজ্ঞাত কাৰণত ডিফেণ্ডাৰ শৈলেস বসুক বাদ দিয়া হৈছিল। মোহন বাগানৰ উপাধ্যক্ষ সুৰেশ চন্দ্ৰ চৌধুৰীয়ে বসুক দলত অন্তৰ্ভুক্ত কৰাটো বিছাৰিছিল কিন্তু দলৰ প্ৰশিক্ষক সকলে সেই কথাটো আওকান কৰাত চৌধুৰীয়ে মোহন বাগান ক্লাব এৰি দিয়ে। পিছত ১৯২০ চনৰে ১ আগষ্ট তাৰিখে সুৰেশ চন্দ্ৰ চৌধুৰী, ৰাজা চৌধুৰী, ৰমেশ সেন আৰু অৰবিন্দ ঘোষ লগ হৈ ইষ্ট বেংগল ক্লাব গঠন কৰে।\nইষ্ট বেংগল ক্লাবে সেই মাহতে হাৰকিউলিছ কাপত যোগ দি প্ৰথম ফুটবল প্ৰতিযোগিতাত অংশগ্ৰহণ কৰে। ইষ্ট বেংগল সেই প্ৰতিযোগিতাত বিজয়ী হয় আৰু তাৰ পিছত ইষ্ট বেংগল ভাৰতীয় ফুটবল এ’ছচিয়েচনৰ অন্তৰ্ভুক্ত হয়। তাৰ পিছত আই. এফ. এ’. দ্বিতীয় ডিভিজনত ইষ্ট বেংগলে অংশ গ্ৰহণ কৰি লীগ ফুটবলত নিজৰ অভিষেক ঘটায়। নিজৰ প্ৰথম ক্ৰীড়াবৰ্ষত ইষ্ট বেংগলে আই. এফ. এ’. শ্বিল্ড দ্বিতীয় ডিভিজনৰ তৃতীয় স্থানত থাকে।\n১৯২৪ চনত ইষ্ট বেংগল ক্লাবে আই. এফ. এ’. দ্বিতীয় ডিভিজনত দ্বিতীয় স্থানত থাকে। প্ৰথম স্থানত আছিল কেমেৰুন-বি দলটো। কিন্তু যিহেতু কেমেৰুন-এ দলটো ইতিমধ্যেই আই. এফ. এ’. শ্বিল্ড প্ৰথম ডিভিজনত আছিল, সেয়ে কেমেৰুন-বি দলে প্ৰথম ডিভিজনলৈ উন্নীত হোৱাৰ যোগ্যতা নাপায় আৰু ইষ্ট বেংগল ফুটবল ক্লাবে প্ৰথম বাৰৰ বাবে আই. এফ. এ’. শ্বিল্ডৰ প্ৰথম ডিভিজনত অংশগ্ৰহণ কৰাৰ সুযোগ পায়। আই. এফ. এ’ (ইণ্ডিয়ান ফুটবল এ’ছচিয়েচন) তেতিয়া এক ব্ৰিটিছ সংস্থা আছিল আৰু ইয়াৰ নিয়মমতে তেতিয়া মাত্ৰ দুটা ভাৰতীয় ফুটবল দলেহে প্ৰথম ডিভিজনত অংশগ্ৰহণ কৰিব পাৰিছিল। সেইবছৰ এই লীগত খেলিবলৈ যোগ্যতা অৰ্জন কৰা তৃতীয় দল হৈছে ইষ্ট বেংগল আৰু এই কথাটোৱে কিছু আপত্তিৰ সৃষ্টি কৰিছিল। আপত্তি মীমাংসা কৰিবলৈ লীগৰ প্ৰথম ডিভিজনৰ সমূহ ক্লাবৰ মাজত ভোট গ্ৰহণ কৰা হৈছিল আৰু মোহন বাগান আৰু আৰ্য়ানচ ক্লাবৰ বাহিৰে বাকী নটা ব্ৰিটিছ ক্লাবে ইষ্ট বেংগল ফুটবল ক্লাবৰ সপক্ষে ভোট দিয়াত ইষ্ট বেংগল ফুটবল ক্লাবে আই. এফ. এ’. শ্বিল্ড প্ৰথম ডিভিজনত খেলাৰ যোগ্যতা অৰ্জন কৰে। এই ঘটনাটোৰ পিছত আই. এফ. এ’.-ই ভাৰতীয় ক্লাবৰ ক্ষেত্ৰৰ সংখ্যাৰ সীমাবদ্ধতা আঁতৰাই দিয়ে।\n১৯৪২ চনত ইষ্ট বেংগলে প্ৰথমটো আই. এফ. এ’. খিতাপ দখল কৰে। ১৯৪৩ চনত ইষ্ট বেংগলে প্ৰথম বাৰৰ বাবে আই. এফ. এ’. শ্বিল্ড দখল কৰে। ১৯৪৫ চনত ইষ্ট বেংগলে আই. এফ. এ’. শ্বিল্ড আৰু কলিকতা ফুটবল লীগ - দুয়োটা খিতাপ দখল কৰে। ইষ্ট বেংগল ফুটবল ক্লাবে ১৯৪৯ চনত ৰ’ভাৰ্ছ কাপ আৰু ১৯৫১ চনত ডুৰাণ্ড কাপৰ বিজয়ী হয়। ১৯৪৯, ১৯৫০ আৰু ১৯৫১ চনত, অবিৰত ভাৱে তিনিবছৰ ইষ্ট বেংগলে আই. এফ. এ’. শ্বিল্ডত বিজয় সাব্যস্ত কৰে। ১৯৫৩ চনত ইষ্ট বেংগল ক্লাবে তেতিয়াৰ চোভিয়েট যুক্তৰাজ্য আৰু ৰোমানিয়া ভ্ৰমণ কৰে। ১৯৭৩ চনত দক্ষিণ কোৰিয়াৰ ক্লাব পিয়ং-য়ঙৰ বিৰুদ্ধে বিজয়ী হৈ ইষ্ট বেংগলে আই. এফ. এ’. শ্বিল্ড দখল কৰে।\n১৯৭০ চনৰ পৰা ১৯৭৫ চনলৈকে, অবিৰত ভাৱে ছবছৰ ইষ্ট বেংগল ক্লাব কলিকতা ফুটবল লীগৰ বিজয়ী হৈ থাকে। সেই কেই বছৰত ইষ্ট বেংগলে আই. এফ. এ’. শ্বিল্ড, ৰ’ভাৰ্ছ কাপ আৰু ডুৰাণ্ড কাপো জিকে। ১৯৭২ চনত ইষ্ট বেংগল ফুটবল ক্লাবে একেলগে এই চাৰিওটা খিতাপ দখল কৰে। ১৯৮৪ চনত ক্লাবলৈ দীপক দাসৰ আগমন ঘটে আৰু তেখেতে ক্লাবটোক এক পেছাদাৰী ফুটবল ক্লাব হিচাপে গঢ় দিয়া আৰম্ভ কৰে। ১৯৭৮, ১৯৮০ আৰু ১৯৮৫ চনত ইষ্ট বেংগলে ফেডাৰেচন কাপ দখল কৰে। ১৯৮৫-৮৬ চনত ইষ্ট বেংগল ফুটবল ক্লাব এ’ছিয়ান ক্লাব চেম্পিয়নছিপত অংশগ্ৰহণ কৰা প্ৰথম ভাৰতীয় দল হিচাপে পৰিগণিত হয়। ১৯৯০ চনত ইষ্ট বেংগলে আকৌ একেটা বছৰতে আই. এফ. এ’. শ্বিল্ড, ৰ’ভাৰ্ছ কাপ আৰু ডুৰাণ্ড কাপ জয় কৰে। ১৯৯৩ চনত ইষ্ট বেংগলে নেপালৰ ৱাই-ৱাই কাপ জয় কৰে।\n১৯৯৮ চনত দীপক দাস আৰু ইউনাইটেড ব্ৰিৱাৰিজ গ্ৰুপৰ মালিক বিজয় মালিয়াৰ মজত হোৱা এক চুক্তিমতে ইউনাইটেড ইষ্ট বেংগল ফুটবল টীম প্ৰাইভেত লিমিটেড নামৰ এক নতুন কোম্পানী গঠন কৰা হয়। তাৰ পিছৰে পৰা ক্লাবৰ নাম হয় কিংফিছাৰ ইষ্ট বেংগল। তাৰ পিছত ২০০৩ চনত ইণ্ডোনেছিয়াৰ জাকাৰ্টাত অনুষ্ঠিত হোৱা এ’ছীয়ান কাপ জিকি যিকোনো আন্তৰ্জাতিক প্ৰতিযোগিতা জিকা প্ৰথম ভাৰতীয় ক্লাব হিচাপে ইষ্ট বেংগল ফুটবল ক্লাবে অভিলেখ গঢ়ে। ১৯৯৬ চনত আৰম্ভ হোৱা ভাৰতৰ নেশ্যনেল ফুটবল লীগৰ এক প্ৰতিষ্ঠাপক সদস্য হৈছে ইষ্ট বেংগল ফুটবল ক্লাব।\n২০০০-২০০১ ক্ৰীড়াবৰ্ষৰ নেশ্যনেল ফুটবল লীগ ইষ্ট বেংগল ফুটবল ক্লাবে জিকে। ২০০২-২০০৩ আৰু ২০০৩-২০০৪ ক্ৰীড়াবৰ্ষটো এই লীগ ইষ্ট বেংগলেই জিকে। ২০০৭, ২০০৯ আৰু ২০১০ চনৰ ফেডাৰেশ্যন কাপ ইষ্ট বেংগল দলে জিকে। ২০০৬ আৰু ২০১১ চনৰ ইণ্ডিয়ান চুপাৰ কাপ প্ৰতিযোগিতাতো ইষ্ট বেংগল ফুটবল ক্লাব বিজয়ী হয়।\nপ্ৰতীক চিহ্ন[সম্পাদনা কৰক]\n১৯৩০ চনৰ মহাত্মা গান্ধীৰ নেতৃত্বাধীন সত্যাগ্ৰহ আন্দোলনৰ প্ৰভাৱ ভাৰতীয় ফুটবলতো পৰিছিল। ভাৰতীয় ফুটবল ক্লাব সমূহে কলিকতা ফুটবল লীগৰপৰা ক্ৰীড়াবৰ্ষৰ মাজভাগতে বয়কট কৰিছিল। এইবিলাক খেলিমেলিৰ মাজতে ৰয়েল ৰেজিমেণ্ট দলক এই লীগৰ প্ৰথম ডিভিজনৰ বিজয়ী ঘোষণা কৰ হয়। দ্বিতীয় ডিভিজনত বহুত আগবাঢ়ি থাকিলেও ইষ্ট বেংগল দলক কিন্তু প্ৰথম ডিভিজনলৈ উত্তীৰ্ণ কৰা হোৱা নাছিল। এই কথাটোত তেওঁলোকে মোহন বাগান দলৰ হাত থকা বুলি সন্দেহ কৰে আৰু সহস্ৰাধিক সমৰ্থক আৰু কৰ্মকৰ্তাই ইষ্ট বেংগল গ্ৰাউণ্ডত হাতে হাতে জোঁৰ লৈ প্ৰতিবাদ সাব্যস্ত কৰে। এই ঘটনাটোতে ক্লাবৰ বিষয়ববীয়া সকলে ক্লাবৰ প্ৰতীক চিহ্নটো জোঁৰ হিচাপে লোৱাৰ সিদ্ধান্ত লয় আৰু সেইটোৱেই এতিয়াও ক্লাবৰ প্ৰতীক।\nক্লাবৰ ৰঙ[সম্পাদনা কৰক]\nইষ্ট বেংগল ফুটবল ক্লাবৰ ৰঙ হৈছে ৰঙা আৰু সোণালী। ঘৰুৱা খেলপথাৰত খেলা খেলসমূহত ক্লাবৰ খেলুৱৈ সকলে ৰঙা আৰু সোণালী ৰঙৰ চোলা, ক’লা ৰঙৰ হাফপেণ্ট আৰু ৰঙা মোজা পিন্ধে। অন্য ক্লাবৰ খেলপথাৰত খেলা খেলসমূহত ক্লাবৰ খেলুৱৈ সকলে বগা চোলা, ক’লা হাফপেণ্ট আৰু বগা মোজা পিন্ধে।\nএই ৰঙ কেইটাৰ লগত জড়িত এটা কাহিনী আছে। ক্লাবৰ প্ৰতিষ্ঠাৰ পিছত কৰ্মকৰ্তা সকলে যেতিয়া পোছাকৰ ৰঙ সম্পৰ্কে বিতৰ্ক কৰি আছিল, তেতিয়া চৌৰিঙ্গীৰ হোৱাইটেৱে, লেইডল’ এণ্ড কো. ডিপাৰ্টমেণ্টেল ষ্ট’ৰত ওলোমাই থোৱা এক ৰঙা আৰু সোণালী ৰঙৰ চোলাই সকলোৰে দৃষ্টি আকৰ্ষণ কৰিছিল। তাৰ পিছৰে পৰা এই ৰঙ দুইটাক ক্লাবৰ ৰঙ হিচাপে গণ্য কৰা হয়।\nক্লাবৰ খেলপথাৰ[সম্পাদনা কৰক]\nচল্ট লে’ক ষ্টেডিয়াম[সম্পাদনা কৰক]\nইষ্ট বেংগল ক্লাবে বেছিভাগ খেলৰ কাৰণে ব্যৱহাৰ কৰা চল্ট লে'ক ষ্টেডিয়াম\nপশ্চিম বংগৰ কলিকতা চহৰৰ এক বহুমুখী খেলপথাৰ হৈছে চল্ট লে’ক ষ্টেডিয়াম। এইখন ভাৰতৰ সৰ্ববৃহৎ খেলপথাৰ আৰু বৰ্তমান এইখন খেলপথাৰ বিশেষকৈ ফুটবল খেল সমূহ পাতিবলৈ ব্যৱহাৰ কৰা হয়। ১৯৮৪ চনত এই খেলপথাৰ খনৰ নিৰ্মাণ কৰা হয় আৰু ইয়াৰ সামগ্ৰীক দৰ্শক ক্ষমতা হৈছে ১,২০,০০০।\nএইখন ষ্টেডিয়ামত দৌৰ প্ৰতিযোগিতাৰ বাবে প্ৰয়োজনীয় ট্ৰেক, ইলেকট্ৰনিক স্ক’ৰব’ৰ্ড, কৃত্ৰিম টাৰ্ফ, ফ্লাডলাইট, বাতানুকুল ভি. আই. পি. ৰেষ্ট ৰুম, কনফাৰেন্স হল, চিকিৎসা কোঠা আৰু ড’পিঙ ক’ণ্ট্ৰ’ল ৰুম ইত্যাদি সা সুবিধা আছে।\nএই চল্ট লে’ক ষ্টেডিয়ামত ইষ্ট বেংগল ফুটবল ক্লাবৰ আই লীগ আৰু এ’. এফ. চি. কাপৰ ঘৰুৱা খেলসমূহ অনুষ্ঠিত হয়।\nইষ্ট বেংগল গ্ৰাউণ্ড[সম্পাদনা কৰক]\nকলিকতাৰ অন্য এখন খেলপথাৰ হৈছে ইষ্ট বেংগল গ্ৰাউণ্ড। এই খেলপথাৰখন বৰ্তমান মাত্ৰ ফুটবল খেলৰ বাবে ব্যৱহৃত হয় আৰু ইয়াতে ইষ্ট বেংগলে খেলা কলিকতা ফুটবল লীগৰ ঘৰুৱা খেলসমূহ অনুষ্ঠিত হয়। এই খেলপথাৰখনত দৰ্শক সামৰ্থ্য হৈছে ২৩,৫০০ জন।\nট্ৰেভৰ মৰ্গেন,২০১০ চনৰপৰা বৰ্তমানলৈ ইষ্ট বেংগল ফুটবল ক্লাবৰ প্ৰশিক্ষক\nইষ্ট বেংগল ফুটবল ক্লাবৰ ভাৰতত এক বৃহৎ সংখ্যক সমৰ্থক আছে। ইষ্ট বেংগল ক্লাবৰ সমৰ্থক সকলৰ নিজা এটা ৱেব-ছাইটো আছে, যিটো জনা যায় ইষ্ট বেংগল - দা ৰিয়েল পাৱাৰ নামেৰে।\nFirst-team squad[সম্পাদনা কৰক]\n15 August 2012 অনুসৰি\n১ গ’লকীপাৰ অভিজিত মণ্ডল\n২ ডিফেণ্ডাৰ Raju Gaikwad\n৩ ডিফেণ্ডাৰ Arnab Mondal\n৪ ডিফেণ্ডাৰ Uga Okpara\n৫ ডিফেণ্ডাৰ সুনীল ঠাকুৰ\n৬ ফৰৱাৰ্ড Baljit Sahni\n৭ মিড ফিল্ডাৰ Harmanjot Khabra\n৮ ডিফেণ্ডাৰ Naoba Singh\n৯ মিড ফিল্ডাৰ Alvito D'Cunha\n১০ ফৰৱাৰ্ড Chidi Edeh\n১১ মিড ফিল্ডাৰ Khemtang Paite\n১২ মিড ফিল্ডাৰ Reisangmei Vashum\n১৪ মিড ফিল্ডাৰ Mehtab Hossain\n১৫ মিড ফিল্ডাৰ Sanju Pradhan (অধিনায়ক)\n১৬ ডিফেণ্ডাৰ Gurwinder Singh\n১৭ মিড ফিল্ডাৰ Sushanth Mathew\n১৮ মিড ফিল্ডাৰ Penn Orji\n১৯ মিড ফিল্ডাৰ চৰণ ৰায়\n২১ মিড ফিল্ডাৰ Lalrindika Ralte\n২২ ডিফেণ্ডাৰ Abhishek Das\n২৩ ফৰৱাৰ্ড Robin Singh\n২৪ ফৰৱাৰ্ড Cavin Lobo\n২৫ ডিফেণ্ডাৰ Robert Lalthalma\n২৬ ফৰৱাৰ্ড Manandeep Singh\n২৭ ফৰৱাৰ্ড Branco Cardozo\n২৮ মিড ফিল্ডাৰ Jagpreet Singh\n২৯ ডিফেণ্ডাৰ Saumik Dey\n৩০ গ’লকীপাৰ Gurpreet Singh Sandhu\n৩১ গ’লকীপাৰ জয়ন্ত প'ল\n৩২ গ’লকীপাৰ প্ৰিয়ান্ত কুমাৰ\n৩৩ ডিফেণ্ডাৰ Saikat Saha Roy\n৩৪ মিড ফিল্ডাৰ Subodh Kumar\n৩৫ মিড ফিল্ডাৰ Ishfaq Ahmed\n৩৬ ডিফেণ্ডাৰ Safar Sardar\n৩৭ ডিফেণ্ডাৰ Jaspal Parmar\n৩৮ ফৰৱাৰ্ড Seminlen Doungel\nএই প্ৰবন্ধৰ বিষয়ে বিতংভাৱে জানিবৰ বাবে, ইষ্ট বেংগল ফুটবল ক্লাবৰ ছিজনৰ তালিকা চাওক।\nআই-লীগ (ইংৰাজী: I-League)\nৰাণাৰ্ছ-আপ (2): 2010-11, 2011-12\nনেচনেল ফুটবল লীগ (ইং ৱিকি: National Football League) (২০০৬ পৰ্য্যন্ত)\nবিজয়ী (3): 2000-01, 2002-03, 2003-04\nৰাণাৰ্ছ-আপ (3): 1997-98, 1998-99, 2005-06\nফেডাৰেচন কাপ (ইং ৱিকি: Federation Cup)\nবিজয়ী (7): 1978, 1980, 1985, 1996, 2007, 2009, 2010\nৰাণাৰ্ছ-আপ (6): 1984, 1986, 1992, 1995, 1998, 2011\nইণ্ডিয়ান ছুপাৰ কাপ (ইংৰাজী: Indian Super Cup)\nবিজয়ী (3): 1997, 2006, 2011\nৰাণাৰ্ছ-আপ (3): 2003, 2008, 2010\nডুৰাণ্ড কাপ(ইংৰাজী: Durand Cup)\nবিজয়ী (16): 1951, 1952, 1956, 1960, 1967, 1970, 1972, 1978, 1982, 1989, 1990, 1991, 1993, 1995, 2002, 2004\nক্লাবৰ সামগ্ৰী যোগান ধৰোঁতা আৰু স্প’নছৰ[সম্পাদনা কৰক]\n২০০৭ চনৰ পৰা ২০১১ চনলৈকে ৰীব’ক কোম্পানীয়ে ইষ্ট বেংগল ফুটবল ক্লাবক খেলুৱৈৰ প্ৰয়োজনীয় সামগ্ৰী আৰু পোচাক যোগান ধৰিছিল। ২০১১ চনৰ পৰা এই দায়িত্ব লয় নিভিয়া কোম্পানীয়ে।\nইষ্ট বেংগল ক্লাবৰ পোচাক সমূহ স্প’নছৰ কৰে কিংফিছাৰে।\n↑ 1.0 1.1 "THE RISE OF EAST BENGAL CLUB". East Bengal Football Club. http://eastbengalfootballclub.com/legacy.php। আহৰণ কৰা হৈছে: 29 May 2012.\n↑ 3.0 3.1 3.2 3.3 3.4 3.5 3.6 3.7 3.8 3.9 "THE RISE OF EAST BENGAL CLUB". East Bengal Football Club. http://eastbengalfootballclub.com/legacy.php। আহৰণ কৰা হৈছে: 10 August 2012.\n↑ 4.0 4.1 4.2 4.3 "1940S TO 1960S". East Bengal Football Club. http://eastbengalfootballclub.com/legacy.php?p=1940s-to-1960s। আহৰণ কৰা হৈছে: 10 August 2012.\n↑ 5.0 5.1 5.2 5.3 5.4 5.5 5.6 5.7 5.8 "1970S TO 1990S". East Bengal Football Club. http://eastbengalfootballclub.com/legacy.php?p=1970s-to-1990s। আহৰণ কৰা হৈছে: 10 August 2012.\n↑ 6.0 6.1 6.2 6.3 6.4 "CONTINUING THE LEGACY". East Bengal Football Club. http://eastbengalfootballclub.com/legacy.php?p=continuing-the-legacy। আহৰণ কৰা হৈছে: 10 August 2012.\n↑ http://www.rsssf.com/tablesi/india97.html#nfl1 1996-97 NFL India\n↑ 1930s: The Dark Decade\n↑ 9.0 9.1 9.2 "SALT LAKE STADIUM". East Bengal Football Club. http://eastbengalfootballclub.com/stadium.php। আহৰণ কৰা হৈছে: 29 May 2012.\n↑ "Senior Team". East Bengal F.C.. http://eastbengalfootballclub.com/team.php। আহৰণ কৰা হৈছে: 10 August 2012.\nEast Bengal at the AIFF website.\nEast Bengal on goal.com\nচল্ট লে'ক ষ্টেডিয়াম\nইষ্ট বেংগল ষ্টেডিয়াম\n"https://as.wikipedia.org/w/index.php?title=ইষ্ট_বেংগল_ফুটবল_ক্লাব&oldid=234176"ৰ পৰা অনা হৈছে\nভাৰতীয় ক্ৰীড়া সংঘ\nভাৰতৰ ফুটবল ক্লাব


Fecozer in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Fecozer ar byavahar, ppali, parshwakriya, upkaar, kriya-pratikriya aaru satarkatabani\nFecozer ৰ লাভ আৰু ব্যৱহাৰসমূহ- Fecozer Benefits & Uses in Assamese- Fecozer ar laabh aaru byavaharsamuh\nFecozer ৰ পালি আৰু সেয়া কেনেদৰে ল'ব- Fecozer Dosage & How to Take in Assamese - Fecozer ar paali aaru xeya kenedore lobo\nFecozer ৰ পাৰ্শ্চক্ৰিয়াসমূহ- Fecozer Side Effects in Assamese- Fecozer ar parshwakriyasamuh\nFecozer সংক্ৰান্ত সতৰ্কতাবাণীসমূহ- Fecozer Related Warnings in Assamese- Fecozer xonkranta xatarkatabanisamuh\nঅইন দৰৱৰ সৈতে Fecozerৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fecozer with Other Drugs in Assamese- Oinor xoite Fecozer ar gurutor kriya-pratikriya\nFecozer মতভেদসমূহ- Fecozer Contraindications in Assamese- Fecozer nishedhsamuh\nFecozer ৰ বিষয়ে সততে সোধা প্ৰশ্নসমূহ- Frequently asked Questions about Fecozer in Assamese- Fecozer ar bikhoye satate xodha prashnasamuh\nখাদ্য আৰু মদৰ সৈতে Fecozer ক্ৰিয়া-প্ৰতিক্ৰিয়া- Fecozer Interactions with Food and Alcohol in Assamese- khadya aaru modor xoite Fecozer kriya-pratikriya\nFecozer ৰ লাভ আৰু ব্যৱহাৰসমূহ - Fecozer Benefits & Uses in Assamese - Fecozer ar laabh aaru byavaharsamuh\nFecozer তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFecozer ৰ পালি আৰু সেয়া কেনেদৰে ল'ব - Fecozer Dosage & How to Take in Assamese - Fecozer ar paali aaru xeya kenedore lobo\nFecozer-ৰ উপাদানসমূহ - Fecozer Active Ingredients in Assamese - Fecozer-ar upadaansamuh\nFecozer ৰ পাৰ্শ্চক্ৰিয়াসমূহ - Fecozer Side Effects in Assamese - Fecozer ar parshwakriyasamuh\nগৱেষণাৰ ভিত্তিত, Fecozer ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFecozer সংক্ৰান্ত সতৰ্কতাবাণীসমূহ - Fecozer Related Warnings in Assamese - Fecozer xonkranta xatarkatabanisamuh\nFecozer-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFecozer গৰ্ভাবস্থাৰ সময়ত গ্ৰহণ কৰা সুৰক্ষিত।\nFecozer-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFecozer স্তন্যপায়ী মহিলাৰ বাবে সম্পূৰ্ণৰূপে সুৰক্ষিত।\nবৃক্কত Fecozer কি প্ৰভাৱ দেখা গৈছে?\nFecozerৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Fecozer কি প্ৰভাৱ দেখা গৈছে?\nFecozerৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Fecozer ৰ কি প্ৰভাৱ দেখা গৈছে?\nহৃদয় ৰ বাবে Fecozer কেতিয়াবাহে ক্ষতিকাৰক।\nঅইন দৰৱৰ সৈতে Fecozerৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fecozer with Other Drugs in Assamese - Oinor xoite Fecozer ar gurutor kriya-pratikriya\nFecozer তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFecozer মতভেদসমূহ - Fecozer Contraindications in Assamese - Fecozer nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fecozer লোৱা অনুচিত যাতে -\nFecozer ৰ বিষয়ে সততে সোধা প্ৰশ্নসমূহ - Frequently asked Questions about Fecozer in Assamese - Fecozer ar bikhoye satate xodha prashnasamuh\nএই Fecozer-এ অভ্য়াস বা নিচাৰ সৃষ্টি কৰে নেকি?\nনহয়, Fecozer আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Fecozer লোৱাৰ পিছত ই আপোনাৰ টোপনি ভাৱ নানে।\nহয়, কিন্তু Fecozer লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Fecozer ব্যৱহৃত নহয়।\nখাদ্য আৰু মদৰ সৈতে Fecozer ক্ৰিয়া-প্ৰতিক্ৰিয়া - Fecozer Interactions with Food and Alcohol in Assamese - khadya aaru modor xoite Fecozer kriya-pratikriya\nখাদ্য আৰু Fecozerৰ ক্ৰিয়া-প্ৰতিক্ৰিয়া\nFecozer য়ে প্ৰভাৱ পেলোৱাৰ ক্ষেত্ৰত কেতোৰ খাদ্যৰ সেৱনে সময়ৰ ওপৰত প্ৰভাৱ পেলাব পাৰে। আপুনি এইবিষয়ে ডাক্তৰৰ সৈতে পৰামৰ্শ কৰি লোৱা উচিত।\nমদ আৰু Fecozerৰ মাজৰ প্ৰতিক্ৰিয়া\nFecozerৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।


শংকৰদেৱ আৰু তেওঁৰ সাম্যবাদী আদৰ্শ - মুক্ত চিন্তা\nঅতিথি সম্পাদকৰ চ'ৰা দ্বিতীয় সংখ্যা (প্ৰথম বছৰ)\nসপ্তম শতিকাত দক্ষিণ ভাৰতত হিন্দু ধৰ্মকেন্দ্ৰিক এক বিশেষ আধ্যাত্মিক আন্দোলনৰ আৰম্ভ হৈছিল, আৰু প্ৰায় ১৫-১৬ শতিকাৰ ভিতৰত এই আন্দোলন সমগ্ৰ ভাৰতত বিয়পি পৰে । এই আন্দোলনকে আমি "ভক্তি- আন্দোলন" বুলি জানো। এই সময়খিনিত ভাৰতৰ বিভিন্ন প্ৰান্তৰ কেইবাজনো মহান পণ্ডিত, দাৰ্শনিক তথা কবি-সাধুৰ নেতৃত্বত ভক্তি আন্দোলন সৰ্বসাধাৰণৰ মাজত জনপ্ৰিয় হৈ উঠে। শংকৰাচাৰ্য, কবিৰ দাস, জয়দেৱ, তুকাৰাম, চৈতন্য মহাপ্ৰভু, নামদেৱ আদিৰ দৰে আধ্যাত্মিক গুৰু আৰু দাৰ্শনিকৰ প্ৰচেষ্টাই জটিল আৰু অত্যধিক ৰক্ষণশীল হিন্দু ধৰ্মক একেশ্বৰবাদী দৰ্শনৰ যোগেদি এক নব্য উদাৰ ৰূপত সৰ্বসাধাৰণৰ মাজত গ্ৰহণযোগ্য হোৱাত সহায় কৰিছিল। ভক্তি আন্দোলনৰ প্ৰাথমিক উদ্দেশ্যই আছিল যাগ-যজ্ঞ, বলি-বিধান, অত্যধিক নিয়ম-নীতি পূৰ্ণ আৰু জটিলতাৰে ভৰা পূজা-পাতল , জাতি-ভেদ, মূৰ্তি পূজা আদিৰপৰা মুক্ত কৰি হিন্দু ধৰ্মক এক সৰল আৰু উদাৰ ৰূপত প্ৰতিষ্ঠা কৰা। উল্লেখ্য যে ভক্তি আন্দোলনে যি নতুন দৰ্শন তথা চিন্তাধাৰাৰ বিকাশ আৰু প্ৰচাৰ ঘটাইছিল,তাৰ ফলত সমগ্ৰ ভাৰতজুৰি ই এক আন্দোলনৰ ৰূপ লোৱাত সফল হয়। ব্ৰাহ্মণ আৰু পুৰোহিতপ্ৰধান ধৰ্মীয় ব্যৱস্থাৰ পৃষ্ঠপোষকতাত ভক্তি আন্দোলনৰ আগলৈকে ভাৰতীয় হিন্দু সমাজব্যৱস্থাত যথেষ্ট নৈতিক স্খলন আৰু সাংস্কৃতিক বিপন্ন অৱস্থাৰ সৃষ্টি হৈছিল। জাতি-ভেদ আৰু শ্ৰেণী বৈষম্যমূলক ভাবধাৰা ,ৰক্ষণশীলতা, কুসংস্কাৰ আদিয়ে সমসাময়িক সমাজব্যৱস্থাক এক সংস্কৃতি-ৰহিত অন্ধকাৰাচ্ছন্ন অৱস্থাত নিমজ্জিত কৰাই ৰাখিছিল, ধৰ্ম-কৰ্মৰ নামত যথেষ্ট পৰিমাণে অপকৰ্মই পৃষ্ঠপোষকতা লাভ কৰিছিল। কুসংস্কাৰপূৰ্ণ ধৰ্মীয় কৰাল গ্ৰাসৰ প্ৰভাৱত হোৱা এই সামাজিক অৱক্ষয় ৰোধ কৰি হিন্দু ধৰ্মক এক উদাৰনৈতিক নব্য ৰূপত প্ৰতিষ্ঠা কৰিবলৈ ভাৰতৰ বিভিন্ন প্ৰান্তত কেইবাজনো মহান মনীষীয়ে ভক্তি আন্দোলনৰ পৃষ্ঠপোষকতা আৰু প্ৰচাৰ আৰম্ভ কৰিছিল। এই বৈষ্ণৱ ভক্তি আন্দোলনে ভাৰতীয় জনসাধাৰণৰ ধৰ্মীয় তথা সামাজিক জীৱনলৈ এক নৱজাগৰণ আনিছিল আৰু ইয়াৰ মূল আদৰ্শৰূপে প্ৰচাৰ কৰা হৈছিল যে মুক্তি লভিবৰ বাবে অত্যধিক জটিলতাৰে ভৰা, বিলাসী আৰু ৰক্ষণশীল নিয়ম নীতি, বলি-বিধান, যাগ-যজ্ঞ আদিৰ কোনো প্ৰয়োজন নাই, উদাৰ আৰু ত্যাগী মনোভাবেৰে কেৱল একক সত্তাক স্মৰণ কৰি মায়া-মোহ বিসৰ্জন দিব পাৰিলেই মুক্তি প্ৰাপ্ত হ’ব। যিহেতু ভক্তি আন্দোলনৰ এই মাৰ্গ জাতি-ধৰ্ম-বৰ্ণ নিৰ্বিচাৰে সকলোৰে বাবে মুকলি আছিল সেইবাবে ই সমাজৰ সকলো স্তৰতে অভাবনীয় ৰূপত জনপ্ৰিয় হৈছিল ।\nনৱবৈষ্ণৱ আন্দোলন আৰু অসম :\nভাৰতৰ অন্য অংশৰ দৰেই ১২-১৫ শতিকাৰ অসমভূমিক যথেষ্ট ৰাজনৈতিক অস্থিৰতা, সামাজিক স্খলন আৰু ধৰ্মীয় কুসংস্কাৰে ছানি ধৰিছিল। শক্তিমাৰ্গ আৰু তন্ত্ৰবাদৰ নামত অত্যধিক ধৰ্মীয় কুসংস্কাৰ আৰু অনৈতিক ক্ৰিয়া-কৰ্মই সমাজব্যৱস্থাক গ্ৰাস কৰিছিল। ইয়াৰ সমসাময়িকভাৱে শ্ৰেণী বৈষম্য আৰু সামন্ততান্ত্ৰিক ব্যৱস্থাৰ উত্তৰণ হৈছিল, বৈষয়িক সুবিধাবাদী পুৰোহিত শ্ৰেণীটোৱে ধৰ্মৰ নামত সাধাৰণ জনগণক অসাংস্কৃতিক অন্ধকাৰাচ্ছন্ন জীৱনশৈলীত আবদ্ধ কৰাই ৰাখিছিল। ইয়াৰ ভিতৰত আটাইতকৈ ভয়াৱহ ৰূপ ধাৰণ কৰিছিল পুৰোহিত শ্ৰেণীৰ ষড়যন্ত্ৰমূলক পৃষ্ঠপোষকতাই সাৰ-পানী দি জীয়াই ৰখা জাতি-ভেদ প্ৰথা, যাৰ ফলত উপাসনা আৰু জ্ঞান লাভৰ সকলো পথেই নিম্ন শ্ৰেণীৰ লোকৰ বাবে বন্ধ আছিল। তদুপৰি দেৱ-দেৱীক সন্তুষ্ট কৰিবলৈ দিয়া নৰ-বলি, পশু-বলি, ভাং-সোমৰসৰ দৰে নিচা সেৱন, যোনি পূজা, কুমাৰী পূজা, দেৱদাসী প্ৰথা, লিংগ পূজা আদিৰ প্ৰচলন বৃদ্ধি হৈছিল। উল্লেখযোগ্য যে এইসমূহ ধৰ্মীয় আচাৰ কেৱল ৰজাঘৰীয়া, পুৰোহিত শ্ৰেণী আৰু উচ্চ বৰ্ণৰ লাভালাভ বা স্বাৰ্থসিদ্ধিৰ বাবেহে প্ৰচলিত আছিল, ইয়াৰপৰা সাধাৰণ তথা নিম্নবৰ্ণজাতসকলৰ কোনো লাভ হোৱা নাছিল, বৰঞ্চ তেওঁলোকে ইয়াৰ বাবে যথেষ্ট ত্যাগ কৰিবলগীয়া হৈছিল। আনহাতেদি, ৰজাঘৰীয়াৰ মংগলৰ বাবে যি জাকে জাকে পশুবলি দিয়া হৈছিল সেয়াও সাধাৰণ জনসাধাৰণৰপৰাই হস্তগত কৰা হৈছিল। গতিকে এনে এক সমাজব্যৱস্থাত সৰ্বসাধাৰণৰ জীৱন এক ৰহস্যঘন অস্থিৰতা আৰু হতাশাগ্ৰস্ততাৰে ভৰি পৰিছিল, তাৰ ফলস্বৰূপে স্বাভাৱিক ৰূপতেই সাধাৰণ জীৱন ব্যভিচাৰ আৰু কুসংস্কাৰে আৱৰি ৰাখিছিল। তেনে এক সন্ধিক্ষণতেই নানান জাতি-জনজাতিৰে ভৰি থকা উত্তৰ-পূব ভাৰতৰ এই বিচিত্ৰ অসমভূমিত প্ৰকৃতাৰ্থত এজন কালজয়ী মহান পুৰুষ, বহু-প্ৰতিভাধৰ ব্যক্তি শ্ৰীমন্ত শংকৰদেৱে লুইতৰ দুইপাৰে এক সাংস্কৃতিক তথা আধ্যাত্মিক পৰিৱেশ সৃষ্টি কৰাৰ উদ্দেশ্যৰে নৱবৈষ্ণৱ আন্দোলনক অসমত প্ৰসাৰ কৰিবলৈ আৰম্ভ কৰিছিল। এই আন্দোলনৰ নেতৃত্ব দিওঁতে শ্ৰীমন্ত শংকৰদেৱে এইটো কথা ভালদৰেই বুজি পাইছিল যে যেতিয়ালৈকে জনসাধাৰণে গীতা-ভাগৱত, বেদ-বেদান্তৰ অন্তৰ্নিহিত জ্ঞানৰ সন্ধান কৰিব নোৱাৰে,তেতিয়ালৈকে এচাম সুবিধাবাদীয়ে ধৰ্মশাস্ত্ৰৰ নামত জনসাধাৰণক বিপথে পৰিচালিত কৰি থাকিব। তাৰ পৰিপ্ৰেক্ষিতত এই মহান পুৰুষজনাই এই সৰ্বভাৰতীয় ধৰ্মশাস্ত্ৰসমূহক মাতৃভাষাত প্ৰকাশ কৰি সৰ্বসাধাৰণক সেই সময়লৈকে অন্ধকাৰত ৰাখি নিজৰ স্বাৰ্থ পূৰণ কৰি অহা পুৰোহিত শ্ৰেণীৰ আভুৱা ভঁৰা, বৈষম্যমূলক ধৰ্মীয় জটিলতাৰপৰা মুক্ত কৰিছিল। শ্ৰীমন্ত শংকৰদেৱৰদ্বাৰা প্ৰচাৰিত এই নতুন সামাজিক ভাবাদৰ্শ সমাজৰ সকলো শ্ৰেণীৰ লোকেই আঁকোৱালি লোৱাৰ আঁৰত যি কাৰণ আছিল,তাৰ ভিতৰত আটাইতকৈ প্ৰভাৱকাৰী কাৰক আছিল যে শ্ৰীমন্ত শংকৰদেৱ তথাকথিত জাত্যভিমানী ধৰ্মগুৰু নাছিল; তাৰ পৰিবৰ্তে তেওঁ আছিল প্ৰকৃততেই এজন সংস্কাৰকামী সাম্যবাদী পুৰুষ। কিন্তু অন্য বহু নেতাৰ দৰে শংকৰদেৱৰ সাম্যবাদ ৰাজনৈতিক নাছিল, তেওঁৰ সাম্যবাদ আছিল মানৱতাৰ ওপৰত আধাৰিত। এই নতুন ভাবধাৰাত বৰ্ণাশ্ৰম অথবা জাত-কুলৰ, উচ্চ-নীচৰ বিচাৰ নাছিল। মানুহক মানুহৰ ৰূপতেই স্বীকৃতি দিয়া হৈছিল, তেওঁ প্ৰকাশ কৰি গৈছে -\nচাণ্ডালো হৰি নাম লৱে মাত্ৰ ।\nকৰিবে উচিত যজ্ঞৰ পাত্ৰ ।।\nশংকৰদেৱে প্ৰচাৰ কৰা বৈষ্ণৱ ধৰ্মৰ মুখ্য আদৰ্শৰ বিষয়ে সত্যেন্দ্ৰনাথ শৰ্মাদেৱে মত প্ৰকাশ কৰিছে - "শংকৰদেৱে শাস্ত্ৰবৰ্ণিত ৯ বিধ ভক্তিৰ স্বীকৃতি দিছে যদিও সহজে আৰু সকলোৱে আচৰণ কৰিব পৰা শ্ৰৱণ আৰু কীৰ্তনক প্ৰাধান্য দিছে। এই দুটা উপায় সকলোৰে কাৰণে মুক্ত, ইয়াৰ কাৰণে বংশ, বৰ্ণ, আভিজাত্য, পাণ্ডিত্য, ধন-সম্পত্তি আৰু নিৰ্দিষ্ট সময়কালৰ প্ৰয়োজন নাই, পুৰোহিতৰ দৰে মধ্যস্থ ব্যক্তিৰো প্ৰয়োজন নাই, খৰচসাপেক্ষও নহয়। শ্ৰীমন্ত শংকৰদেৱৰ ভক্তিধৰ্মৰ অন্য এটা বৈশিষ্ট্য হৈছে আপোচহীনভাৱে এক উপাস্য দেৱতা কৃষ্ণ-বিষ্ণুত আশ্ৰয়, কিন্তু তেনে ধৰ্মাদৰ্শ প্ৰতিষ্ঠা আৰু প্ৰচাৰ কৰিবলৈ যাওঁতে শংকৰদেৱে অন্য তথাকথিত স্ব-ধৰ্ম গৌৰৱান্বিত ধৰ্মীয় নেতাৰ দৰে ৰক্ষণশীল আচৰণ কৰি অন্য দেৱ-দেৱীৰ অস্তিত্বক অস্বীকাৰ কৰা নাই, একেশ্বৰবাদৰ প্ৰচাৰ কৰাৰ প্ৰধান উদ্দেশ্য আছিল মনুষ্য মনৰ বিক্ষিপ্ততা আঁতৰ কৰি উপাস্যজনৰ প্ৰতি একাগ্ৰতা অনা আৰু ঐক্য ভাবত আবদ্ধ কৰা।"\nবৰ্তমান আধুনিক ভাৰততো বৰ্তি থকা বৰ্ণবিদ্বেষ অথবা জাতিভেদ প্ৰথাক শংকৰদেৱে সেই তাহানিতে প্ৰবাহিত সোঁতৰ বিপৰীতে গৈ কিদৰে বিৰোধিতা কৰিছিল সেয়া নিশ্চয়কৈ তবধ মানিবলগীয়া, সেই মহান মানৱজনাৰ সেই সময়সাপেক্ষ সৎ সাহস আৰু মানৱতাবাদে স্বাভাৱিকতেই তেওঁক এজন আধুনিক সমাজ সংস্কাৰকৰ ৰূপত অধিষ্ঠিত কৰে। শংকৰদেৱৰ মনত পিছপৰা নিম্ন শ্ৰেণীৰ মানুহৰ প্ৰতি কেনে গভীৰ মানৱতাবোধ আৰু শ্ৰদ্ধা আছিল আৰু তেওঁলোকৰ সামাজিক মৰ্যাদাৰ বাবে কিদৰে সৰৱ হৈছিল,সেয়া কীৰ্তনৰ দুটি পদৰপৰাই বুজিব পাৰি :\nচাণ্ডালে কৰিছে হৰি-কীৰ্তন\nবুলিয়া নিন্দৈ যিটো অজ্ঞজন ।।\nতাক সম্ভাষণ যিজনে কৰৈ।\nআজন্মৰ পুন্য তেখনে হৰৈ ।। ৮৯\nবিষ্ণুৰ গুণ নাম অলংকৃত।\nঅন্ত্যজে যিবা কৰি আছে গীত ।।\nতাক নিন্দা কৰৈ যিটো কুমতি।\nপুণ্যক নাশি যায় অধোগতি। ৯০\n(কীৰ্তনৰ পাষণ্ড মৰ্দ্দনৰপৰা)\nশংকৰদেৱৰ বৈষ্ণৱ আন্দোলনৰ অন্য এটা মহান দিশ আছিল যে তেওঁ এই নতুন আধ্যাত্মিক জাগৰণৰ সৃষ্টি আৰু প্ৰচাৰ কৰিছিল সাধাৰণ মানুহৰ বাবে আৰু সাধাৰণ মানুহৰদ্বাৰাই , শংকৰদেৱৰ প্ৰধান চাৰিজন শিষ্যই আছিল অনুসূচিত সম্প্ৰদায়ৰ, তেওঁলোক হ'ল - হৰিদাস বণিয়া, ভীমা কৈৱৰ্ত, কৈৱৰ্ত গন্ধীয়া, লক্ষ্মণ বণিয়া । মধ্যযুগৰ সেই ৰাজতন্ত্ৰৰ জয়জয়- ময়ময় সময়ত শংকৰদেৱে তেওঁৰ ভক্তিবাদৰ দুৱাৰ সকলোৰে বাবে সমানে খোলা ৰাখি যি সাম্যবাদী গণতান্ত্ৰিক প্ৰণালীৰ প্ৰতিষ্ঠা কৰিছিল,সেয়া সেই সময় অনুযায়ী সঁচাকৈয়ে অভিনৱ আৰু সংস্কাৰবাহী আছিল। তেওঁ প্ৰচাৰ কৰা আদৰ্শ মতে,নিম্ন শ্ৰেণীৰ শূদ্ৰও উচ্চ শ্ৰেণীৰ লোকৰ গুৰু হ'ব পাৰে। ড০ মহেশ্বৰ নেওগে তেওঁৰ শ্ৰী শ্ৰী শংকৰদেৱ গ্ৰন্থত শংকৰদেৱৰ নৱবৈষ্ণৱ আন্দোলনে অসমৰ ৰাজনৈতিক আৰু সামাজিক জীৱনত যি সুদূৰপ্ৰসাৰী প্ৰভাৱ পেলাইছিল, সেই বিষয়ে এইদৰে উল্লেখ কৰিছে - " শ্ৰী শংকৰী আন্দোলনে ঘোৰ ৰাজনৈতিক আৰু জাতিগত বিভিন্নতাৰ মাজতো অসম দেশত পোনপ্ৰথম কৃষ্টিগত আৰু কিছু পৰিমাণে সামাজিক ঐক্য স্থাপন কৰে আৰু বৈষ্ণৱ ধৰ্ম মুখ্যভাৱে জাতীয় ধৰ্মৰ দৰে হৈ পৰে ।"\nশংকৰদেৱে তৃণমূল স্তৰত "নামঘৰ" আৰু শীৰ্ষ পৰ্যায়ত "সত্ৰ" প্ৰতিষ্ঠা কৰি এক নতুন\n(হয়তো প্ৰথমবাৰৰ বাবে) গণতান্ত্ৰিক ক্ৰমৰ পাতনি মেলিছিল। এই নতুন গণতান্ত্ৰিক মাধ্যমৰ যোগেদি শংকৰদেৱৰ নীতি-আদৰ্শসমূহ জনসাধাৰণৰ মাজত প্ৰচাৰ হোৱাত সহায়ক হৈছিল। "নামঘৰ" হৈ পৰিছিল নতুন ৰূপত গঢ় লৈ উঠা অসমীয়া সমাজৰ কেন্দ্ৰস্বৰূপ। এই "নামঘৰ"ত গাঁৱৰ লোকসকল মাজে-মধ্যে মিলিত হৈ শংকৰী কলা-কৃষ্টিৰ চৰ্চা কৰাৰ লগতে প্ৰয়োজনবশতঃ সামাজিক ন্যায় আৰু নৈতিকতা বৰ্তাই ৰখাত সহায়ক হৈছিল। ইয়াৰ যোগেদি পিছপৰা নিৰক্ষৰ সাধাৰণ লোকসকল এক উচ্চ মাত্ৰাৰ সভ্যতাৰ অংশীদাৰ হৈ পৰিছিল।\nশংকৰদেৱৰদ্বাৰা প্ৰচাৰিত নৱবৈষ্ণৱ আন্দোলনে অসমত ভাষা-সংস্কৃতি আৰু জাতীয় কলাৰ উত্তৰণৰ ক্ষেত্ৰত এক নতুন জাগৰণকাৰী মাত্ৰা প্ৰদান কৰিছিল, জাতীয় কৃষ্টিৰ ধাৰণা এটা ইয়াৰ যোগেদিয়েই সৃষ্টি হৈছিল বুলিলে অপলাপ কৰা নহ'ব চাগে। উদাহৰণস্বৰূপে, সৌন্দৰ্যাত্মিক ৰূপকৰ সৈতে হৃদয় পৰশি যোৱাকৈ সৃষ্টি কৰা "বৰগীত"সমূহ, অভিনয় কলাক বিকশিত কৰাকৈ "ভাওনা", নৃত্যৰ ক্ষেত্ৰত "সত্ৰীয়া নৃত্য", চিত্ৰ-কলাৰ বিকাশৰ বাবে "চিহ্ন-যাত্ৰা" ইত্যাদি। "চিহ্ন-যাত্ৰা"ৰ যোগেদি কেৱল অসমতেই নহয়, মধ্যযুগৰ ভাৰতবৰ্ষত এক নতুন সাংস্কৃতিক ইতিহাসৰ সূচনা হৈছিল। পৃথিৱীৰ ভিতৰতেই "চিহ্ন-যাত্ৰা"ৰ যোগেদি পোনপ্ৰথমবাৰৰ বাবে ওখ মঞ্চ আৰু দৃশ্যপটৰ ব্যৱহাৰ কৰা হৈছিল।\nবৃহত্তৰ অসমীয়া জাতি গঠনৰ যি প্ৰক্ৰিয়া তাক সঠিক দিশত ত্বৰান্বিত কৰাত শংকৰদেৱৰ নৱবৈষ্ণৱ আন্দোলনৰ যে অপাৰ ভূমিকা আছে তাক কোনেও নুই কৰিব নোৱাৰে। বিভিন্ন জাতি-জনজাতিৰে পৰিপূৰ্ণ উত্তৰ-পূব ভাৰতৰ এই ভূ-খণ্ডৰ মানৱ গোটসমূহৰ মাজত ঐক্য আৰু একতাৰ বীজ ৰোপণ কৰিবলৈ হ'লে যে তেওঁলোকক একেখন ধাৰ্মিক-সামাজিক আৰু সাংস্কৃতিক মঞ্চলৈ আনিব লাগিব, সেই কথা শংকৰদেৱে ভালদৰেই অনুধাৱন কৰিছিল, সেই বাবেই তেওঁ একশৰণ-ভাগৱতী সমাজৰ মজিয়া সকলো শ্ৰেণীৰ লোকৰ বাবে খোলা ৰাখিছিল। ভক্তি আন্দোলনৰ সময়লৈ "মনুস্মৃতি" জাতীয় শাস্ত্ৰসমূহৰ প্ৰভাৱত জাত-পাত-কুল বিচাৰৰ যোগেদি হিন্দু ধৰ্মই কেনে এক পংকিল অমানৱীয় ৰূপ পাইছিল সেই কথা সৰ্বজনবিদিত, তাৰ প্ৰভাৱৰপৰা আধুনিক ভাৰতো সম্পূৰ্ণৰূপে মুক্ত নহয়। সেইবাবেই ভাৰতৰ সংবিধান প্ৰণেতা বি. আৰ. আম্বেদকাৰৰ দৰে মনীষীয়ে "মনুস্মৃতি" দাহনৰ নেতৃত্ব দিছিল যাতে ভাৰতীয় জাতীয় জীৱনৰপৰা তাৰ জাত-পাতৰ ভেদভাব চিৰদিনৰ বাবে নাইকিয়া হয়। "মনুস্মৃতি" বা তেনে আন শাস্ত্ৰ বা সংহিতাসমূহৰ বিধি-বিধান সন্দৰ্ভত অগ্নিকবি কমলাকান্ত ভট্টাচাৰ্যদেৱে এইদৰে প্ৰকাশ কৰিছে - " মনু আদি যিবিলাক পুৰণি সংহিতাত যি লিখা আছে যে শূদিৰে বেদ-মন্ত্ৰ উচ্চাৰণ কৰিলে জিভাখন কাটি পেলাই দিব লাগে, কাণেৰে শুনিলে কাণত তপত সীহ ঢালি দিব পায়, তাকে আমি মানি আছো। কিন্তু এতিয়া সেই দিন আৰু নাই। আমাক জাতি-ভেদ নালাগে, আমাক এটা মহা জাতি লাগে।'' এইখিনিতে এইটো কথা উল্লেখ কৰিব পাৰি যে বৰ্তমান আধুনিক সময়তো বৰ্তি থকা এই জাত-পাতৰ বিচাৰৰ বিৰুদ্ধে সেই মধ্যযুগতেই শংকৰদেৱে যি সাম্যবাদী আদৰ্শ প্ৰতিষ্ঠা কৰি গৈছে তাৰ ফলতেই আজিৰ তাৰিখত অন্ততঃ ভাৰতৰ অন্য অংশৰ তুলনাত অসমত এই ভেদভাবৰ প্ৰভাৱ কম। শংকৰদেৱৰ সেই মানৱতাবাদী চিন্তাধাৰাৰ প্ৰতি সন্মান আৰু স্বীকৃতি প্ৰদান কৰিয়েই পিছৰ পৰ্যায়ত সাহিত্যৰথী লক্ষ্মীনাথ বেজবৰুৱা, পীতাম্বৰ দেৱগোস্বামীৰ দৰে বৰেণ্যসকলে নানা স্মৃতি-সংহিতাসমূহৰ পাশৱিক-অমানৱীয় দিশসমূহৰ বিৰুদ্ধে জনসাধাৰণক সজাগ কৰি সেইসমূহৰ বিধি-বিধান ত্যাগ কৰি শংকৰদেৱৰ পথ অনুসৰণ কৰিবলৈ অসমৰ ৰাইজক বাৰম্বাৰ আহ্বান জনাইছিল। কিন্তু এইটো বিড়ম্বনাৰ বিষয় যে শংকৰদেৱৰ আদৰ্শৰ প্ৰতিনিধিত্বকাৰী অনুষ্ঠান-প্ৰতিষ্ঠানসমূহে শংকৰদেৱৰ সাম্যবাদী আদৰ্শৰ প্ৰতি ভেঙুচালি প্ৰদৰ্শন কৰি নিজৰ নিজৰ ভিন্ন পন্থা সৃষ্টি কৰি এক ব্যাপক অনৈক্যৰ জন্ম দিছে। সামাজিক ঐক্য প্ৰতিষ্ঠাৰ উদ্দেশ্যে প্ৰতিষ্ঠা কৰা একো একোটা নামঘৰতেই কেইবাটাও "খেল"ৰ সৃষ্টি হৈছে। যিসকল জনজাতি ভাতৃ-ভগ্নীক নিজৰ বুলি আপোন কৰি শৰণ দিছিল বৰ্তমান এই সংস্থাসমূহৰ মইমতালি আৰু ভেদভাব প্ৰদৰ্শনত অতিষ্ঠ হৈ ক্ৰমান্বয়ে মূল অসমীয়া জাতিৰ বুকুৰপৰা আঁতৰি পৃথক পৰিচয় প্ৰতিষ্ঠাৰ বাবে বাধ্য হৈ পৰিছে। গতিকে এনে এক সন্ধিক্ষণত শংকৰদেৱৰ সাম্যবাদী আদৰ্শক পুনৰ প্ৰচাৰ আৰু প্ৰতিষ্ঠা কৰি ক্ৰমান্বয়ে ভাগিব ধৰা বৃহত্তৰ অসমীয়া জাতিৰ ভেঁটিটোক সবল কৰি তোলাটো প্ৰতিজন জাতিপ্ৰেমীৰ অৱশ্যকৰ্তব্য।\nএইটো সত্য যে যুক্তিবাদী দৃষ্টিকোণেৰে কোনো ধৰ্মক অনুসৰণ কৰা অথবা ঈশ্বৰৰ অস্তিত্বত বিশ্বাস কৰাটোক সমৰ্থন নকৰে, লাগিলে সেয়া বৈষ্ণৱ ধৰ্মৰ দৰে উদাৰনৈতিক ধৰ্মই হওক। এই লেখাটোৰ উদ্দেশ্যও বৈষ্ণৱ ধৰ্মৰ গ্ৰহণযোগ্যতাক প্ৰচাৰ কৰা নহয়। লেখাটোৰ মূল উদ্দেশ্য হ'ল শংকৰদেৱে নৱবৈষ্ণৱ ধৰ্মৰ যোগেদি যি মানৱতাবাদ আৰু সাম্যবাদৰ প্ৰচাৰ কৰিছিল তাৰ ওপৰত আলোকপাত কৰা। মধ্যযুগৰ সেই অসমত যেতিয়া ৰাজতন্ত্ৰৰ প্ৰচলন আছিল, কোনো মত প্ৰকাশৰ স্বাধীনতা নাছিল আৰু সাধাৰণ একোটা কথাতেই ডিঙি কটা যোৱাৰ ভয় আছিল, প্ৰচলিত একো একোটা পৰম্পৰা অথবা নীতি-নিয়মৰ বিপৰীতে মত প্ৰকাশ কৰাটো যথেষ্ট প্ৰত্যাহ্বানমূলক আছিল, তেনে প্ৰেক্ষাপটত নতুন আৰু পৰিবৰ্তনকামী এজন সংস্কাৰকৰ ভূমিকা পালন কৰাটো সঁচাকৈয়ে তবধ মানিবলগিয়া। আজিৰ তাৰিখতো প্ৰচলিত ধৰ্মীয় বিশ্বাসৰ বিৰুদ্ধাচৰণ কৰাটো যথেষ্ট প্ৰত্যাহ্বানমূলক, গতিকে সেই অল্প-আলোকিত দিনতেই শংকৰদেৱে জাত-পাতৰ বিচাৰ আঁতৰাই সাম্যবাদী চিন্তাধাৰাৰ প্ৰচাৰৰ বাবে যি প্ৰচেষ্টা কৰিছিল সেয়া বৰ্তমান সময়তো অনুকৰণীয়।\nপ্ৰসংগ উৎস :\n১/ শ্ৰীমন্ত শংকৰদেৱ আৰু উত্তৰ পূৰ্বাঞ্চলৰ জনগোষ্ঠী, সম্পাদনা - ড°প্ৰদীপ হাজৰিকা, পূৰ্বাঞ্চল প্ৰকাশন\n২/ অসমৰ ধৰ্মৰ বুৰঞ্জী : আন্ধাৰ আৰু পোহৰ, ড°মহেশ্বৰ নেওগ, ১ম প্ৰকাশ,১৯৮৮ চন, অসম সাহিত্য সভা,যোৰহাট\n৩/ অসমত শক্তি সাধনা আৰু শাক্ত সাহিত্য, ড°হৰিনাথ শৰ্মাৰ্দলৈ, ৩য় প্ৰকাশ, ১৯৯৮, পদ্মপ্ৰিয়া লাইব্ৰেৰি, নলবাৰী\n৪/ শংকৰ বিভ্ৰাট, হেমচন্দ্ৰ শইকীয়া, বি এন বুক ষ্টল, যোৰহাট\n৫/ H. Bareh: Encyclopedia of India,(vol-xxv),1st edition,1994, Rima Publishing House, New Delhi.\nবিষয় শংকৰদেৱ সাম্যবাদী আদৰ্শ\nNo Comments : "শংকৰদেৱ আৰু তেওঁৰ সাম্যবাদী আদৰ্শ"


Kaziflur in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Kaziflur ar byavahar, ppali, parshwakriya, upkaar, kriya-pratikriya aaru satarkatabani\nKaziflur ৰ মূল্য আৰু পেকৰ চাইজ - Kaziflur Price and Pack Size in Assamese - Kaziflur ar mulya aaru pakor size\nKaziflur ৰ লাভ আৰু ব্যৱহাৰসমূহ- Kaziflur Benefits & Uses in Assamese- Kaziflur ar laabh aaru byavaharsamuh\nKaziflur ৰ পালি আৰু সেয়া কেনেদৰে ল'ব- Kaziflur Dosage & How to Take in Assamese - Kaziflur ar paali aaru xeya kenedore lobo\nKaziflur ৰ পাৰ্শ্চক্ৰিয়াসমূহ- Kaziflur Side Effects in Assamese- Kaziflur ar parshwakriyasamuh\nKaziflur সংক্ৰান্ত সতৰ্কতাবাণীসমূহ- Kaziflur Related Warnings in Assamese- Kaziflur xonkranta xatarkatabanisamuh\nঅইন দৰৱৰ সৈতে Kaziflurৰ গুৰুতৰ ক্ৰিয়া-প্ৰতিক্ৰিয়া- Severe Interaction of Kaziflur with Other Drugs in Assamese- Oinor xoite Kaziflur ar gurutor kriya-pratikriya\nKaziflur মতভেদসমূহ- Kaziflur Contraindications in Assamese- Kaziflur nishedhsamuh\nKaziflur ৰ বিষয়ে সততে সোধা প্ৰশ্নসমূহ- Frequently asked Questions about Kaziflur in Assamese- Kaziflur ar bikhoye satate xodha prashnasamuh\nখাদ্য আৰু মদৰ সৈতে Kaziflur ক্ৰিয়া-প্ৰতিক্ৰিয়া- Kaziflur Interactions with Food and Alcohol in Assamese- khadya aaru modor xoite Kaziflur kriya-pratikriya\nKaziflur ৰ লাভ আৰু ব্যৱহাৰসমূহ - Kaziflur Benefits & Uses in Assamese - Kaziflur ar laabh aaru byavaharsamuh\nKaziflur তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nKaziflur ৰ পালি আৰু সেয়া কেনেদৰে ল'ব - Kaziflur Dosage & How to Take in Assamese - Kaziflur ar paali aaru xeya kenedore lobo\nKaziflur-ৰ উপাদানসমূহ - Kaziflur Active Ingredients in Assamese - Kaziflur-ar upadaansamuh\nKaziflur ৰ পাৰ্শ্চক্ৰিয়াসমূহ - Kaziflur Side Effects in Assamese - Kaziflur ar parshwakriyasamuh\nগৱেষণাৰ ভিত্তিত, Kaziflur ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nKaziflur সংক্ৰান্ত সতৰ্কতাবাণীসমূহ - Kaziflur Related Warnings in Assamese - Kaziflur xonkranta xatarkatabanisamuh\nKaziflur-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nKaziflur ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nKaziflur-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Kaziflur এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Kaziflur কি প্ৰভাৱ দেখা গৈছে?\nআপোনাৰ বৃক্ক ত Kaziflurৰ সুতীব্ৰ পাৰ্শ্ব-প্ৰতিক্ৰিয়া হব পাৰে। চিকিতসকে নোকোবাকৈ গ্ৰহণ নকৰিব।\nযকৃতত Kaziflur কি প্ৰভাৱ দেখা গৈছে?\nKaziflurৰ দ্বাৰা কলিজা প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nহৃদযন্ত্ৰৰ ক্ষেত্ৰত Kaziflur ৰ কি প্ৰভাৱ দেখা গৈছে?\nKaziflurৰ পাৰ্শ্ব-প্ৰতিক্ৰিয়াৰ ফলত হৃদয়ৰ ক্ষতি হব পাৰে। গতিকে গ্ৰহণ কৰাৰ পূৰ্বে চিকিতসকৰ পৰামৰ্শ প্ৰয়োজনীয়।\nঅইন দৰৱৰ সৈতে Kaziflurৰ গুৰুতৰ ক্ৰিয়া-প্ৰতিক্ৰিয়া - Severe Interaction of Kaziflur with Other Drugs in Assamese - Oinor xoite Kaziflur ar gurutor kriya-pratikriya\nKaziflur তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nKaziflur মতভেদসমূহ - Kaziflur Contraindications in Assamese - Kaziflur nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Kaziflur লোৱা অনুচিত যাতে -\nKaziflur ৰ বিষয়ে সততে সোধা প্ৰশ্নসমূহ - Frequently asked Questions about Kaziflur in Assamese - Kaziflur ar bikhoye satate xodha prashnasamuh\nএই Kaziflur-এ অভ্য়াস বা নিচাৰ সৃষ্টি কৰে নেকি?\nনহয়, আপনি Kaziflurৰ প্ৰতি আসক্ত নহয়।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Kaziflur লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Kaziflur লোৱা উচিত।\nনহয়, Kaziflurয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Kaziflur ক্ৰিয়া-প্ৰতিক্ৰিয়া - Kaziflur Interactions with Food and Alcohol in Assamese - khadya aaru modor xoite Kaziflur kriya-pratikriya\nখাদ্য আৰু Kaziflurৰ ক্ৰিয়া-প্ৰতিক্ৰিয়া\nKaziflurৰ সৈতে খাদ্য খোৱাৰ বিষয়ে কোনো গৱেষণা উপলব্ধ নহয়।\nমদ আৰু Kaziflurৰ মাজৰ প্ৰতিক্ৰিয়া\nKaziflur আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nKaziflur ৰ অনুকল্প - Substitutes for Kaziflur in Assamese\nআপুনি বা আপোনাৰ পৰিয়ালৰ কোনোবাই Kaziflur লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Kaziflur ব্যৱহাৰ কৰিছিল নেকি?\nআপুনি কিমান পৰিমাণে Kaziflur সেৱন কৰিছিল?\nআপুনি Kaziflur ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Kaziflur সেৱন কৰে?


চলচ্চিত্ৰ/হলিউডৰ আকাশত ভাৰতীয় তৰা - ৱিকিউৎস\nচলচ্চিত্ৰ/হলিউডৰ আকাশত ভাৰতীয় তৰা\nনতুন তাৰকা এ. আৰ. ৰহমান→\nহলিউডৰ আকাশত ভাৰতীয় তৰা\nখ্যাতনাম চিত্ৰনাট্যকাৰ শচীন ভৌমিকে লণ্ডনৰ পৰা নতুন কিতাপ এখন লৈ আহিছিল, নাম ‘মেন, ওমেন এও চাইল্ড’। লেখক ‘লাভষ্টৰি’ লেখি বিখ্যাত হোৱা এৰিক চেগাল। কিতাপখন পঢ়ি তেওঁ খুব ভাল পালে, স্মিতা পাতিলক কাহিনীটো ক’লে, হৃষিকেশ মুখাৰ্জীক ক’লে। ঠিক হ’ল সেই কাহিনীৰ অৱলম্বনত শচীন ভৌমিকৰ চিত্ৰনাট্য, গুলজাৰৰ সংলাপ আৰু গীত, ৰাহুল দেব বৰ্মনৰ সংগীত পৰিচালনাৰে ছবি এখন নিৰ্মাণ কৰা হ’ব, ছবিখন পৰিচালনা কৰিব হৃষিকেশ মুখাৰ্জীয়ে। মুখ্য চৰিত্ৰ তিনিটাত অভিনয় কৰিব স্মিতা পাটিল, ৰাজেশ খান্না আৰু শ্বাবানা আজমীয়ে। পৰিকল্পনা আগবাঢ়িল। এনেতে শ্বাবান আজমী গৈ এদিন হৃষিকেশ মুখাৰ্জীৰ ওচৰ পালে। শ্বাবানাই ক’লে যে তেওঁৰ বন্ধুজনে ছবি এখন পৰিচালনা কৰিব বিচাৰিছে। এই কাহিনীটো তেওঁৰ ভাল লাগিছে, যদি হৃষীকেশ মুখাৰ্জীয়ে কাহিনীটো বন্ধুজনক দিয়ে, তেন্তে তেনেদৰেই হৃষীকেশ মুখাৰ্জীয়ে পৰিচালনা কৰিবলৈ লোৱা ছবিখন এজন নতুন পৰিচালকে আৰম্ভ কৰিলে। ছবিৰ নাম ‘মাচুম’। পৰিচালক গৰাকীৰ নাম শেখৰ কাপুৰ। এই ছবিত পূৰ্বে পৰিকল্পনা কৰা ভূমিকালিপিৰ কিছু সলনি হ’ল, ৰাজেশ খান্নাৰ ঠাইত আহিল নাচিৰুদ্দিন শ্বাহ, স্মিতা পাটিলৰ ঠাইত আহিল সুপ্ৰিয়া পাঠক। স্মিতা-শ্বাবানাৰ অৰিয়াঅৰিৰ কথা সকলোৱে জানে। স্মিতাই গৈ পুনৰ হৃষীকেশ মুখাৰ্জীক জোৰ দিলে — শ্বাবানাক বাদ দি ছবিখন কৰাৰ বাবে। কিন্তু নতুন পৰিচালক এগৰাকীক উৎসাহ দিয়াৰ বাবেই হৃষীকেশ মুখাৰ্জীয়ে স্মিতাৰ প্ৰস্তাৱ সমৰ্থন নকৰিলে।\n‘মাচুম’ৰ নিৰ্মাণ আৰম্ভ হ’ল। তেতিয়ালৈকে বোম্বাইৰ ছবিজগতত শেখৰ কাপুৰৰ কোনো স্থিতি নাছিল। দিল্লীৰ যুৱক লণ্ডনত থাকি চাৰ্টাড একাউন্টেন্টৰ জীৱিকা নিৰ্বাহ কৰিছিল। কাৰেন্সি নোটৰ চিকমিকনি, বিলাস বহুল বাংলো আৰু ভাৰতীয়-ইংৰাজ অলেখ বান্ধবীৰ [ ১১৪ ] মাজত তেওঁৰ জীৱন সুন্দৰভাবেই অতিবাহিত হৈছিল।\nকুন্দন শ্বাহে এবাৰ কৈছিল — মূৰৰ ভিতৰত এটা উন্মাদ পোক নাথাকিলে কোনেও চিত্ৰজগতৰ অনিশ্চিত জগতত ভৰি নিদিয়ে। শেখৰ কাপুৰৰ মূৰৰ ভিতৰতো তেনে এটা পোক আছিল, যিটোৱে তেওঁক কামুৰিবলৈ আৰম্ভ কৰিছিল। তেওঁৰ তিনিজন মামাৱক হিন্দী ছবি জগতৰ বিশিষ্ট ব্যক্তি — আনন্দ, চেতন দেব আৰু বিজয়। এই তিনিওজনৰ সাফল্যই নিশ্চয় মগজুৰ পোকটোক বেছিকৈ কামুৰিবলৈ উৎসাহ যোগাইছিল। লণ্ডনৰ ব্যৱসায় এৰি তেওঁ আহি বোম্বাই পালেহি চিত্ৰ জগতত ভাগ্যৰ সন্ধান কৰিবলৈ।\nসেই সময়ত দেবানন্দে নিৰ্মাণ কৰি আছিল ‘ইক্স ইক্স ইক্স’ নামৰ ছবিখন। শ্বাবানা আজমী নায়িকা হিচাবে থকা এই ছবিখনত শেখৰ কাপুৰে সৰু চৰিত্ৰ এটিত অভিনয় কৰাৰ সুযোগ পালে, আৰু সুযোগ পালে পৰিচালনাৰ লগত জড়িত হোৱাৰ। ছবিখন বক্স অফিচত ব্যৰ্থ হ’ল। লাভৰ ভিতৰত হ’ল শেখৰ কাপুৰ আৰু শ্বাবানাৰ প্ৰেমৰ আৰম্ভণি। এই প্ৰেম কাহিনীয়ে দেবানন্দক ইমানেই বিৰক্ত কৰিছিল যে বহু প্ৰতিভাৰ পালন কেন্দ্ৰ বুলি বিখ্যাত ‘নবকেতন বেনাৰ’ৰ পিচৰ কোনো ছবিতেই শেখৰ আৰু শ্বাবানাৰ প্ৰৱেশ নঘটিল।\nশ্বাবানাৰ জোৰতেই শেখৰে পিচত এখন ছবিত নায়কৰ চৰিত্ৰত অভিনয় কৰাৰ সুযোগ পালে শ্বাবানাৰ বিপৰীতে। ‘টুটে খিলোনে’ নামৰ এই ছবিখনো বক্স অফিচত ব্যৰ্থ হ’ল। শেখৰ কাপুৰৰ অভিজাত চাল-চলন, প্ৰকাশ ভঙ্গিমা হিন্দী ছবিৰ প্ৰচলিত নায়কৰ লেখীয়া নহয়, ওচৰৰ চিনাকি মানুহৰ ৰূপত শেখৰ কাপুৰক কল্পনা কৰা কঠিন — দৰ্শকে তেওঁক আদৰি নল’লে।\nনবকেতনৰ দৰে বিখ্যাত আৰু শক্তিমান বেনাৰ তেওঁৰ ওচৰৰ পৰা আঁতৰি গ’ল, অভিনেতা হিচাবে দৰ্শকৰ ওচৰ চাপিব নোৱাৰিলে, হতাশা আৰু অস্থিৰতাত তেওঁ ভাগি পৰিল। এই সময়ত সাহস যোগাবলৈ ওচৰত থাকিল মাথোন শ্বাবানা আজমী। শ্বাবানা তেতিয়া দৰ্শকৰ মৰমেৰে ঐশ্চৰ্যময়ী আৰু বহু ভগ্ন প্ৰেমৰ দুখেৰে জৰ্জৰিত। শ্বাবানাই শেখৰৰ বাবে প্ৰযোজক গোটালে, হৃষীকেশ মুখাৰ্জীৰ পৰা [ ১১৫ ] কাহিনী সংগ্ৰহ কৰিলে, গুলজাৰ, আৰ. ডি. নাচিৰুদ্দিন আদিক একত্ৰিত কৰিলে। আৰম্ভ হ’ল ‘মাচুম’।\n“মিঃ ইণ্ডিয়া”ৰ অভাৱনীয় সাফল্যয়ো শেখৰ কাপুৰৰ বাবে সৌভাগ্য কঢ়িয়াই আনিব নোৱাৰিলে। শ্বাবানা আজমী তেওঁৰ জীৱনৰ পৰা আঁতৰি গ’ল, বনি কাপুৰৰ পৰৱৰ্তী ছবি ‘ৰূপ কা ৰাণী চোৰোঁ কা ৰাজা’ৰ পৰিচালনাৰ দায়িত্বও পালে তেওঁৰ সহকাৰী সতীশ কৌশিকে [ ১১৬ ] (‘মিঃ ইণ্ডিয়া’ৰ ‘কেলেণ্ডাৰ’), বিবতে হাসান বিজবীৰ প্ৰযোজনাত ‘শ্বোলে’ৰ ৰি-মেক ‘জোচিলে’ৰ নিৰ্মাণ কাম আৰম্ভ কৰিও আধাতেই কম বাদ দিবলগীয়া হ’ল। ধৰ্মেন্দ্ৰৰ প্ৰযোজনাত নিৰ্মাণ কৰিব খোজা ‘টাইম মেচিন’ ছবিৰ কামো আগনবঢ়া হ’ল।\nএনে সময়তে তেওঁ পুনৰ আত্মপ্ৰকাশ কৰিলে শ্ৰীধৰ ক্ষীৰসাগৰৰ বিখ্যাত টি ভি ছিৰিয়েল ‘খানদান’ত। ডাঙৰ পৰ্দাত অভিনেতাৰ ৰূপত বিফল হোৱা শেখৰ কাপুৰ এইবাৰ সফল হ’ল। খানদানৰ পিচত আহিল ‘স্বয়ংসিদ্ধা’, ‘মহানগৰ’ৰ দুটি খণ্ড আৰু ‘উড়ান’। শেখৰ কাপুৰে অভিনয় কৰা এই প্ৰতিটো চৰিত্ৰই দৰ্শকৰ পৰা সমাদৰ পোৱাৰ মূলতে আছিল চিত্ৰনাট্যকাৰৰ সহযোগীতা, পৰিচালকৰ কৌশলী হাতৰ পৰশ আৰু তেওঁৰ নিজৰ ব্যক্তিত্ব। এই আটাইকেইটি চৰিত্ৰতে তেওঁৰ বেশভূষা একেই, কথা কোৱাৰ ভংগিমা একেই, অভিনয় শৈলী একেই। তথাপিতো দৰ্শকে তেওঁক আদৰি লৈছিল চৰিত্ৰৰ লগত খাপ খাই পৰা তেওঁৰ ব্যক্তিত্বৰ বাবেই। ‘মহানগৰ’ ধাৰাবাহিকৰ এটি খণ্ডত তেওঁ এনে এটি চৰিত্ৰত অভিনয় কৰিছিল যিটো চৰিত্ৰই এজন মানুহৰ পৰা কোম্পানী এটা কিনি লয়। বিক্ৰেতাজনৰ পৰা পূৰ্বতে এই চৰিত্ৰটোৱে অপমানৰ সোৱাদ পাইছিল। সমালোচকসকলৰ মতে শেখৰ কাপুৰে এই ক্ৰেতাজনৰ চৰিত্ৰত কৰা অভিনয়ে আছিল সৰু-বৰ উভয় পৰ্দাতেই তেওঁ কৰা সকলো অভিনয়ৰ ভিতৰতে শ্ৰেষ্ঠ। শেখৰ কাপুৰে নিজেও এই কথাৰ সত্যতা স্বীকাৰ কৰিছিল। তেওঁ কৈছিল: ‘এই চৰিত্ৰটিত অভিনয় কৰোঁতে মোৰ মনৰ মাজৰ সেইজন শেখৰ কাপুৰ জাগ্ৰত হৈ উঠিছিল যিজন বোম্বাইৰ চিত্ৰজগতৰ প্ৰযোজকসকলৰ দ্বাৰা বাৰে বাৰে প্ৰত্যাখ্যাত হৈছিল। মোৰ মনত ইমান দিনে থূপ খাই থকা সকলো জেদ, সকলো বিৰক্তি, সকলো ঘৃণা এই চৰিত্ৰটিৰ অভিনয়ৰ মাজেৰে উজাৰি দিছিলোঁ। ’\nদূৰদৰ্শন ধাৰাবাহিকৰ সাফল্যৰ পাছত তেওঁ পুনৰ ডাঙৰ পৰ্দাৰ অভিনয়ৰ আমন্ত্ৰণ পাবলৈ ধৰিলে। অৱশ্যেই মূল সুঁতিৰ ছবিৰ বাবে নহয়, অন্য ধাৰাৰ ছবিৰ বাবেহে। তেনে দুখন ছবি হ’ল গোবিন্দ নিহলানীৰ ‘দৃষ্টি’ আৰু মনি কউলৰ ‘নজৰ’। দুয়োখন ছবিতেই তেওঁৰ চৰিত্ৰ দুটি আছিল তেওঁৰ নিজৰেই শৰীৰিক আৰু মানসিক অবয়বৰ। [ ১১৭ ] দুয়োখন ছবিতেই তেওঁ কৰা অভিনয় দৰ্শক-সমালোচলৰ দ্বাৰা প্ৰশংসিত হৈছিল।\nহাজাৰ বাধা-বিপত্তি থাকিলেও, অৱশেষত তেওঁ সফল অভিনেতাৰ ৰূপত নিজকে প্ৰতিষ্ঠা কৰিবলৈ সমৰ্থ হৈছিল। কিন্তু পৰিচলাক হিচাবে ব্যৱসায়িক দিশত সফল হোৱাৰ পিচতো তেওঁ ধাৰবাহিকভাবে ছবি নিৰ্মাণ কৰি যাৰ পৰা নাছিল। বনি কাপুৰৰ প্ৰযোজনাত নিৰ্মাণ কৰিবলৈ লোৱা ‘প্ৰেম’ৰ অংকুৰণেই নঘটিল, ‘টাইম মেচিন’-এ ইমান সময় ল’লে যে ছবিখনক মানুহে ধেমালিতে ‘টাইম পাছ মেচিন’ বুলি আখ্যা দিবলৈ আৰম্ভ কৰিলে।\nএদিন হঠাৎ ভাগ্যই আহি শেখৰ কাপুৰৰ দুৱাৰত টুকুৰিয়াবলৈ আৰম্ভ কৰিলে। ‘বি বি চি’ৰ ‘চেনেল ফোৰ’ৰ বাবে ছবি এখন নিৰ্মাণ কৰিব লাগে; বাজেট সীমিত; বিষয়বস্তু ভাৰতৰ নাৰী দস্যু ফুলন দেবী। শেখৰ কাপুৰে এই আমন্ত্ৰণ গ্ৰহণ কৰিলে। মালা সেনে লেখা ‘বেণ্ডিট কুইন’ নামৰ ফুলনৰ জীৱনীখনৰ ভেঁটিত দুয়ো চিত্ৰনাট্য সাজু কৰিলে, শ্বুটিং কৰিলে, ছবি সম্পূৰ্ণ হ’ল, বিদেশত মুক্তি লাভ কৰিলে, প্ৰশংসা পালে, স্বদেশত বিতৰ্কৰ সূচনা হ’ল।\nফুলনকলৈ পূৰ্বতে এখন তৃতীয় শ্ৰেণীৰ হিন্দী ছবি নিৰ্মাণ কৰা হৈ গৈছিল। কলাগত দিশত সেই ছবি উল্লেখৰ অকণো যোগ্যই নহয়। শেখৰৰ ফুলন দেবীৰ কলাগত দিশত উচ্চমানৰ বুলি বিদেশৰ সমালোচকসকলে মন্তব্য কৰিছে। ভাৰতৰ সমাজ জীৱনৰ কদৰ্য ৰূপ দাঙি ধৰা ছবিয়ে বিদেশত প্ৰায়ে সমাদৰ অৰ্জন কৰি আহিছে। বৰ্ণ বৈষম্য, নাৰীৰ ওপৰত অত্যাচাৰ, ইত্যাদি উপাদানেৰে পূৰ্ণ ‘বেণ্ডিট কুইন’— এও যে বিদেশত সমাদৰ পাব তাক বহুতেই পূৰ্বতে অনুমান কৰিছিল। তাকে ছবিখন নিৰ্মাণ কৰা হৈছে ‘বি বি চি’ৰ দৰে আন্তৰ্জাতিক প্ৰতিষ্ঠানৰ বাবে।\n‘বেণ্ডিট কুইন’-এ শেখৰ কাপুৰৰ ভাগ্যৰ দুৱাৰ ভালদৰেই খুলি দিলে। অকল এই ছবিৰ সাফল্য আৰু সুনামেই তেওঁলৈ কঢ়িয়াই আনিলে হলিউড প্ৰযোজকৰ ছবি পৰিচালনাৰ অফাৰ। সীমিত বাজেটত, সীমিত সা-সুবিধাৰে ছবি কৰি অহা শেখৰৰ সন্মুখত এতিয়া অৰ্থৰ [ ১১৮ ] কোনো অভাৱ নাই, যান্ত্ৰিক সুবিধাৰ কোনো সমস্যা নাই।\nবিদেশৰ নিলাস-বহুল জীৱন এৰি যিগৰাকী ভাগ্যলক্ষ্মীৰ সন্ধানত শেখৰে বলিউডৰ ৰহস্যময় অনিশ্চিত অৰণ্যত জপিয়াই পৰিছিল, ক্ৰান্তি আৰু হতাশাৰ মাজেৰে ইমান কেইটি বছৰ অতিবাহিত কৰিছিল সেই শেখৰে এতিয়া ইমান দিনৰ সাধনাৰ মূল্য পাবলৈ আৰম্ভ কৰিছে। অহা বছৰৰ প্ৰথম ভাগতে শেখৰৰ পৰিচালনাত ইংৰাজী ছবিৰ কাম আৰম্ভ হোৱাৰ কথা। এই ছবি শেষ হ’লেই নিশ্চয় হলিউডৰ আকাশত উজ্বলি উঠিব প্ৰথমটো ভাৰতীয় তৰা।\n"https://as.wikisource.org/w/index.php?title=চলচ্চিত্ৰ/হলিউডৰ_আকাশত_ভাৰতীয়_তৰা&oldid=79567"ৰ পৰা অনা হৈছে\nLast edited on ৬ আগষ্ট ২০২০, at ১১:৩৫


হাইস্কুল শিক্ষান্ত আৰু উচ্চতৰ মাধ্যমিকৰ চূড়ান্ত পৰীক্ষাত উত্তীৰ্ণ হোৱাৰ পিছৰ কেৰিয়াৰ চিন্তা - NORTHEAST NOW (Assamese)\nহাইস্কুল শিক্ষান্ত আৰু উচ্চতৰ মাধ্যমিকৰ চূড়ান্ত পৰীক্ষাত উত্তীৰ্ণ হোৱাৰ পিছৰ কেৰিয়াৰ চিন্তা\nগুৱাহাটী , July 8, 2019 3:39 pm\nসাধাৰণতে, প্রায়বোৰ ছাত্র-ছাত্রী হাইস্কুল শিক্ষান্ত পৰীক্ষাত উত্তীৰ্ণ হোৱাৰ পিছত উচ্চতৰ মাধ্যমিকৰ কলা, বিজ্ঞান নে বাণিজ্য শাখাত নামভর্তি কৰিব নতুবা বৃত্তিমুখী (vocational) শিক্ষা গ্রহণ কৰিব, সেইটো সিদ্ধান্ত লওতে বিবুদ্ধিত পৰে আৰু উচ্চতৰ মাধ্যমিকৰ কোনটো শাখা নিৰ্বাচন কৰিলে সোনকালে চাকৰি পোৱা যাব সেই বিষয়েও জানিব বিচাৰে । তলত বিভিন্ন ধৰণৰ কেৰিয়াৰ সম্পৰ্কে আলোচনা কৰা হৈছে। আশা কৰো, ইয়াৰ দ্বাৰা ছাত্র-ছাত্রীসকল উপকৃত হ’ব।\nআমাৰ ৰাজ্যখনৰ শিক্ষানুষ্ঠানসমূহত বিভিন্ন বিষয়ৰ পাঠ্যক্রম অধ্যয়নৰ বাবে সুবিধা আছে যদিও, নতুন নতুন পাঠ্যক্রমৰ সকলোবোৰ বিষয় বৰ্তমান শিক্ষানুষ্ঠানসমূহত উপলব্ধ নোহোৱাৰ বাবে প্রত্যেক বছৰে বহুসংখ্যক ছাত্র-ছাত্রী উচ্চ শিক্ষা লাভৰ বাবে অসমৰ বাহিৰৰ শিক্ষানুষ্ঠানসমূহত নামভর্তি কৰিব লগা হয়। উল্লেখ্য যে, ভাৰতীয় প্রযুক্তিবিদ্যা প্রতিষ্ঠান (আই.আই.টি.) গুৱাহাটীতো যে পদাৰ্থবিজ্ঞান, ৰসায়নবিজ্ঞান আৰু গণিত বিষয়ৰ স্নাতকোত্তৰ পাঠ্যক্রমৰ উপৰিও কলা বিভাগৰ সকলো বিষয়তে গৱেষণা কৰিব পৰা সুবিধা আছে সেই সৰ্ম্পকে বহুতো ছাত্র-ছাত্রী জ্ঞাত নহয়।\nযি কোনো মহাবিদ্যালয়/বিশ্ববিদ্যালয়ত নামভর্তি কৰাৰ পূর্বে শিক্ষানুষ্ঠানসমূহৰ বৈধতা/ডিগ্রীৰ মর্যাদা/ব্যৱস্থা/স্বীকৃতিপ্রাপ্তিৰ মর্যাদা আদিৰ সবিশেষ তথ্য বিভিন্ন শিক্ষা বিষয়ক পৰিষদ/সংস্থা আদিৰ ৱেবচাইটৰ পৰা লাভ কৰিব পাৰি । যেনে- মানৱ সম্পদ উন্নয়ন মন্ত্রালয়(www.education.nic.in), বিশ্ববিদ্যালয় অনুদান আয়োগ (www.ugc.ac.in), ৰাষ্ট্রীয় মূল্যাঙ্কন আৰু স্বীকৃতি পৰিষদ (www.naac.gov.in ),নিখিল ভাৰত কাৰিকৰী শিক্ষা পৰিষদ(www.aicte-india.org), ভাৰতীয় বিশ্ববিদ্যালয় সংস্থা (www.aiuweb.org) ,দূৰ শিক্ষা পৰিষদ(www.dec.ac.in),ভাৰতীয় নাৰ্ছিং পৰিষদ (http://www.indiannursingcouncil.org), ভাৰতীয় বাৰ পৰিষদ (www.barcouncilofindia.org ) আদি । শিক্ষানুষ্ঠানসমূহ এই পৰিষদ বা সংস্থাবোৰৰ স্বীকৃতিপ্রাপ্ত হোৱাৰ উপৰিও যি বিভাগত অধ্যয়ন কৰিব বিচাৰে, সেই বিভাগটিও স্বীকৃতিপ্রাপ্ত হ’ব লাগিব । তদুপৰি উত্তীৰ্ণ হোৱা ছাত্র-ছাত্রীসকলে কেনেদৰে প্রতিষ্ঠিত হৈছে তাৰো এটা সাম্যক ধাৰণা লোৱা উচিত । সেইদৰে শিক্ষানুষ্ঠানখনৰ শিক্ষণ ব্যৱস্থা,উত্তীৰ্ণৰ হাৰ , নামভৰ্ত্তিৰ প্রক্রিয়া , পুথিভঁৰাল, ইণ্টাৰনেট সেৱা, থকাৰ সা-সুবিধা, আৰ্থিক সাহাৰ্য লাভৰ সুবিধা আছে নে নাই তথা বিভিন্ন মাচুলৰ পৰিমাণৰ বিষয়েও জানি লোৱা উচিত। ইয়াৰ উপৰিও জানিব লগা আন দিশবোৰৰ কিছুমান হ’ল- শিক্ষানুষ্ঠানখন চৰকাৰী নে বেচৰকাৰী আৰু সুৰক্ষিত স্থানত অৱস্থিত হয় নে নহয় , শিক্ষানুষ্ঠানখনৰ আকাৰ কেনেকুৱা অৰ্থাৎ ছাত্র আৰু শিক্ষকৰ অনুপাত কিমান, ঘৰৰ পৰা শিক্ষানুষ্ঠানখনৰ দূৰত্ব, কেম্পাচ ইণ্টাৰভিউ হয় নে নহয়, খেলা-ধূলাকে আদি কৰি অন্যান্য extra-curricular activities কৰিবৰ বাবে সুবিধা আছে নে নাই ইত্যাদি। লগতে প্রাক্তন ছাত্র-ছাত্রীৰ সংগঠন(Alumni Network) কিমান শক্তিশালী সেই বিষয়েও জানি লোৱাটো উচিত যিহেতু এই সংগঠন শক্তিশালী হ’লে শিক্ষাৰ্থীসকলৰ চাকৰি লাভ কৰাটো অধিক সুবিধা হয় ।\nউল্লেখ্য যে – কলা, বিজ্ঞান বা বাণিজ্য যিকোনো শাখাতে ভালদৰে উত্তীৰ্ণ হৈ নিজৰ দক্ষতা প্রকাশ কৰিব পাৰিলে ছাত্র বা ছাত্রীগৰাকীয়ে সংস্থাপনৰ সুবিধা লাভ কৰিব পাৰে । সাধাৰণতে, হাইস্কুল শিক্ষান্ত পৰীক্ষাত ভাল নম্বৰসহ উত্তীৰ্ণ হ’লেই ছাত্র-ছাত্রীসকলে বিজ্ঞান শাখাত নাম ভর্তি কৰাৰ বাবে নিজে সিদ্ধান্ত গ্রহণ কৰে অথবা কোনো কোনো ক্ষেত্রত অভিভাৱকসকলেও জোৰ কৰি উচ্চতৰ মাধ্যমিকৰ বিজ্ঞান শাখাত নাম ভর্তি কৰিবৰ বাবে বাধ্য কৰায় , কিন্তু এনে হোৱা উচিত নহয়। ছাত্র ছাত্রীসকলৰ কোনো বিষয়ৰ প্রতি থকা ৰাপ তথা আত্মবিশ্বাসৰ ওপৰত ভিত্তি কৰিহে উচ্চতৰ মাধ্যমিকৰ বিজ্ঞান, কলা নে বাণিজ্য শাখাত নাম ভর্তি কৰিব তাৰ সিদ্ধান্ত গ্রহণ কৰিব লাগে, নম্বৰৰ ওপৰত ভিত্তি কৰি নহয় । যিহেতু বিভিন্ন কাৰণত আগ্রহ থকা বিষয়বোৰত ছাত্র বা ছাত্রীগৰাকীয়ে আশা কৰা মতে নম্বৰ লাভ নকৰিবও পাৰে । যদি ছাত্র বা ছাত্রীগৰাকীৰ গণিত বিষয়ত ৰাপ আছে তেন্তে বিজ্ঞান অথবা বাণিজ্য শাখাত নাম ভর্তি কৰিব পাৰে। সেইদৰে সাহিত্যৰ বিষয়ত আগ্রহী সকলে কলা শাখাত নাম ভর্তি কৰিব পাৰে। আকৌ , কোনো ছাত্র-ছাত্রীয়ে যদি গণিত আৰু সাহিত্য দুয়োটা বিষয়তে ৰাপ আছে তেন্তে গণিত বিষয়সহ কলা শাখাত নাম ভর্তি কৰিব পাৰে। সেইদৰে , গণিতত ৰাপ থকা ছাত্র-ছাত্রীয়ে বিজ্ঞান শাখাৰ জীৱবিজ্ঞান বিষয়টি নোলোৱাকৈ বিজ্ঞান শাখাত নাম ভর্তি কৰিব পাৰে, একেদৰে জীৱবিজ্ঞান বিষয়ত ৰাপ থকা ছাত্র-ছাত্রীয়ে গণিত বিষয়টি নোলোৱাকৈ উচ্চতৰ মাধ্যমিকৰ বিজ্ঞান শাখাত নাম ভর্তি কৰিব পাৰে । কিন্তু এইখিনিতে এটা কথা উল্লেখ কৰা ভাল হ’ব যে বিজ্ঞান শাখাত নাম ভর্তি কৰা ছাত্র-ছাত্রী সকলে গণিত তথা জীৱবিজ্ঞান দুয়োটা বিষয় নিবাৰ্চন কৰিলেহে ভৱিষ্যতে বহু ক্ষেত্রত সুবিধা লাভ কৰিব পাৰিব। ইয়াৰ উপৰিও কোনটো শাখাত কি কি বিষয় অন্তৰ্ভূক্ত হৈ আছে তথা সেইবোৰ বিষয় অধ্যয়ন কৰিলে ভৱিষ্যতে কেনেধৰণৰ কেৰিয়াৰ গঢ়াৰ সুবিধা লাভ কৰিব , সেই সম্পৰ্কে ছাত্র-ছাত্রীসকলে এক সাম্যক ধাৰণা যুগুতাই লব পাৰিলে শাখা নিবাৰ্চন কৰা ক্ষেত্রত যথেষ্ট সুবিধা হ’ব। ইয়াৰ উপৰিও শাখা নিবাৰ্চন কৰোতে ছাত্র-ছাত্রীসকলৰ হবি(hobby)বোৰকো গুৰুত্ব প্রদান কৰিব লাগে । কিয়নো এই হবিসমূহেই ছাত্র জীৱন , কৰ্ম জীৱন তথা অৱসৰ জীৱনত বিভিন্ন ধৰণে সহায় কৰিব পাৰে । কোনো ব্যক্তিৰ ভবিষ্যত জীৱনত হয়তো হবিয়েই এদিন কেৰিয়াৰ হ’ব পাৰে।\nছাত্র-ছাত্রীসকলৰ শাখা নিবাৰ্চন কৰাৰ ক্ষেত্রত অভিভাৱক সকলৰ আৰ্থিক অৱস্থায়ো এক বিশেষ ভূমিকা গ্রহণ কৰে। যিসকল ছাত্র-ছাত্রীয়ে সোনকালে উপাৰ্জন কৰিব বিচাৰে , তেওঁলোকে বৃত্তিমুখী শিক্ষা গ্রহণ কৰিব পাৰে। ছাত্র-ছাত্রীসকলে শাখা নিবাৰ্চন কৰোতে কেৰিয়াৰ বিশেষজ্ঞৰ সহায়ও ল’ব পাৰে।\nঔদ্যোগিক প্রশিক্ষণ প্রতিষ্ঠান বা আই.টি.আই.ৰ বিভিন্ন ট্রেডত পঢ়িবলৈ বাবে শিক্ষাগত অৰ্হতা বেলেগ বেলেগ হয়। আই.টি.আই.ত নামভৰ্তিৰ বাবে আবেদন অনলাইন যোগেদি কৰিব লাগে। ইয়াৰ ৱেবছাইট ঠিকনাটি হ’ল – www.itiassam.nic.in । আবেদন কৰোতে এটা ই-মেইল আই.ডি. আৱশ্যক হয় । গতিকে, প্রাৰ্থীসকলে এটা ই-মেইল আই.ডি. খোলা প্রয়োজন আছে । হাইস্কুল শিক্ষান্ত পৰীক্ষাত উত্তীৰ্ণ নোহোৱা সকলে ইঞ্জিনিয়াৰিং ট্রেডৰ এবছৰীয়া পাঠ্যক্রম ৱেল্ডাৰ আৰু দুবছৰীয়া পাঠ্যক্রম ৱায়াৰমেন ট্রেডত অধ্যয়নৰ বাবে নামভৰ্তি কৰিব পাৰে । হাইস্কুল শিক্ষান্ত পৰীক্ষাত উত্তীৰ্ণ হোৱা সকলে তলত উল্লেখ কৰা ট্রেডত অধ্যয়নৰ বাবে নামভৰ্তি কৰিব পাৰে।\nইঞ্জিনিয়াৰিং ট্রেডৰ দুবছৰীয়া পাঠ্যক্রম : ফিটাৰ, টাৰ্নাৰ, মেচিনিষ্ট, ইলেকট্রিচিয়ান,মটৰ ভেৰিকল মেকানিক, ইলেকট্রনিকচ মেকানিক, ইনষ্টুমেণ্ট মেকানিক, ইনফৰমেচন কমোনিকেচন টেকন’ল’জী ছিষ্টেম মেইনটেনেন্স, ড্রাফটমেন চিভিল, ড্রাফটমেন মেকানিক,এগ্রিকালচাৰেল মেচিনাৰি মেকানিক, ৰিফ্রিজেৰেচন এণ্ড এয়াৰ কণ্ডিচনাৰ মেকানিক, অ’ট্র ব’ডি পেণ্টিং মেকানিক , অ’ট্র ব’ডি ৰিপেয়াৰ মেকানিক , কেমিকেল প্লান্ট মেইনটেনেচ মেকানিক ।\nইঞ্জিনিয়াৰিং ট্রেডৰ এবছৰীয়া পাঠ্যক্রম : ডিজেল ইঞ্জিন মেকানিক , ট্রেক্টৰ মেকানিক, ছাৰ্ভেয়ৰ, প্লাষ্টিক প্রচেছিং অপাৰেটৰ, পাম্প অপাৰেটৰ কাম মেকানিক, প্লাষ্টিক প্রচেছিং, কনষ্ট্রাকচন এণ্ড উড ৱৰ্কছ,ইনফৰমেচন টেকন’লজি, ফেব্রিকেচন (ফিটিং এণ্ড ৱেলডিং), প্লাম্বাৰ ।\nন’ন ইঞ্জিনিয়াৰিং ট্রেডৰ এবছৰীয়া পাঠ্যক্রম : ষ্টেনোগ্রাফা এণ্ড ছেক্রেটেৰিয়েল প্রেকটিচ, ছেক্রেটেৰিয়েল প্রেকটিচ, ছুয়িং টেকন’লজী, ড্রেছ মেকিং , বেচিক ক’চমেট’ল’জী, কম্পিউটাৰ অপাৰেটৰ এণ্ড প্রগ্রেমিং এছিছটেণ্ট, ফটোগ্রাফা, এমব্রইডাৰী ।\nন’ন ইঞ্জিনিয়াৰিং ট্রেডৰ এটা চিমেষ্টাৰ পাঠ্যক্রম : বড়ো ট্রাইপৰাইটিং ।\nইয়াৰ উপৰিও আই.টি.আই.বোৰত হ্রস্বম্যাদী পাঠ্যক্রম আছে । যেনে – ট্রেভেল এজেণ্ট এণ্ড টুৰ অপাৰেটৰৰ তিনিমহীয়া পাঠ্যক্রম, ফল-মূল আৰু শাক পাচলি সংৰক্ষণৰ তিনিমহীয়া পাঠ্যক্রম, ষ্টীল ফাৰ্ণিচাৰ মেকিঙৰ তিনিমহীয়া পাঠ্যক্রম, গ্রীল এণ্ড এলাইড প্রডাক্ট মেকিঙৰ তিনিমহীয়া পাঠ্যক্রম , কাৰ ছাৰ্ভিচিঙৰ ছয় সপ্তাহৰ পাঠ্যক্রম,ৰিফ্রিজাৰেটৰ এণ্ড এয়াৰ কণ্ডিচনাৰৰ ৰিপেয়াৰিঙৰ তিনিমহীয়া পাঠ্যক্রম,পাম্প ৰিপেয়াৰিঙৰ তিনিমহীয়া পাঠ্যক্রম আদি আছে।\nহাইস্কুল শিক্ষান্ত পৰীক্ষাত উত্তীৰ্ণ হোৱা সকলৰ পোনপতীয়াকৈ নামভৰ্তিৰ সুবিধা আছে আৰু\nঅনুতীৰ্ণ সকলৰো অষ্টম শ্রেণী উত্তীৰ্ণ হোৱা নম্বৰৰ ভিত্তিত নামভৰ্তিৰ সুবিধা আছে।\n‘ডাইৰেক্টৰেট অৱ এমপ্লয়মেণ্ট এণ্ড ট্রেইনিঙ’ৰ অধীনত অসমত ২৮খন ঔদ্যোগিক প্রশিক্ষণ প্রতিষ্ঠান বা আই.টি.আই. আছে । ইয়াৰে ৫খন আই.টি.আই. মহিলাৰ বাবে সংৰক্ষিত । এইখিনিতে এটা কথা উল্লেখ কৰা ভাল হ’ব যে বাকী আই.টি.আই.বোৰতো মহিলাই প্রশিক্ষণ গ্রহণ কৰিব পাৰে ।\nঅসমত থকা ঔদ্যোগিক প্রশিক্ষণ কেন্দ্র বা আই.টি.আই. কেইখনৰ নাম হ’ল : ১।আই.টি.আই. কৰিমগঞ্জ, ২। আই.টি.আই.কোকৰাঝাৰ , ৩। আই.টি.আই. গড়গাঁও, ৪। আই.টি.আই.গোৱালপাৰা, ৫।আই.টি.আই. গুৱাহাটী, ৬। আই.টি.আই. ডিব্রুগড় ৭। আই.টি.আই. তেজপুৰ, ৮। আই.টি.আই. তিনিচুকীয়া, ৯। আই.টি.আই.দক্ষিণ শালমাৰা, ১০। আই.টি.আই.নগাঁও, ১১।আই.টি.আই. বঙাইগাঁও, ১২। আই.টি.আই. বৰপেটা, ১৩। আই.টি.আই. যোৰহাট ,১৪। আই.টি.আই. শিলচৰ, ১৫। আই.টি.আই. ধনশিৰি, ১৬। আই.টি.আই.ধেমাজি, ১৭।আই.টি.আই.নলবাৰী, ১৮। আই.টি.আই.ভেৰগাঁও, ১৯ । আই.টি.আই. মৰিগাঁও, ২০।আই.টি.আই.হাইলাকান্দি, ২১। আই.টি.আই.মাজুলী, ২২।আই.টি.আই.ডিফু, ২৩। আই.টি.আই.হাফলং ।\nপলিটেকনিক শাখাত তিনি বছৰীয়া ডিপ্লমা পাঠ্যক্রম প্রদান কৰা হয়। পলিটেকনিক এডমিচন টেষ্ট [Polytechnic Admission Test (PAT)] প্রৱেশ পৰীক্ষাৰ জৰিয়তে এই পাঠ্যক্রমত নামভৰ্তিৰ সুবিধা আছে । এই পৰীক্ষাত অৱতীৰ্ণ হ’বৰ বাবে সাধাৰণ শ্রেণীৰ প্রাৰ্থীয়ে হাইস্কুল শিক্ষান্ত পৰীক্ষাত গণিত আৰু বিজ্ঞান বিষয়ত নূন্যতম ৪০ শতাংশ , অনুসূচিত জাতিৰ প্রাৰ্থীয়ে ৩৫ শতাংশ আৰু জনজাতিৰ প্রাৰ্থীয়ে ৩৩ শতাংশ নম্বৰসহ উত্তীৰ্ণ হ’ব লাগিব আৰু পৰীক্ষা অনুষ্ঠিত হোৱা বৰ্ষৰ ১ আগষ্টত সাধাৰণ শ্রেণীৰ প্রাৰ্থীৰ বয়স ২০ বছৰৰ ভিতৰত হ’ব লাগে আৰু অনুসূচিত জাতি আৰু জনজাতিৰ প্রাৰ্থীৰ বয়স ২৩ বছৰৰ ভিতৰত হ’ব লাগে। এই প্রৱেশ পৰীক্ষা অনলাইন পদ্ধতিত আৱেদন কৰিব লাগে । ইয়াৰ ৱেবছাইট ঠিকনাটি হ’ল – www.dteassam.in । এই পৰীক্ষাৰ প্রশ্নসমূহ বস্তুনিষ্ঠ ধৰণৰ লগতে গণিত আৰু বিজ্ঞান বিষয়ত মুঠ ১০০ নম্বৰৰ প্রশ্ন সন্নিবিষ্ট কৰা হয়।\nঅসমত থকা পলিটেকনিক কেইখন হ’ল : ১।অসম ইঞ্জিনিয়াৰিং ইনষ্টিটিউট ,গুৱাহাটী ২।গাৰ্লছ পলিটেকনিক , গুৱাহাটী ৩।বঙাইগাঁও পলিটেকনিক ,৪।শিলচৰ পলিটেকনিক ,৫। নগাঁও পলিটেকনিক ,৬। প্রিন্স অব্ ৱেলছ ইনষ্টিটিউট অব্ ইঞ্জিনিয়াৰিং এণ্ড টেকন’লজি , যোৰহাট ৭। ডিব্রুগড় পলিটেকনিক ৮। গাৰ্লছ পলিটেকনিক , গোলাঘাট ৯।অসম টেক্সটাইল ইনষ্টিটিউট , গুৱাহাটী ১০। ডিফু পলিটেকনিক , ডিফু ।\n২০১৭-১৮ শিক্ষাবৰ্ষৰ পৰা নতুনকৈ আৰম্ভ হোৱা পলিটেকনিক কেইখন হ’ল -১। বাক্সা পলিটেকনিক,২।বৰপেটা পলিটেকনিক,৩। ধেমাজি পলিটেকনিক,৪। কৰিমগঞ্জ পলিটেকনিক,৫। লখিমপুৰ পলিটেকনিক,৬। গোলাঘাট পলিটেকনিক,৭। গোৱালপাৰা পলিটেকনিক,৮। নলবাৰী পলিটেকনিক, ৯। কামৰূপ পলিটেকনিক,১০। শিৱসাগৰ পলিটেকনিক,১১। শোণিতপুৰ পলিটেকনিক ।\nপলিটেকনিকবোৰত পঢ়াৰ সুবিধা থকা বিভিন্ন বিভাগবোৰ হ’ল : এগ্রিকালচাৰ , চিভিল, মেকানিকেল, কেমিকেল, ইলেকট্রিকেল , ইলেকট্রনিকছ এণ্ড টেলিকমিউনিকেচনছ, কম্পিউটাৰ ইঞ্জিনিয়াৰিং, ইনষ্টুমেনটেছন, টেক্সটাইল টেকন’লজি, ফেছন টেকন’লজি, গাৰমেণ্ট টেকন’লজি, এগ্রিকালছাৰ , আৰ্কিটেক্ট এছিষ্টণ্ট আদি ।\nউচ্চতৰ মাধ্যমিক বা দ্বাদশ শ্রেণী কলা শাখাত উত্তীৰ্ণ হোৱাৰ পিছত কি কি পঢ়িব পাৰি : সাধাৰণ স্নাতক পাঠ্যক্রম , মেজৰসহ [ যেনে- সমাজশাস্তৰ , অৰ্থনীতি , সাহিত্য ( ইংৰাজী,অসমীয়া, হিন্দী, বঙালী ইত্যাদি), মনোবিজ্ঞান, বুৰঞ্জী, ৰাজনীতি বিজ্ঞান, শিক্ষা, পৰ্যটন , পৰিবেশ কলা, নৃতত্ত্ব বিজ্ঞান,আইন ইত্যাদি )] স্নাতক পাঠ্যক্রম ।\nদ্বাদশ শ্রেণীৰ যিকোনো শাখাত উত্তীৰ্ণ শিক্ষাৰ্থীয়ে পাঁচ বছৰীয়া সংযুক্ত আইনৰ স্নাতক পাঠ্যক্রম আৰু হোটেল পৰিচালনা (হোটেল মেনেজমেণ্ট) পাঠ্যক্রম অধ্যয়ন কৰিব পাৰে ।\nদ্বাদশ শ্রেণীৰ যিকোনো শাখাত উত্তীৰ্ণ শিক্ষাৰ্থীয়ে পাঁচ বছৰীয়া সংযুক্ত ইংৰাজী/গণসংযোগ/বিদেশী ভাষাৰ স্নাতকোত্তৰ পাঠ্যক্রম অধ্যয়ন কৰিব পাৰে ।\nযিকোনো শাখাত দ্বাদশ শ্রেণীৰ উত্তীৰ্ণসকলে ফাইন আৰ্টছ,দৃশ্য কলা (ভিজুৱেল আৰ্টছ), আভ্যন্তৰীণ সজ্জা (ইণ্টেৰিয়’ৰ ডিজাইন), প্রায়োগিক কলা (এপ্লাইড আৰ্ট),ফেশ্বন ডিজাইন,অলংকাৰ সজ্জা (জুৱেলাৰী ডিজাইন) ইত্যাদি পাঠ্যক্রম অধ্যয়ন কৰিব পাৰে।\nউচ্চতৰ মাধ্যমিক বা দ্বাদশ শ্রেণী বাণিজ্য শাখাত উত্তীৰ্ণ হোৱাৰ পিছত কি কি পঢ়িব পাৰি: সাধাৰণ স্নাতক পাঠ্যক্রম, মেজৰসহ(যেনে-ইঞ্চিউৰেন্স, কম্পিউটাৰ ,বৈদেশিক বাণিজ্য , বেংকিং আৰু ইঞ্চিউৰেন্স, একাউণ্টিং আৰু বিত্ত , ই-বাণিজ্য, অৰ্থনীতি আৰু একাউণ্টিং ইত্যাদি ) স্নাতক পাঠ্যক্রম ।\nবাণিজ্য শাখাৰ যিকোনো স্নাতক উত্তীৰ্ণ শিক্ষাৰ্থীয়ে অসম লোকসেৱা আয়োগ(এ.পি.এছ.চি,)ৰ পৰীক্ষা ,কেন্দ্রীয় লোকসেৱা আয়োগ (ইউ.পি.এছ.চি.)ৰ পৰীক্ষা, বেংকিং খণ্ডৰ পৰীক্ষা আৰু অন্যান্য ইঞ্চিউৰেঞ্চৰ পৰীক্ষাত অৱৰ্তীণ হ’ব পাৰে।\nউচ্চতৰ মাধ্যমিক বা দ্বাদশ শ্রেণী বিজ্ঞান শাখাত উত্তীৰ্ণ হোৱাৰ পিছত কি কি পঢ়িব পাৰি : সাধাৰণ স্নাতক পাঠ্যক্রম ,মেজৰসহ (যেনে- পদাৰ্থ বিজ্ঞান , ৰসায়ন বিজ্ঞান , গণিত,অৰ্থবিজ্ঞান , জীৱবিজ্ঞান, প্রাণীবিজ্ঞান, পৰিৱেশ বিজ্ঞান ইত্যাদি )স্নাতক পাঠ্যক্রম ।\nবিজ্ঞান শাখাৰ যিকোনো স্নাতক উত্তীৰ্ণ শিক্ষাৰ্থীয়ে অসম লোকসেৱা আয়োগ(এ.পি.এছ.চি,)ৰ পৰীক্ষা ,কেন্দ্রীয় লোকসেৱা আয়োগ (ইউ.পি.এছ.চি.)ৰ পৰীক্ষা, বেংকিং খণ্ডৰ পৰীক্ষা আৰু অন্যান্য ইঞ্চিউৰেঞ্চৰ পৰীক্ষাত অৱৰ্তীণ হ’ব পাৰে।\nউচ্চতৰ মাধ্যমিক বা দ্বাদশ শ্রেণী বিজ্ঞান শাখাত উত্তীৰ্ণ হোৱাৰ পিছত বি.চি.এ., বি.বি.এ., বি.টেক./বি.ই. , বি.আৰ্ক, এম.বি.বি.এছ. , বি.ফাৰ্ম , বি.এছ.চি. নাৰ্ছিং, আয়ুৰ্বেদিক , হোমিঅ’পেথিক,পশু পালন আৰু পশু চিকিৎসাৰ , কৃষি , মীন , গাৰ্হস্থ্যবিজ্ঞানৰ স্নাতক পাঠ্যক্রমত নামভৰ্তি কৰিব পাৰে।\nউচ্চতৰ মাধ্যমিক বা দ্বাদশ শ্রেণী বিজ্ঞান শাখাত উত্তীৰ্ণ হোৱা সকলে পেৰামেডিকেলৰ বিভিন্ন বিভাগত (Medical Laboratory Technology,Medical Radiographic Technology , Cardiac Care Technology, Physiotherapy, ICU Technology,Physicians Assistance Course , Emergency & First Aid, O.T. Technology (O.T. + Anaesthesia+ Endoscopy), Dialysis Technician Course ) ডিপ্লমা শিক্ষা গ্রহণ কৰিব পাৰে । ইয়াৰ বাবে উচ্চতৰ মাধ্যমিক (বিজ্ঞান শাখা) চূড়ান্ত পৰীক্ষাত পদাৰ্থ বিজ্ঞান , ৰসায়ন বিজ্ঞান আৰু জীৱ বিজ্ঞান বিষয়ত ৫০% নম্বৰ সৈতে উত্তীৰ্ণ হ’ব লাগে ।\nবেংক প্ৰবেচেনাৰী অফিচাৰ পদৰ বাবে যিকোনো স্বীকৃতিপ্রাপ্ত বিশ্ববিদ্যালয়ৰ অধীনৰ\nযিকোনো শাখাৰ নিম্নতম অৰ্হতা সম্পন্ন স্নাতক সকলে আৱেদন কৰিব পাৰে ।\nঅসম উচ্চতৰ মাধ্যমিক শিক্ষা সংসদে প্রস্তুত কৰা বৃত্তিমুখী শিক্ষাৰ পাঠ্যক্রমসমূহ হ’ল –\nগ) বাণিজ্যভিত্তিক বিষয়সমূহ (Commerce-based Subjects):\nছাত্র-ছাত্রী তথা অভিভাৱকসকলে বৃত্তিমুখী শিক্ষাৰ পাঠ্যক্রমসমূহৰ সবিশেষ তথ্য লাভৰ বাবে গুৱাহাটীৰ বামুনীমৈদাম স্থিত ‘অসম উচ্চতৰ মাধ্যমিক শিক্ষা সংসদ’ৰ কাৰ্য্যালয়ত খবৰ কৰিব পাৰে।\nবিভিন্ন প্রতিযোগিতামূলক পৰীক্ষা তথা নিযুক্তিৰ বাবে আয়োজন কৰা সাক্ষাৎকাৰবোৰত সাধাৰণ জ্ঞানৰ পৰীক্ষা লোৱা হয় । সাধাৰণ জ্ঞান দুই প্রকাৰত ভাগ কৰিব পৰা যায়। পৰম্পৰাগত সাধাৰণ জ্ঞান(Traditional General Knowledge) আৰু সাম্প্রতিক ঘটনা প্রবাহ(Current Affairs )। সাধাৰণ জ্ঞান যিহেতু একে দিনাই গোটোৱা সম্ভৱ নহয় ইয়াৰ বাবে ছাত্র-ছাত্রী সকলৰ দীঘলীয়া প্রস্তুতিৰ প্রয়োজন । পৰম্পৰাগত সাধাৰণ জ্ঞান আহৰণ কৰিবলৈ বিদ্যালয়ৰ প্রথম শ্রেণীৰ পৰা দশম শ্রেণীলৈকে সকলো বিষয়ৰ পাঠ্য পুথি আৰু এই সকলোবোৰ বিষয়ৰ আনুষংগিক প্রসংগ পুথি অধ্যয়ন কৰিব লাগিব। সাম্প্রতিক ঘটনা প্রবাহৰ জ্ঞান আহৰণ কৰিবৰ বাবে দৈনিক বাতৰি কাকত তথা বভিন্ন আলোচনীৰ নিয়মীয়াকৈ পঢ়াৰ অভ্যাস গঢ়ি তুলিব লাগিব। যিহেতু, দৈনিক বাতৰি কাকত এখনৰ প্রথম পৃষ্ঠাৰ পৰা শেষৰ পৃষ্ঠালৈ জানিবলগীয়া বহুত কথা থাকে। সেইদৰে নিয়মীয়াকৈ ৰেডিঅ’ৰ বাতৰি অনুষ্ঠান শুনি আৰু টেলিভিছনৰ বাতৰি অনুষ্ঠানবোৰৰ পৰা আহৰণ কৰা জ্ঞানবোৰ লিপিবদ্ধ কৰি ৰাখিব লাগে । ছাত্র-ছাত্রীসকলে সাধাৰণ জ্ঞান আহৰণ কৰিবৰ বাবে “ইন্টাৰনেট”(Internet)ৰো সহায় লব পাৰে। তদুপৰি, ছাত্র-ছাত্রী সকলে বিভিন্ন প্রতিযোগীতামূলক পৰীক্ষাৰ সাধাৰণ জ্ঞানৰ আৰ্হি প্রশ্নবোৰ সংগ্রহ কৰিব লাগে । এই ক্ষেত্রত শিক্ষক তথা অভিভাৱকসকলে ছাত্র-ছাত্রীসকলক সজগতা অনাত সহায় কৰিব পাৰে । স্কুল পৰ্যায়ৰ পৰীক্ষাসমূহৰ সমান্তৰাল ভাবে ভৱিষ্যতে বিভিন্ন প্রতিযোগীতা মূলক পৰীক্ষাৰ বাবে ছাত্র-ছাত্রী সকল প্রস্তুত হ’ব পৰাকৈ সেই পৰীক্ষাসমূহৰ সাধাৰণ জ্ঞানৰ আৰ্হি প্রশ্নবোৰ বিদ্যালয়ৰ শিক্ষক সকলেও দেখুৱাব পাৰে । সাধাৰণতে বহু সংখ্যক অভিভাৱকে নিজৰ সন্তান চিকিৎসক অথবা অভিযন্তা হোৱাটোৱে কামনা কৰে আৰু এই ক্ষেত্রত কেতিয়াবা সন্তানৰ অনিচ্ছা স্বত্বেওচিকিৎসক অথবা অভিযন্তা হিচাপে কেৰিয়াৰ গঢ়িবলৈ জোৰ কৰা দেখা যায় । কিন্তু ছাত্র-ছাত্রী সকলৰ বাবে অন্যান্য বহুতো সুন্দৰ কেৰিয়াৰ আছে , যিবোৰৰ গুৰুত্ব সমাজত এজন চিকিৎসক অথবা অভিযন্তাতকৈ কোনো গুণে কম নহয়। সেয়েহে , শিক্ষক সকলৰ লগতে অভিভাৱ সকলেও অযথা মানসিক হেচা প্রয়োগ নকৰি নিজ সন্তানক অন্যান্য কেৰিয়াৰ প্রতিও আকৰ্ষিত কৰিবৰ বাবে চেষ্টা কৰিব লাগে।\nৰাজ্যিক, ৰাষ্ট্রীয় তথা আন্তঃৰাষ্ট্রীয় পর্যায়ৰ বিভিন্ন বিষয়ৰ বৃত্তি প্রদান কৰা অনুষ্ঠান-প্রতিষ্ঠান সমূহে নিজস্ব “ৱেবছাইট”ত প্রচাৰ কৰা বৃত্তি সমূহৰ সবিশেষ খবৰ ছাত্র-ছাত্রী সকলে ৰাখিব লাগে । বৃত্তিপ্রাপ্ত সকলৰ বিষয়ে বাতৰি কাকত , আলোচনী আদিত প্রকাশ কৰা হয় । তেনে ব্যক্তি ছাত্র-ছাত্রী সকলে ব্যক্তিগত ভাৱে সাক্ষাৎ কৰিলেও বিশেষ ভাবে লাভৱান্বিত হ’ব। ইয়াৰোপৰি, সম্পূৰ্ণ আৰু শুদ্ধ তথ্য লাভৰ বাবে প্রতিযোগিতামূলক পৰীক্ষা আৰু চাকৰিৰ বিজ্ঞাপন তথা প্রছপেক্টাছ(prospectus) সমূহো ভালদৰে পঢ়ি চাব লাগে ।\nকেৰিয়াৰ সম্পৰ্কীয় বিভিন্ন প্রশ্নৰ উত্তৰৰ বাবে আগ্রহী ছাত্র-ছাত্রী সকলে প্রত্যেক শনিবাৰে বিয়লি ৬ বজাৰ পৰা ৯বজাৰ ভিতৰত আমাৰ লগত ফোনত(০৯৪৩৫১-৮৮৬৩০) যোগাযোগ কৰিব পাৰে ।\nইন্টাৰনেটৰ জৰিয়তেও কেৰিয়াৰ সম্পৰ্কীয় বহু তথ্য সংগ্রহ কৰিব পাৰি । কিন্তু আমাৰ ৰাজ্যখনৰ সকলো ছাত্র-ছাত্রীয়ে ইন্টাৰনেট ব্যৱহাৰ কৰাৰ সুবিধা লাভ কৰা নাই আৰু যিসকলে ইন্টাৰনেট ব্যৱহাৰ কৰি আছে ,ইয়াৰে মাজৰ বহুতেই ইয়াৰ সুপ্রয়োগ কৰিবলৈ শিকা নাই । ইন্টাৰনেটৰ জৰিয়তে কেনেকৈ কেৰিয়াৰ সম্পৰ্কীয় শুদ্ধ তথ্য লাভ কৰিব পাৰি সেই বিষয়েও ছাত্র-ছাত্রীসকলক শিক্ষা দিয়াৰ প্রয়োজন আছে । ইন্টাৰনেটত চাৰ্চ ইঞ্জিন (Search Engine)ৰ জৰিয়তে কেৰিয়াৰ বিষয়ৰ তথ্য সংগ্রহ কৰিব পাৰি কিন্তু কেনেকৈ শুদ্ধ আৰু শেহতীয়া তথ্য পোৱা যাব সেই বিষয়েও জানিব লাগিব। কোনো শিক্ষানুষ্ঠান,অনুষ্ঠান-প্রতিষ্ঠান, বিভাগ আদিৰ তথ্যৰ বাবে জানিব বিচাৰিলে ,সেই শিক্ষানুষ্ঠান, অনুষ্ঠান-প্রতিষ্ঠান, বিভাগবোৰৰ অফিচিয়েল ৱেবছাইটবোৰ চাব লাগিব যিহেতু অফিচিয়েল ৱেবছাইটবোৰতহে শুদ্ধ আৰু শেহতীয়া তথ্য পোৱা যায় । যিবোৰ শিক্ষানুষ্ঠান, অনুষ্ঠান-প্রতিষ্ঠান, বিভাগৰ নিজস্ব ৱেবছাইট নাই সেইবোৰৰ বিষয়ে জানিবলৈ বেলেগ অফিচিয়েল ৱেবছাইটবোৰৰ অধীনত থকা তথ্য সংগ্রহ কৰিব লাগিব।


জলবায়ু - অসমীয়া ৱিকিপিডিয়া\nজলবায়ু (ইংৰাজী: Climate) হৈছে সাধাৰণতে ৩০-বছৰতকৈ অধিক অন্তৰালৰ বতৰৰ পৰিসংখ্যা। কোনো এটা অঞ্চলত এক দীঘলীয়া সময়ত হোৱা উষ্ণতা, আদ্ৰতা, বায়ুমণ্ডলীয় চাপ, বতাহ, বৰষুণৰ পৰিমাণ, বায়ুমণ্ডলীয় কণিকাৰ হিচাপ আৰু অন্যান্য ধাতৱীয় তত্ত্বৰ পাৰ্থক্য আদিৰ পৰিবৰ্তনৰ আৰ্হিৰ নিৰ্ধাৰণৰ দ্বাৰা অঞ্চলটোৰ জলবায়ু নিৰ্ণয় কৰা হয়। বতৰৰ লগত জলবায়ুৰ পাৰ্থক্য হৈছে উল্লিখিত উপাদানসমূহ কম সময়ৰ বাবে নিৰ্ধাৰণ কৰা হয়।\nকোনো স্থানৰ জলবায়ু তাৰ স্থানাংক, অৱস্থান, আৰু উচ্চতা, আৰু নিকটবৰ্তী পানীৰ উৎস আৰু সিহঁতৰ সোঁতে প্ৰভাৱিত কৰে। বিভিন্ন উপাদান বিশেষকৈ উষ্ণতা আৰু বৰষুণৰ পৰিমাণৰ গড় বা বিশেষ পৰিসৰৰ ওপৰত নিৰ্ভৰ কৰি জলবায়ুক শ্ৰেণীবিভাজন কৰা হয়। এনে এটা সাধাৰণ পদ্ধতি আছিল ক'পেন জলবায়ু শ্ৰেণীবিভাজন।\n↑ Planton, Serge (France; editor) (2013). "Annex III. Glossary: IPCC – Intergovernmental Panel on Climate Change" (পিডিএফ). আইপিচিচি পঞ্চম নিৰ্ধাৰণ জমাপত্ৰ. পৃষ্ঠা: 1450. http://www.ipcc.ch/pdf/assessment-report/ar5/wg1/WG1AR5_AnnexIII_FINAL.pdf। আহৰণ কৰা হৈছে: ২৩ মাৰ্চ ২০১৭.\n↑ Shepherd, Dr. J. Marshall; Shindell, Drew; O'Carroll, Cynthia M. (1 February 2005). "What's the Difference Between Weather and Climate?". নাছা. http://www.nasa.gov/mission_pages/noaa-n/climate/climate_weather.html। আহৰণ কৰা হৈছে: ২৩ মাৰ্চ ২০১৭.\n"https://as.wikipedia.org/w/index.php?title=জলবায়ু&oldid=256807"ৰ পৰা অনা হৈছে\nশেষ সম্পাদনা কৰা হৈছে 29 December 2020 তাৰিখে 09:01 বজাত\nএই পৃষ্ঠাখন ২৯ ডিচেম্বৰ, ২০২০ তাৰিখে ১৪:৩১ বজাত অন্তিম সংশোধন কৰা হৈছিল।


ভাৰতৰ ৰাষ্ট্ৰীয় ফুল\nপদুম (বৈজ্ঞানিক নাম: Nelumbian nucifera) ভাৰতৰ ৰাষ্ট্ৰীয় ফুল। পদ্ম, কমল, শতদল, সহস্ৰদল, উৎপল, মৃণাল, পংকজ, অম্বুজ, নীৰজ, সৰোজ, নলিনী, অৰবিন্দ, ৰাজীৱ, ইন্দিৰা, কুমুদ, পুণ্ডৰীক (শ্বেতপদ্ম), কোকোনদ (ৰক্ত পদ্ম), ইন্দিবৰ (নীল পদ্ম) আদি বিভিন্ন নামেৰে পদুম জনাজাত। ফাৰ্চী ভাষাত পদুমক "নিলোফাৰ" আৰু ইংৰাজী ভাষাত "Indian Lotus" বা "Sacred Lotus" বোলে।\nপদুমৰ গছ পানী বা বোকাত গজে। ভাৰতৰ সকলো উষ্ণ অঞ্চলত তথা ইৰানৰ পৰা অষ্ট্ৰেলিয়ালৈ পদুম পোৱা যায়। পদুমৰ ফুল সাধাৰণতে বগা বা গুলপীয়া হোৱা দেখা যায়। ৰঙা, নীলা আৰু সোণালী ৰঙৰো পদুম পোৱা যায়। পাতবোৰ ডাঙৰ আৰু গোলাকৃতিৰ। পাতৰ দীঘলীয়া ঠাৰিৰ পৰা একপ্ৰকাৰৰ সূতা উলিওৱা হয়। এই সূতা মন্দিৰত চাকিৰ শলিতা হিচাপে ব্যৱহাৰ কৰা হয়। এই সূতাৰে তৈয়াৰ কৰা কাপোৰ পিন্ধিলে বহুতো ৰোগৰ পৰা সাৰি থাকিব পাৰি বুলি বিশ্বাস কৰে। পদুমৰ গা-গছ দীঘলীয়া, পোন আৰু ফোঁপোলা। ই পানীৰ তলত গোটেই বোকা আৱৰি থাকে। গা-গছৰ গাঁঠিৰ পৰা শিপা উলায়। পদুমৰ ৰাইজম পদ্ধতিৰে অযৌন প্ৰজনন ঘটে।\nপদুমৰ প্ৰতিটো অংশৰে বেলেগ-বেলেগ নাম আছে আৰু প্ৰতিটো অংশৰ ঔষধিয় গুণ আছে। বিভিন্ন আয়ুৰ্বেদীক, এলপেথীক আৰু য়ুনানী ঔষধ পদুমৰ বিভিন্ন অংশৰ পৰা প্ৰস্তুত কৰা হয়। পাৰম্পৰিক চীনীয় ঔষধতো পদুম ব্যৱহাৰ কৰা হয়।\nসাংস্কৃতিক তাৎপৰ্য্যসম্পাদনা কৰক\nপৌৰাণিক তাৎপৰ্য্যসম্পাদনা কৰক\nপ্ৰাচীন ভাৰতীয় গ্ৰন্থ সমূহত পদুমৰ গুৰুত্বপূৰ্ণ স্থান আছে। বিষ্ণু পূৰাণত ইন্দ্ৰৰ দ্বাৰা দেৱী লক্ষ্মীৰ স্তুতিত কোৱা হৈছে- হে কমলাসনা, পদুমৰ দৰে হাতৰ অধিকাৰীনী, কমলনয়না, পদ্মমুখী, পদ্মনাভৰ প্ৰিয় দেৱী, মই আপোনাৰ বন্দনা কৰিছোঁ। [क] ইয়াৰ পৰাই গম পোৱা যায় যে ভাৰতীয় সংস্কৃতিত পদুমৰ সৌন্দৰ্য্যক কিমান আকৰ্ষিত আৰু পৱিত্ৰ বুলি গণ্য কৰা হয়। পদ্ম পূৰাণ নামেৰে এখন পূৰাণো আছে। সৃষ্টিৰ ৰচয়িতা ভগৱান ব্ৰহ্মাই নাৰায়ণৰ নাভি পদ্মৰ পৰা উৎপন্ন হৈ সৃষ্টি ৰচনা সম্বন্ধে জ্ঞানৰ বিস্তাৰ কৰিছিল। সেয়ে এই পূৰাণক পদ্ম পূৰাণ বোলে। মহৰ্ষি বেদব্যাসৰ দ্বাৰা ৰচিত সকলো ১৮ পূৰাণৰ ভিতৰত পদ্ম পূৰাণ দ্বিতীয় স্থান প্ৰাপ্ত। শ্লোকৰ সংখ্যাৰ ফালৰ পৰাও এই পূৰাণ দ্বিতীয়। তদুপৰি বিভিন্ন দেৱ দেৱীৰ হাতত পদুম দেখা যায়। বিদ্যাৰ অধিষ্ঠাত্ৰী দেৱী সৰস্বতীক শ্বেতপদ্ম আসনত আৰু দেৱী লক্ষ্মীক ৰক্তপদ্ম আসনত চিত্ৰীত কৰা হয়।\nস্থাপত্য কলাসম্পাদনা কৰক\nদিল্লীত অৱস্থিত বাহাইসকলৰ উপাসনাস্থলী, বাহাই মন্দিৰ বা Lotus Temple\nধাৰ্মিক চিত্ৰ, মন্দিৰৰ দেৱাল, গুম্বজ আৰু স্তম্ভ সমূহত পদুমৰ সুন্দৰ আলংকৰণ পোৱা যায়। বেছি ভাগ হিন্দু দেৱ-দেৱী হাতত পদুম লৈ থকাকৈ চিত্ৰীত কৰা হয়। খাজুৰাহুৰ দেৱী জগদম্বী মন্দিৰত হাতত পদুম লৈ ৪ ফুট ৮ ইঞ্চি ওখ চতুৰ্ভূজী দেৱীৰ মূৰ্তি আছে। ইয়াতে অৱস্থিত এটা সূৰ্য্য মন্দিৰত সূৰ্য্যক পুৰুষ হিচাপে কল্পনা কৰি স্থাপন কৰা হৈছে। মূৰ্তিটো ৫ ফুট ওখ আৰু দুয়োখন হাতত পদুমৰ ফুল আছে। উদয়পুৰৰ পদ্মাৱতী মাৰ জল মন্দিৰ পদুমৰ আকৃতিত সজা হৈছে। মাৰ্বল পাথৰেৰে নিৰ্মিত দেৱী পদ্মাৱতীৰ এই মন্দিৰত দেৱী লক্ষ্মী, সৰস্বতী আৰু অম্বিকাৰ ভৱ্য প্ৰতিমা আছে। ৰাজস্থানৰ ধলপুৰ জিলাত মচকুণ্ড তীৰ্থস্থলৰ ওচৰত পদুম ফুলৰ বাগিচা আছে। শিল কাটি পদুমৰ আকৃতিৰে সজা এই বাগিচাৰ ঐতিহাসিক মহৎত্ব আছে। প্ৰথম মোগল বাদছাহ বাবৰৰ আত্মজীৱনী 'বাবৰ নামা'ত এই বাগিচাৰ উল্লেখ আছে। বিহাৰৰ ঔৰংগাবাদ জিলাত অৱস্থিত দেৱ সূৰ্য্য মন্দিৰৰ গৰ্ভ গৃহৰ শিখৰত পদুমৰ আকৃতিৰ আৰু তাৰ ওপৰত সোণৰ কলহ অৱস্থিত। ভাৰতৰ ৰাজধানী নতুন দিল্লীত অৱস্থিত বাহাই উপাসনাস্থলীৰ সম্পূৰ্ণ স্থাপত্য পদুমৰ আকৃতিৰ। সেয়ে ইয়াক 'পদুম মন্দিৰ' (Lotus Temple) বোলে।\n↑ "পদুম ফুলৰ বাগিচা". http://www.pressnote.in/travel/visitplace.php?id=28996। আহৰণ কৰা হৈছে: ২০০৮.\n"https://as.wikipedia.org/w/index.php?title=পদুম&oldid=254362"ৰ পৰা অনা হৈছে\nশেষ সম্পাদনা কৰা হৈছে 13 December 2020 তাৰিখে 03:39 বজাত\nএই পৃষ্ঠাখন ১৩ ডিচেম্বৰ, ২০২০ তাৰিখে ০৯:০৯ বজাত অন্তিম সংশোধন কৰা হৈছিল।


নতুন বছৰত ছবিগৃহলৈ আহিব জুবিন গাৰ্গৰ দুখন নতুন চিনেমা! নিজতকৈ ভাল গায়ক বুলি ৰাজহুৱা অনুষ্ঠানত কাক ক'লে জুবিনে? new-year-2022-two-new-assamese-movies-of-zubeen-garg-will-release-in-2022-hb– News18 assam\nনতুন বছৰত ছবিগৃহলৈ আহিব জুবিন গাৰ্গৰ দুখন নতুন চিনেমা! নিজতকৈ ভাল গায়ক বুলি ৰাজহুৱা অনুষ্ঠানত কাক ক'লে জুবিনে?\nযোৰহাট অভিযান্ত্ৰিক মহাবিদ্যালয়ৰ সংগীতানুষ্ঠানত জুবিন গাৰ্গ।\nজুবিন গাৰ্গ! নামেই যাৰ পৰিচয়। হাজাৰ হাজাৰ অনুৰাগীৰ মাজত জুবিন গাৰ্গে যোৰহাট অভিযান্ত্ৰিক মহাবিদ্যালয়ৰ হীৰক জয়ন্তী সমাৰোহত গীত পৰিবেশন কৰে। অনুষ্ঠানৰ মাজতে জুবিন গাৰ্গে সকলোকে নতুন বছৰৰ শুভেচ্ছা জ্ঞাপন কৰে। বহু জনপ্ৰিয় গীতেৰে নিশাটো ৰঙীণ কৰি তোলা জুবিন গাৰ্গে অনুষ্ঠানৰ মাজতে নিজৰ আহিবলগীয়া ছবিৰ বিষয়েও জনায়।\nনতুন বছৰত ছবিগৃহলৈ আহিব জুবিন গাৰ্গ অভিনীত দুখনকৈ ছবি। বছৰটোৰ মাজভাগত ছবিগৃহলৈ আহিব ৰাজনীতি। ৰাজনীতিত জুবিন গাৰ্গৰ লগতে অভিনয় কৰিছে জনপ্ৰিয় অভিনেত্ৰী বৰষাৰাণী বিষয়া, বিশিষ্ট অভিনেতা তপন দাস, মোহময়ী অভিনেত্ৰী গীতাৱলী ৰাজকুমাৰীয়ে।\nসেইদৰে বছৰৰ শেষৰ ফালে ছবিগৃহলৈ আহিব জুবিন গাৰ্গ অভিনীত বহু চৰ্চিত ছবি ড০ বেজবৰুৱা ২। ছবিখন পৰিচালনা কৰিছে বিশিষ্ট অভিনেতা নিপন গোস্বামীয়ে।\nইফালে বহু ৰসিক কথা বতৰাৰে জুবিনে জিপাল কৰি তোলে অনুষ্ঠান। গীতৰ মাজতে এগৰাকী অনুৰাগীক জুবিনা গাৰ্গে কয়- 'তুমি মোতকৈ ভালগোৱা। মোতকৈ ভাল চিংগাৰ তুমি।'\nZubeen GargZubeen Garg new Song


एक साल में बाइबल - ইণ্ডিয়ান ৰিভাইচ ভাৰচন - अगस्त 12\n1. তেতিয়া তৈমনীয়া ইলীফজে পুনৰ উত্তৰ দি ক’লে,\n2. জ্ঞানৱানে জানো অনৰ্থক জ্ঞানেৰে উত্তৰ দিয়ে, বা পূবৰ বায়ুৰে জানো উদৰ পূৰ কৰে?\n3. সি জানো নিস্ফল কথাৰে যুক্তি দেখুৱায়, বা অনুপকাৰী বাক্যৰে বাদানুবাদ কৰে? তুমি হ’লে এই সকলোকে কৰিছা,\n4. এনে কি, তুমি ঈশ্বৰ ভয়কো ত্যাগ কৰিছা, আৰু ঈশ্বৰৰ সাক্ষাতে ভক্তিও কম কৰিছা।\n5. কিয়নো তোমাৰ মুখেই তোমাৰ অপৰাধ প্ৰকাশ কৰিছে, আৰু তুমি ধূৰ্তবোৰৰ জিভা মনোনীত কৰিছা।\n6. তোমাৰ মুখেই তোমাক দোষী কৰিছে, মই কৰা নাই; তোমাৰ ওঁঠেই তোমাৰ অহিতে সাক্ষ্য দিছে।\n7. মনুষ্য জাতিৰ মাজত তুমি প্ৰথমে জন্ম পোৱা নে? আৰু পৰ্ব্বতবোৰৰ পূৰ্বেই জানো তোমাৰ জন্ম হৈছিল?\n8. তুমি ঈশ্বৰৰ সভাত মন্ত্ৰণা শুনিছিলা নে? আৰু তোমাৰ নিজৰ কাৰণে জ্ঞান ৰাখি থৈছা নে?\n9. তুমি নো আমি নজনা কথা কি জানা? তুমিনো আমি নুবুজা কথা কি বুজিছা?\n10. আমাৰ মাজত বেছি বয়সীয়া আৰু পকা চুলিয়াও আছে; তেওঁলোক তোমাৰ পিতৃতকৈয়ো অতি বৃদ্ধ।\n11. ঈশ্বৰৰ শান্তনা-বাক্যবোৰ তোমাৰ জ্ঞানত অতি ক্ষুদ্ৰ নে? আৰু তোমাৰ লগত কৰা মৃদু আলাপ ক্ষুদ্ৰ জ্ঞান কৰিছা নে?\n12. তুমি যে ঈশ্বৰৰ বিৰুদ্ধে জ্বলি উঠিছা, আৰু এনে কথা মুখৰ পৰা উলিয়াইছা,\n13. তোমাৰ মনক নো কিহে এনেকৈ বিপথলৈ নিয়ে? আৰু তোমাৰ চকু নো কিয় ইমানকৈ তিৰবিৰাইছে?\n14. মৰ্ত্ত্য নো কি যে, তেওঁ শুচি হ’ব পাৰে? তিৰোতাৰ পৰা জন্মা মনুষ্যই বা কি, তেওঁ যে ধাৰ্মিক হ’ব পাৰে?\n15. চোৱা, তেওঁ নিজৰ পবিত্ৰবিলাকতো বিশ্বাস নকৰে, এনে কি, আকাশ-মণ্ডল তেওঁৰ দৃষ্টিত নিৰ্ম্মল নহয়।\n16. তেনেহলে কেনেকৈ ঘৃণনীয় আৰু দুর্নীতিগ্ৰস্ত, জলৰ দৰে অপৰাধ পান কৰোঁতাই কিমান কম পৰিমানে শুচি হ’ব পাৰে।\n17. মই তোমাক দেখিছোঁ, মোৰ কথা শুনা; মই যি দেখিলোঁ, সেয়া প্ৰকাশ কৰিলোঁ;\n18. যিসকলৰ হাতত দেশ শোধাই দিয়া হৈছিল, আৰু যিসকলৰ মাজত কোনো বিদেশী ঘূৰি ফুৰা নাছিল,\n19. জ্ঞানী সকলে তেওঁলোকৰ এনেকুৱা পিতৃসকলৰ পৰা শুনি, গুপুতে নাৰাখি এই কথা কয়,\n20. দুষ্টই নিজৰ জীৱনৰ সকলো দিনত ক্লেশ পায়, অত্যাচাৰী জনে নিজৰ নিৰূপিত বছৰ কেইটা অসুখেৰে কটায়।\n21. ভয়ৰ শব্দ তাৰ কাণত থাকে; সম্পদৰ কালতো বিনাশকে তাক আক্ৰমণ কৰে।\n22. সি কেতিয়াও নাভাবে, সি যে আন্ধাৰৰ পৰা উলটি আহিব, তৰোৱালে তালৈ বাট চাই আছে।\n23. সি আহাৰৰ নিমিত্তে ভ্ৰমন কৰি কয়, ‘ক’ত আছে?’ সি জানে যে, আন্ধৰৰ দিন তাৰ ওচৰত উপস্থিত আছে।\n24. ক্লেশ আৰু মনৰ তাপে তাক ভয় দেখুৱায়; যুদ্ধৰ কাৰণে সাজু হোৱা ৰজাৰ দৰে, সেই দুটাই তাক পৰাজয় কৰে।\n25. কাৰণ সি ঈশ্বৰৰ বিৰুদ্ধে হাত মেলিলে, আৰু সৰ্ব্বশক্তিমান জনাৰ বিৰুদ্ধে গৰ্ব্ব–আচৰণ কৰিলে।\n26. এইদৰে পাপীলোক ঈশ্বৰৰ বিৰুদ্ধে অনমনীয় হয়, সি ঢালৰ ডাঠ ভাগ দেখুৱাই তেওঁৰ বিৰুদ্ধে লৰ মাৰে।\n27. এইটো সত্য যে, সি চৰ্বিৰে নিজৰ মুখ নোদোকা কৰিলে, আৰু নিজৰ তপিনা তৰপে তৰপে চৰ্বিযুক্ত কৰিলে;\n28. আৰু সি জনশূণ্য নগৰত বাস কৰিলে; য’ত কোনো মানুহে বাস নকৰে, শিলৰ দ’ম হবলগীয়া এনে ঘৰত বসতি কৰিলে।\n29. সি ধনী নহব, আৰু তাৰ সম্পত্তি নাথাকিব; সিহঁতৰ শস্য ফলৰ ভৰত মাটিলৈ দোঁ নাখাব।\n30. সি আন্ধাৰৰ পৰা সাৰিব নোৱাৰিব; অগ্নি-শিখা ই তাৰ ডালবোৰ শুকুৱাব, আৰু সি তেওঁৰ মুখৰ ফুঁতে উড়ি যাব।\n31. সি ভ্ৰান্ত হৈ অসাৰতাত বিশ্বাস নকৰক; কিয়নো অসাৰতাই তাৰ বেচ হ’ব।\n32. তাৰ দিন নৌ হওঁতেই সেয়ে তালৈ সিদ্ধ হ’ব, আৰু তাৰ খেজুৰৰ পাত কেঁচাই নাথাকিব।\n33. সি দ্ৰাক্ষালতাৰ নিচিনাকৈ নিজৰ আপইতা গুটি সৰাব, আৰু জিতগছৰ দৰে নিজৰ ফুল সৰাই পেলাব।\n34. কিয়নো অধৰ্মিবোৰৰ সমাজ বন্ধ্যা হ’ব, আৰু ভেঁটি খুৱাবোৰৰ তম্বু অগ্নিয়ে গ্রাস কৰিব।\n35. সিহঁতে অনিষ্টক গৰ্ভধাৰণ কৰি ক্লেশ প্ৰসৱ কৰে; সিহঁতৰ পেটে প্ৰতাৰণা উৎপন্ন কৰে।”\n1. তেতিয়া ইয়োবে পুনৰায় উত্তৰ কৰি ক’লে,\n2. মই এইৰূপ অনেক কথা শুনিলো; তোমালোক সকলোৱেই দুখদায়ক শান্ত্বনাকাৰী।\n3. বায়ুতুল্য কথাৰ জানো কেতিয়াবা শেষ হয়? বা উত্তৰ দিবলৈ তোমাক জানো উদগাইছে?\n4. ময়ো তোমালোকৰ দৰে উত্তৰ দিব পাৰোঁ; মোৰ প্ৰাণৰ সলনি যদি তোমালোকৰ প্ৰাণ হলেহেঁতেন, তেনেহলে মইও তোমালোকৰ অহিতে কথা সাজিব পাৰিলোহেঁতেন, আৰু তোমালোকক বিদ্রূপ কৰি মূৰ জোকাৰিব পাৰিলোহেঁতেন।\n5. অস্ মই মুখেৰেহে তোমালোকক সবল কৰিলোহেঁতেন, আৰু মোৰ ওঠৰ শান্ত্বনাত তোমালোকৰ দুখৰ উপশমহে হলহেঁতেন।\n6. মই কথা কলেও মোৰ ক্লেশৰ উপশম নহয়, আৰু নিমাতে থাকিলে কি মোৰ দুখ গুচিব?\n7. কিন্তু তেওঁ এতিয়া মোক ক্লান্ত কৰিলে; তুমি মোৰ গোটেই পৰিয়াল উচ্ছন্ন কৰিলা।\n8. তুমি মোৰ শৰীৰ শীৰ্ণ কৰিলা, সেয়ে মোৰ বিৰুদ্ধে সাক্ষী হৈছে; মোৰ শৰীৰৰ দীনতাই মোৰ বিৰুদ্ধে উঠিছে, আৰু এয়ে মোৰ অহিতে উঠি মোৰ সাক্ষাতে প্ৰমাণ দিছে।\n9. তেওঁ ক্ৰোধত মোক বিদাৰিলে, আৰু তাড়নাও কৰিলে; তেওঁ মোলৈ দাঁত কৰচিলে; মোক চকুৰপানীয়ে পৃথক কৰে, মোৰ শত্রুৱে মোলৈ দৃঢ়ভাবে চাই থাকে;\n10. লোকে মোৰ বিৰুদ্ধে মুখ মেলে; সিহঁতে ধিক্কাৰ দি মোৰ গালত চৰ মাৰে; সিহঁতে মোৰ অহিতে গোট খায়।\n11. ঈশ্বৰে মোক অধৰ্মিৰ হাতত সমৰ্পণ কৰিলে, আৰু দুষ্টবোৰৰ হাতত পেলাই দিলে।\n12. মই শান্তিৰে আছিলোঁ আৰু তেওঁ মোক ভাঙি পৃথক কৰিলে, এনে কি, মোৰ ডিঙিত ধৰি মোক থেকেচিলে; আৰু মোক নিজৰ কাঁড় মৰাৰ নিচান পাতিলে।\n13. তেওঁৰ ধনুৰ্দ্ধৰবোৰে মোক আগুৰি ধৰে; ঈশ্বৰে মোৰ বৃক্ক বিদাৰিলে আৰু মোক অতিৰিক্ত নকৰিলে, তেওঁ মোৰ পিত্ত মাটিত ঢালি দিলে।\n14. তেওঁ মোৰ প্ৰাচীৰৰ যোগেদি বাৰে বাৰে ভাঙে; তেওঁ বীৰৰ নিচিনাকৈ মোৰ বিৰুদ্ধে লৰি আহে।\n15. মই ছালৰ ওপৰত চট কাপোৰ সিয়াই ললোঁ, আৰু ধুলিৰে মোৰ শিং লেটিপেটি কৰিলোঁ।\n16. যদিও মোৰ হাতত অত্যাচাৰ নাই, আৰু মোৰ প্ৰাৰ্থনাও পবিত্ৰ,\n17. তথাপি কান্দোতে কান্দোতে মোৰ মুখ বিকৃত হ’ল, আৰু মৃত্যুচ্ছায়া মোৰ চকুৰ পিৰঠিৰ ওপৰত আছে।\n18. হে পৃথিৱী, তুমি মোৰ তেজ নাঢাকিবা, আৰু মোৰ কাতৰোক্তিয়ে জিৰাবলৈ ঠাই নাপাওক।\n19. চোৱা, এতিয়াও মোৰ সাক্ষী স্বৰ্গত আছে, আৰু মোৰ পক্ষে প্ৰমাণ দিওঁতা জনা উচ্চস্থানত আছে।\n20. মোৰ চকুৱে যেতিয়া ঈশ্বৰৰ কাৰণে অশ্রু বিসৰ্জন কৰে, তেতিয়া মোৰ বন্ধুবোৰেই মোক নিন্দা কৰে;\n21. যেনেদৰে এজন মানুহে নিজ চুবুৰীয়াৰ সৈতে কৰে, তেনেদৰে মই কওঁ সাক্ষ্যৰ বাবে এই মানুহে ঈশ্বৰৰ সৈতে তৰ্ক কৰে!\n22. কিয়নো মাত্র কেইবছৰৰ ভিতৰতে মই সেই ঠাইলৈ যাম, যি ঠাইৰ পৰা মই পুনৰ উভতি আহিব নোৱাৰিম।\n20. দুর্নীতিপৰায়ণ শাসনকর্তাসকলে দুষ্কার্যৰ কাৰণে বিধি স্থাপন কৰে, তোমাৰ লগত তেওঁলোকৰ জানো সম্পৰ্ক থাকিব পাৰে?\n21. তেওঁলোকে ধাৰ্মিকৰ প্ৰাণৰ বিৰুদ্ধে গোট খায়; তেওঁলোকে নিৰ্দ্দোষীক মৃত্যুদণ্ড বিহিবলৈ দোষী কৰে।\n22. কিন্তু যিহোৱাই মোৰ দুৰ্গ; মোৰ ঈশ্বৰেই মোৰ আশ্ৰয় শিলা।\n23. তেওঁলোকৰ অপৰাধ তেওঁ তেওঁলোকৰ ওপৰলৈকে আনিব, তেওঁলোকৰ দুষ্কার্যতেই তেওঁ তেওঁলোকক বিনষ্ট কৰিব; আমাৰ ঈশ্বৰ যিহোৱায়েই তেওঁলোকক বিনষ্ট কৰিব।\n28. তোমাৰ পিতৃয়ে স্থাপন কৰা, পূৰ্বৰ সীমাৰ শিল নুগুচাবা।\n29. নিজৰ কামত নিপুন থকা লোকক তুমি দেখিছা নে? তেওঁ ৰজাৰ আগত থিয় হ’ব, তেওঁ সৰ্ব্বসাধাৰণ লোকৰ আগত থিয় নহ’ব।\n19. ইয়াতে আপুনি ক’ব, “মোক কলম স্বৰূপে লগাবলৈহে ডালবোৰ ভাঙি পেলোৱা হ’ল।”\n20. সঁচা, তেওঁলোকৰ অবিশ্বাসৰ কাৰণে সেইবোৰ ভাঙি পেলোৱা হ’ল, আপুনি হ’লে বিশ্বাসৰ দ্বাৰাই স্থিৰ হৈ আছে। উচ্চমনা নহ’ব, বৰং ভয় কৰক৷\n21. কাৰণ যদি ঈশ্বৰে স্বাভাৱিক ডালবোৰক মৰম নকৰিলে, তেনেহলে আপোনাকো মৰম নকৰিব।\n22. এতেকে ঈশ্বৰৰ স্নেহ আৰু তীক্ষ্ণ ভাব চাওক৷ এফালে যি সকল ইহুদী পৰিল, তেওঁলোকৰ বাবে হৈছে তীক্ষ্ণ ভাব; আনফালে আপোনালোকৰ বাবে তেওঁৰ ভাব হৈছে স্নেহশীল৷ যদি আপুনি সেই স্নেহ ভাবত থাকে, তেতিয়াহে; নহ’লে, আপুনিও কটা যাব।\n23. যদি সেইবোৰ অবিশ্বাসত নাথাকে, তেনেহলে সেইবোৰকো কলম স্বৰূপে লগোৱা হ’ব; কিয়নো সেইবোৰক পুনৰ কলম স্বৰূপে লগাবলৈ ঈশ্বৰ সক্ষম।\n24. কাৰণ স্বাভাৱিক বনৰীয়া জলফাই গছৰ পৰা কটা যোৱা যি আপুনি, আপুনি যদি স্বভাৱৰ বিপৰীতে উত্তম জলফাই গছত কলম স্বৰূপে লগোৱা হ’ল, তেনেহলে স্বাভাৱিক ডাল যি সেইবোৰ, সেই ইহুদী সকল কিমান অধিক নিঃসন্দেহে নিজৰ জলফাই গছত কলম স্বৰূপে লগোৱা হ’ব।\n25. কিয়নো, হে ভাই সকল, আপোনালোকে যেন নিজকে জ্ঞানৱন্ত বুলি নামানে, এই কাৰণে, যেতিয়ালৈকে অনা-ইহুদী লোকৰ পৰিপূৰ্ণতা নহয়, তেতিয়ালৈকে কিছু পৰিমাণে ইস্ৰায়েলী লোকৰ যে কঠিনতা জন্মিল, এই নিগূঢ়-তত্ত্ব আপোনালোকে নজনাকৈ থকা মোৰ ইচ্ছা নাই।\n26. এইদৰে সকলো ইস্ৰায়েলী লোকে পৰিত্ৰাণ পাব; এই বিষয়ে লিখাও আছে: চিয়োনৰ পৰা উদ্ধাৰকৰ্ত্তা আহিব; তেওঁ যাকোবৰ বংশৰ পৰা ভক্তি লঙ্ঘন দূৰ কৰিব;\n27. আৰু এয়েই তেওঁলোকে সৈতে মোৰ নিয়ম হ’ব, তেতিয়া মই তেওঁলোকৰ পাপ গুচাম৷”\n28. এফালে তেওঁলোক শুভবাৰ্তাৰ সম্বন্ধে আপোনালোকৰ কাৰণে শত্ৰু; কিন্তু আনফালে ঈশ্বৰৰ মনোনীতৰ সম্বন্ধে তেওঁলোক ওপৰ-পুৰুষ সকলৰ কাৰণে প্ৰিয়পাত্ৰ।\n29. কিয়নো ঈশ্বৰৰ অনুগ্ৰহৰ বৰ আৰু আমন্ত্ৰণ অপৰিৱৰ্তনীয়।\n30. কাৰণ যেনেকৈ আপোনালোকে আগেয়ে ঈশ্বৰৰ অবাধ্য আছিল, কিন্তু এতিয়া তেওঁলোকৰ অবাধ্যতাৰ কাৰণে দয়া পালে,\n31. তেনেকৈ এতিয়া এই ইহুদী সকলেও যেন আপোনালোকৰ দয়া প্ৰাপ্তিৰ কাৰণে দয়া পায়, তাৰ বাবে তেওঁলোক এতিয়া অবাধ্য হ’ল;\n32. কিয়নো ঈশ্বৰে সকলোকে দয়া কৰিবৰ বাবে, সকলোকে অবাধ্যতাত বন্ধ কৰিলে।\n33. ঈশ্বৰৰ জ্ঞান আৰু বুদ্ধিৰূপ ধন কেনে গভীৰ! তেওঁৰ বিচাৰবোৰ বোধৰ কেনে অগম্য! আৰু তেওঁৰ পথ অনুসন্ধান কৰা কেনে অসাধ্য!\n34. “কিয়নো প্ৰভুৰ মন কোনে জানিলে? আৰু তেওঁৰ মন্ত্ৰণাকাৰীয়ে বা কোন হ’ল?\n35. নতুবা কোনে ঈশ্বৰলৈ আগেয়ে দিলে যে, তাৰ বাবে তেওঁক প্ৰতিদান কৰিব লাগে?”\n36. কিয়নো সকলো বস্তু তেওঁৰ পৰা, তেওঁৰ দ্বাৰাই আৰু তেওঁৰ কাৰণেই হয়; তেওঁৰেই মহিমা চিৰকাল হওক। আমেন।